Rajan C Mathew's Blogs: അഴിമതി കുറയണമെങ്കില് വേര് മുറിച്ചിട്ട് കാര്യമില്ല, മണ്ട ഉണക്കണം!\nഅഴിമതി കുറയണമെങ്കില് വേര് മുറിച്ചിട്ട് കാര്യമില്ല, മണ്ട ഉണക്കണം!\nചിന്തിക്കാന് കഴിവുള്ളവരും, എന്നാല് നിസ്സഹായരുമായ ലക്ഷോപലക്ഷം പൌരന്മാരുടെ മാതൃ രാജ്യമാണ് ഭാരത ദേശം. അങ്ങനെ പറഞ്ഞാല് ചിന്തിക്കാന് കഴിവില്ലാത്തവരും നിസ്സഹായാവസ്ഥയില് അല്ലാത്തവരും ഇവിടില്ല എന്ന് അര്‍ത്ഥമാക്കരുത്.\nഅഴിമതിയില് കുളിച്ചു മുങ്ങിയ ഒരു ദേശം. അങ്ങനെയാണ് ഇവിടുത്തുകാരും വിദേശികളും ഇന്ത്യയെന്ന ഭാരത വര്‍ഷത്തെ ഇപ്പോള് വിലയിരുത്തുന്നത്. എല്ലാ ഇന്ത്യക്കാരും അഴിമതിക്കാരാണെന്ന് എന്നതല്ല അത് സൂചിപ്പിക്കുന്നത്.\nകോഴ കൊടുക്കാതെ ഒരു കാര്യവും നേരെ ചൊവ്വേ നടക്കാത്ത ഭരണ സംവിധാനമുള്ള ഒരു മഹാ രാജ്യം.\nഎന്നാല് അത് കൊണ്ട് ഇവിടെ ഉള്ള എല്ലാവരും വലിയ ജീവിത പ്രതിസന്ധി നേരിടുന്നു എന്ന് പറഞ്ഞാല് അതത്ര ശരിയാവില്ല.\nഉടുതുണിക്ക് മറു തുണി ഇല്ലാത്ത ദരിദ്ര ഭാരതീയരുടെ സംഖ്യ മറ്റു പല രാജ്യങ്ങളുടെ ജന സംഖ്യയുടെ പല മടങ്ങ് വരും. എന്നാല് അവരും അവരുടേതായ രീതിയില് ഇവിടെ ജീവിക്കുന്നു. മരിക്കുന്നു. ഒരു പക്ഷെ ജീവിക്കാതെ മരിക്കുന്നു.\nഎന്നാല് അതുപോലെ തന്നെ ലക്ഷോപലക്ഷം ജന്മിമാരും പുതു പണക്കാരും മുതലാളിമാരും ഭരണക്കാരും രാഷ്ട്രീയക്കാരും അവരെ അനുകരിക്കാന് വെമ്പുന്ന ഇടത്തരക്കാരും പണത്തില് മുങ്ങി മതി മറന്നവരും ഇവിടുണ്ട്.\nപണമില്ലെങ്കില് വെറും പിണം എന്ന വിശാസം ഭാരതീയരില് വര്‍ദ്ധിച്ചു വരുന്നു എന്നു തോന്നുന്ന തരത്തിലാണ് ഇന്ന് ഈ രാജ്യത്തിന്റെ സംസ്കാരം ചെന്ന് നില്‍ക്കുന്നത്.\nആ സംസ്കാരത്തിന് വളം വയ്ക്കുന്ന തരത്തിലാണ് ഇന്ന് ഇവിടത്തെ പല കാര്യങ്ങളും നീങ്ങുന്നത്.\nഅഴിമതിയും കോഴയും ശിക്ഷാര്‍ഹാമാണെങ്കിലും അതൊന്നും ആരും അത്ര കാര്യമായി എടുക്കുന്നില്ല എന്നു വേണമെങ്കില് പറയാം.\nപണം എങ്ങനെ വന്നാലും കയ്ക്കില്ല എന്ന മട്ട്. കട്ടിട്ടായാലും കുഴപ്പമില്ല. പിടുത്തം വരാതെ നോക്കിയാല് മതി എന്ന ഒരു ധാരണ വലിയവരിലും ചെറിയവരിലും പടര്‍ന്നു പിടിച്ചിരിക്കുന്നു. കുറ്റം ആരോപിക്കപ്പെടുന്നവന് കുറ്റവാളി അല്ല എന്ന് ആധികാരികമായി പറയുന്നവര് ഈ രാജ്യത്തില് ഉന്നത പദവികളില് വിരാജിക്കുന്നു. അതുകൊണ്ട് തന്നെ കുറ്റകൃത്യം നടത്തി പോലീസ് പിടിയിലും ജയിലിലും ഒക്കെ ആയ വിദ്വാന്മാര്‍ക്കും ആരും അയിത്തം കല്‍പ്പിച്ചിട്ടില്ല.\nജനസേവനത്തിന് ഇറങ്ങിയ രാഷ്ട്രീയക്കാരും ശമ്പളം പറ്റുന്ന ഉദ്യോഗസ്ഥരും ഇത് ശരിയെന്നു കാണാന് തുടങ്ങിയതോടെ ഭാരതം അഴിമതിയുടെയും കോഴയുടെയും ഈറ്റില്ലം ആയിക്കഴിഞ്ഞു എന്നു പറഞ്ഞാല് അത് തെറ്റാണെന്ന് പറയാന് വയ്യാത്ത ഒരു സ്ഥിതി ആയിരിക്കുന്നു. അങ്ങനെ അല്ലാത്തവരും അവിടവിടെയൊക്കെ കാണുമെങ്കില് പോലും!\nപണ്ടൊക്കെ നക്കാപ്പിച്ച കാശ് ശമ്പളം പറ്റുന്ന താഴേക്കിട ഉദ്യോഗസ്ഥര് കൊച്ചു കൊച്ചു കാര്യങ്ങള്‍ക്ക് ഒന്നും രണ്ടും കോഴ വാങ്ങുന്നതായിരുന്നു അഴിമതി എന്നു സാദാ ജനം പറഞ്ഞിരുന്നത്. അന്ന് കോഴക്കാരെ കണ്ടു പിടിച്ചാല് ശിക്ഷിക്കാനും ശാസിക്കാനും കോഴ വാങ്ങാത്ത മേലുദ്യോഗസ്ഥര്‍ക്ക് സാധിക്കുമായിരുന്നു.\nഎന്നാല് ഇന്നതല്ല സ്ഥിതി. വേലി തന്നെ വിള തിന്നുന്ന ഒരു അവസ്ഥ.\nഅഴിമതിക്ക് ശാസിക്കാണോ ശിക്ഷിക്കാനോ സല്‍ഭരണം നടത്താനോ പറ്റാത്ത ഉന്നതര് എല്ലായിടത്തും കയറിപ്പറ്റി ഇരിക്കുന്നുവെന്നു മാത്രമല്ല അഴിമതിക്ക് ചുക്കാന് പിടിക്കുന്നവരും കുറവല്ലാത്ത ഒരു സ്ഥിതി വിശേഷം ഭാരതത്തില് സംജാതമായിരിക്കുന്നുവെന്നു സംശയിക്കേണ്ടി ഇരിക്കുന്നു.\nഅങ്ങനെയുള്ള സാഹചര്യത്തില് ഒരു അണ്ണാ ഹസാരെ ഗാന്ധിയെ അനുകരിച്ചു പട്ടിണി സമരം നടത്തിയാ ഉടനെ ഒരു ഒറ്റമൂലി നിയമം നടപ്പായി ഈ അഴിമതി ആര്‍ഷ ഭാരതത്തില് നിന്ന് എന്നെന്നേക്കുമായി തുടച്ചു മാറ്റാം കഴിയും എന്ന് കരുതുന്നത് വിഡ്ഢിത്തരമല്ലെമ്കിലും ബുദ്ധിപരമല്ല.\nകോഴപ്പണമെന്ന വളം വലിച്ചു വേരുറച്ച ആ വന് അഴിമതി വട മരത്തിന്റെ വേരുകള് അവിടവിടെ ഇടക്കിടെ വെട്ടിയതുകൊണ്ട് ആ മരത്തിനോന്നും സംഭവിക്കാന് പോകുന്നില്ല.\nനമുക്ക് തണലായി ഈ മരം തന്നെ വേണ്ടെന്നു വച്ചാല് അത് മൂടോടെ വെട്ടാന് ഒരു പക്ഷെ നമുക്ക് തീരുമാനിക്കാന് കഴിഞ്ഞെന്നു വരും. അങ്ങനെ ആയാല് ഈ വട വൃക്ഷത്തിന്‍റെ കായ്കള് ഭക്ഷിച്ചു സുഭിക്ഷമായി കഴിയുന്ന വവ്വാലുകള് അതിന്റെ കുരുക്കള് എല്ലായിടത്തും വിതറി നാടൊക്കെ ഈ മരം പടര്‍ന്നു പന്തലിക്കുന്നത് തടയാന് സാധിച്ചേക്കാം.\nഅഴിമതിയുടെ വേര് വെട്ടിക്കൊണ്ടിരിക്കാതെ മണ്ട ഉണക്കി ഉന്‍മൂല നാശം വരുത്താന് എന്തെങ്കിലും മാര്‍ഗമുണ്ടോ എന്ന് ചിന്താ ശക്തി നശിച്ചിട്ടില്ലാത്ത ഇന്ത്യക്കാര് ആലോചിക്കുന്നത് നന്നായിരിക്കും.\nഅതിനു കഴിയുന്നില്ലെങ്കില് അഴിമതിയില് ഒന്നാം സ്ഥാനം കരസ്ഥമാക്കി അതിലെന്കിലും ലോക ജനതയ്ക്ക് മുമ്പില് ഭാരതത്തെ ഉയര്‍ത്തി പിടിക്കാന് ശ്രമിച്ചാലും മതിയായിരുന്നു !\n[ലേഖകന്‍റെ ബ്ലോഗുകളുടെ ലിസ്റ്റ് ഇവിടെ കാണുക ]\nLabels: blogs, Engineering, governance, Management, Urantia Book, അഴിമതി, ഇന്ത്യ, കോഴ, ബ്ലോഗുകള്, മലയാളം


രാഷ്ട്രീയത്തിൽ മാറ്റം വരണം: രജനികാന്ത്\nThursday, 25 May 2017 12.28 PM IST Kaumudi Sites\nഒന്നാം പേജ് / ദേശീയം / പൊതുവാർത്ത PRINT THIS PAGE രാഷ്ട്രീയത്തിൽ മാറ്റം വരണം: രജനികാന്ത്\nMay 20, 2017, 12:10 am കോടമ്പാക്കം: നിലവിലുള്ള രാഷ്ട്രീയ സംവിധാനത്തിൽ മാറ്റം അനിവാര്യമാണെന്ന് ആരാധകരോട് പറഞ്ഞ രജനികാന്ത് രാഷ്ട്രീയ പ്രവേശനവുമായി ബന്ധപ്പെട്ട അഭ്യൂഹങ്ങൾക്ക് ആക്കം കൂട്ടി.ഇന്നത്തെ രാഷ്ട്രീയ സംവിധാനം ജനങ്ങളെക്കുറിച്ചു ചിന്തിക്കുന്നില്ല. അവർക്കുവേണ്ടി ഒന്നും ചെയ്യുന്നില്ല. ഇതിൽ മാറ്റം വരണമെന്നും രജനി പറഞ്ഞു. രാഘവേന്ദ്ര കല്യാണ മണ്ഡപത്തിൽ ആരാധകരുമായി നടത്തിയ കൂടിക്കാഴ്ചയിലായിരുന്നു രാഷ്ട്രീയച്ചുവയുള്ള അദ്ദേഹത്തിന്റെ പ്രസ്താവന. കഴിഞ്ഞ നാലു ദിവസമായി ആരാധകരുമായി അദ്ദേഹം നടത്തിവരുന്ന കൂടിക്കാഴ്ച ഇന്നലെ അവസാനിച്ചു.\nകർണാടകയിൽ നിന്നുള്ളയാളായിട്ടും തമിഴ്നാട്ടുകാർ തന്നെ സ്വീകരിച്ച്, സമ്പൂർണ തമിഴനാക്കി മാറ്റിയെന്നും അദ്ദേഹം പറഞ്ഞു. താൻ കർണാടകയിൽ 23 വർഷം ജീവിച്ചു, തമിഴ്നാട്ടിൽ 43 വർഷവും. തമിഴനെന്ന് അറിയപ്പെടുന്നതിൽ അഭിമാനമുണ്ട്. ആരാധകരാണ് എന്നെ തമിഴനാക്കിയത്. നിങ്ങളെപ്പോലെ തന്നെ എനിക്കും ഉത്തരവാദിത്വങ്ങളും ജോലികളുമുണ്ട്. നമുക്ക് അതു ചെയ്യാം. അന്തിമയുദ്ധം വരുമ്പോൾ നമുക്കു കാണാമെന്നും രജനികാന്ത് പറഞ്ഞു. രജനികാന്ത് തമിഴനല്ലെന്ന ബി.ജെ.പി നേതാവും എം.പിയുമായ സുബ്രഹ്മണ്യൻ സ്വാമിയുടെ പ്രസ്താവനയ്ക്ക് മറുപടി നൽകുകയായിരുന്നു അദ്ദേഹം.\nഅതേസമയം, ബി.ജെ.പിയിലേക്കു ക്ഷണിച്ചു കൊണ്ടുള്ള കേന്ദ്ര മന്ത്രി പൊൻ രാധാകൃഷ്ണന്റെ പ്രസ്താവനയെക്കുറിച്ച് ഒന്നും പറയാനില്ലെന്ന് രജനികാന്ത് നേരത്തേ വ്യക്തമാക്കിയിരുന്നു.


തിരുവനന്തപുരത്ത് ഷൂട്ടിങ്ങിനെത്തിയ മഞ്ജുവാര്യര്‍ക്കെതിരെ വധഭീഷണി,manjuwarrier shootingsite whatsapp messagekeralaonlinenews.com | Malayalam news, kerala news, onlinenews,\nതിരുവനന്തപുരത്ത് ഷൂട്ടിങ്ങിനെത്തിയ മഞ്ജുവാര്യര്‍ക്കെതിരെ വധഭീഷണി\nPublished: Thursday 18 May 2017 05:02:45 PM\nതിരുവനന്തപുരം: തിരുവനന്തപുരത്ത് ഷൂട്ടിങ്ങിനെത്തിയ മഞ്ജു വാര്യര്‍ക്കെതിരെ വധഭീഷണിയെന്ന് വാട്‌സ്ആപ്പ് സന്ദേശം. ഇക്കാര്യം ശ്രദ്ധയില്‍പ്പെട്ട ചിലര് തിരുവനന്തപുരത്തെ മാധ്യമ പ്രവര്‍ത്തകരുടെ ശ്രദ്ധയില് സംഭവം എത്തിച്ചു. എന്നാല് ചെങ്കല്‍ചൂള കോളനിയില് എത്തിയ മാധ്യമ പ്രവര്‍ത്തകരോട് ഒന്ന് നടന്നില്ലെന്നാണ് സിനിമാക്കാര് പറഞ്ഞത്.\nകുറച്ചു ദിവസങ്ങളായാണ് ചെങ്കല്‍ചൂളയില് സിനിമയുടെ ചിത്രീകരണം നടക്കുന്നത്. ഇന്നലെ വൈകുന്നേരം ഒരു സംഘം യുവാക്കള് നടി ടഞ്ഞുവച്ച് വധഭീഷണി മുഴക്കുകയായിരുന്നു. എന്നാല് ആരോപണം ചിത്രത്തിന്റെ അണിയറ പ്രവര്‍ത്തകര് തള്ളി. ചെങ്കല്‍ച്ചൂള കോളനിയിലെ സാധാരണ സ്ത്രീയായി മഞ്ജു അഭിനയിക്കുന്ന സിനിമയാണ് ഇപ്പോള് പുരോഗമിക്കുന്നത്.\nമാര്‍ട്ടിന് പ്രക്കാട്ടിന്റെ സംവിധാന സഹായി ആയിരുന്നു ഫാന്റം പ്രവീണ്. മാര്‍ട്ടിന് പ്രക്കാട്ടും സിനിമയുമായി സഹകരിക്കുന്നുണ്ട്. ഇത്തരത്തിലൊരു സിനിമയുടെ ചിത്രീകരണത്തിനിടെയാണ് മഞ്ജുവിന് നേരെ ആക്രമണവും ഭീഷണിയും ഉണ്ടാകുന്നത്. രണ്ട് ദിവസമായി ഷൂട്ടിങ് സെറ്റില് ചിലര് അലങ്കോലപ്പെടുത്തുന്നത് സാധാരണയായിരുന്നു. ഇതിനെ സെറ്റിലുള്ളവര് തന്നെ ചോദ്യം ചെയ്യുകയും ചെയ്യുമായിരുന്നു. ഇതിനിടെയാണ് മഞ്ജുവിനെ ഇന്നലെ രാത്രി ചിലര് തടഞ്ഞു വച്ചത്. ഭീഷണിയും ഉയര്‍ത്തി.\nനിലപാടുകളില് മാറ്റം വരുത്തിയില്ലെങ്കില് സിനിമാ ഷൂട്ടിങ് തന്നെ അവസാനിപ്പിക്കുമെന്നും പറഞ്ഞു. മഞ്ജു ആകെ പകച്ചു പോയി. പിന്നീട് സെറ്റിലുള്ളവര് അനുരജ്ഞനത്തിന് എത്തുകയും മഞ്ജുവിനെ മോചിപ്പിക്കുകയുമായിരുന്നു. ഇക്കാര്യം പൊലീസിനെ അറിയിക്കേണ്ടെന്ന ധാരണയിലുമെത്തി.\nചെങ്കല്‍ചൂള കോളനയിലെ സിനിമാ ഷൂട്ടിങ്ങുമായി ബന്ധപ്പെട്ട വിവരം നല്‍കിയത് കോളനിവാസിയായ ശരത് എന്ന പയ്യനാണ്.ഈ വ്യക്തി അറിയിച്ച കാര്യങ്ങളില് അദ്ദേഹം ഇപ്പോഴും ഉറച്ച് നില്‍ക്കുന്നു. എന്നാല് സിനിമയുടെ അണിയറ പ്രവര്‍ത്തകര് ഈ വാദം പൂര്‍ണ്ണമായും നിഷേധിക്കുന്നു. ഇത് തെറ്റിദ്ധാരണജനകവും അബദ്ധജടിലവുമാണെന്നും അവര് അറിയിക്കുന്നു.\nപ്രമുഖയായ വ്യക്തിക്കെതിരെ ഇത്തരത്തില് ഒരു സംഭവം നടന്നിട്ടുണ്ടെങ്കില് അതിന്റെ സത്യാവസ്ഥ പുറത്തുകൊണ്ട് വരുന്നതിന് വേണ്ടി മാധ്യമശ്രദ്ധയില് പെടുത്തുക മാത്രമാണ് എന്റെ പോസ്റ്റിന്റെ ഉദ്ദേശ്യം. ഞാന് നല്‍കിയത് വാര്‍ത്തയല്ല. മാധ്യമ പ്രവര്‍ത്തകര്‍ക്ക് ഇത്തരം ഒരു വിവരത്തിന്റെ സത്യാവസ്ഥ പരിശോധിക്കുന്നതിന് വേണ്ടി ശ്രയില്‍പ്പെടുത്തുക മാത്രമാണമെന്നും സന്ദേശം ഇട്ടയാള് പ്രതികരിച്ചു.\nRead more topics: manjuwarrier, shootingsite, whatsapp, message\nmanjuwarrier shootingsite whatsapp message


പശ്ചിമ ബംഗാളിന്റെ പേര് മാറുന്നു; ഇനി ബംഗ്ല എന്നു മാറ്റാനുള്ള തീരുമാനം നിയമസഭ പാസാക്കി |\nപശ്ചിമ ബംഗാളിന്റെ പേര് മാറുന്നു; ഇനി ബംഗ്ല എന്നു മാറ്റാനുള്ള തീരുമാനം നിയമസഭ പാസാക്കി\n26th July 2018 MJnewsDesk0Comments ബംഗാൾ\nപശ്ചിമ ബംഗാളിന്റെ പേര് മാറ്റുന്നു. ബംഗ്ല എന്നാണ് പേര് മാറ്റുന്നത്. സർക്കാർ തീരുമാനം നിയമസഭ പാസാക്കി. ഇനി കേന്ദ്ര സർക്കാരിന്റെ അംഗീകാരം കൂടി ലഭിച്ചാൽ പേര് മാറ്റം യാഥാർഥ്യമാകും\nകേന്ദ്രം നേരത്തെ തന്നെ പശ്ചിമ ബംഗാളിന്റെ പേര് ഇംഗ്ലീഷിൽ ബംഗാൾ എന്നും ബംഗാളിയിൽ ബംഗ്ല എന്നുമാക്കി മാറ്റിയിരുന്നു. എന്നാൽ ബംഗാളിയിലും ഹിന്ദിയിലും ഇംഗ്ലീഷിലും ബംഗ്ല എന്ന പേര് തന്നെ വേണമെന്ന് മമത സർക്കാർ കേന്ദ്രത്തോട് ആവശ്യപ്പെടുകയായിരുന്നു.\n2011 ലും ബംഗാളിന്റെ പേര് പശ്ചിം ബംഗോ എന്നാക്കി മാറ്റാനുള്ള നീക്കം നടന്നിരുന്നു. ഇതിന് പക്ഷേ കേന്ദ്രാനുമതി ലഭിച്ചില്ല. എല്ലാ സംസ്ഥാനങ്ങളുടെയും മീറ്റിംഗിന് വിളിക്കുമ്പോൾ അക്ഷരമാല ക്രമത്തിൽ വെസ്റ്റ് ബംഗാൾ അവസാനം വരുന്നത് ഒഴിവാക്കാനാണ് പേരു മാറ്റം\n← ഇന്ത്യൻ ഇന്നിംഗ്‌സിൽ അഞ്ച് അർധ സെഞ്ച്വറികൾ; എസ്സെക്‌സിനെതിരെ 395ന് പുറത്ത്\nനമ്മളറിയുന്നതിനേക്കാൾ അപ്പുറമാണ് ഹനാന്റെ ജീവിതം; അനുഭവം പങ്കുവെച്ച് ഷൈൻ ടോം ചാക്കോ →\nകാശ്മീരിൽ സൈനികന് വീരമൃത്യു; രണ്ട് തീവ്രവാദികളെ സൈന്യം വധിച്ചു\n26th October 2018 MJnewsDesk 0\nഗോവയിൽ ബിജെപി സർക്കാർ നിയമസഭയിൽ ഭൂരിപക്ഷം തെളിയിച്ചു; 20 പേർ പിന്തുണച്ചു\n20th March 2019 MJnewsDesk 0\nബംഗാളിൽ തൃണമൂൽ-ബിജെപി സംഘർഷം തുടരുന്നു; മൂന്ന് പേർ കൊല്ലപ്പെട്ടു\n9th June 2019 MJnewsDesk 0


പ്രതിഷേധം ശക്തമായപ്പോള് ഹൃദയാഘാതമെന്ന വിധിയെഴുത്ത് തിരുത്തി തബ്രീസ് അന്‍സാരി കേസ് പ്രതികള്‍ക്കെതിരെ വീണ്ടും കൊലകുറ്റം ചുമത്തി | www.vyganews.com\nപ്രതിഷേധം ശക്തമായപ്പോള് ഹൃദയാഘാതമെന്ന വിധിയെഴുത്ത് തിരുത്തി തബ്രീസ് അന്‍സാരി കേസ് പ്രതികള്‍ക്കെതിരെ വീണ്ടും കൊലകുറ്റം ചുമത്തി\nറാഞ്ചി: ജാര്‍ഖണ്ഡില് തബ്രീസ് അന്‍സാരിയെ ആള്‍ക്കൂട്ടം മര്‍ദ്ദിച്ചുകൊന്ന കേസില് ജൂലായ് 29 ന് കോടതിയില് സമര്‍പ്പിച്ച കുറ്റപത്രത്തില്...\nറാഞ്ചി: ജാര്‍ഖണ്ഡില് തബ്രീസ് അന്‍സാരിയെ ആള്‍ക്കൂട്ടം മര്‍ദ്ദിച്ചുകൊന്ന കേസില് ജൂലായ് 29 ന് കോടതിയില് സമര്‍പ്പിച്ച കുറ്റപത്രത്തില് നിന്ന് കൊലകുറ്റം ചുമത്തുന്ന ഐ.പി.സി. 302-ാം വകുപ്പ് പൊലീസ് ഒഴിവാക്കിയിരുന്നു.\nഎന്നാല്, പ്രതിഷേധം ശക്തമായതിനെത്തുടര്‍ന്ന് പ്രതികള്‍ക്കെതിരെ പൊലീസ് വീണ്ടും കൊലക്കുറ്റം ചുമത്തി.\nജൂണ് 17 നാണ് തബ്രീസ് അന്‍സാരി മോട്ടോര് സൈക്കിള് മോഷ്ടിച്ചുവെന്ന് ആരോപിച്ച് ആള്‍ക്കൂട്ടം കെട്ടിയിട്ട് ഏഴ് മണിക്കൂറോളം മര്‍ദ്ദിച്ചു.\nതുടര്‍ന്ന് മോഷ്ണകുറ്റം ചുമത്തി പൊലിസ് അന്‍സാരിയെ അറസ്റ്റ് ചെയ്തു.\nദേഹപരിശോധനയ്ക്ക് ശേഷം ആരോഗ്യനില തൃപ്തികരമാണെന്ന സര്‍ദാര് ആശുപത്രിയിലെ ഡോര്‍ക്ടര്‍മാരുടെ റിപ്പോര്‍ട്ടിന്റെ അടിസ്ഥാനത്തില് ജയിലായ അന്‍സാരി നാല് ദിവസത്തിനുശേഷം കുഴഞ്ഞു വീണു.\nതുടര്‍ന്ന് ആശുപത്രിയില് പ്രവേശിപ്പിച്ച അന്‍സാരി മരിച്ചു.\n11 പ്രതികളുള്ള കേസിന്റെ കുറ്റപത്രത്തില് ഐ.പി.സി. 302 ഒഴിവാക്കി പകരം കൊലപാതകത്തിന് തുല്യമായ കുറ്റകരമായ നരഹത്യയായ ഐ.പി.സി 304 മാത്രമാണ് ചുമത്തിയിരിക്കുന്നത്.\nപ്രതികള് മുന്‍കൂട്ടി ആസൂത്രണം ചെയ്തതല്ല കൊലപ്പെടുത്തിയതെന്നും, മാത്രമല്ല, പോസ്റ്റുമോര്‍ട്ട റിപ്പോര്‍ട്ടില് മര്‍ദ്ദനവും മരണകാരണവും തമ്മില് ബന്ധിപ്പിക്കുന്ന വിവരങ്ങളൊന്നുമില്ലെന്നുമാണ് ഐ.പി.സി. 302 ഒഴിവാക്കാനുള്ള കാരണമായി എസ്.പി. സരൈകേല കാര്‍ത്തിക് വ്യക്തമാക്കിയത്.\nഎന്നാല്, പൊലീസ് അന്വേഷണത്തില് തൃപ്തിയില്ലെന്നും കേസ് സി.ബി.ഐക്ക് വിടണമെന്നും അന്‍സാരിയുടെ ഭാര്യ ഉള്‍പ്പെടെയുള്ള കുടുംബാംഗങ്ങള് ആവശ്യപ്പെട്ടു.\nപ്രതിഷേധം ശക്തമായതിനെത്തുടര്‍ന്ന് നടത്തിയ രണ്ടാം പോസ്റ്റ്‌മോര്‍ട്ട റിപ്പോര്‍ട്ടിലും ഹൃദയാഘാതമാണ് മരണകാരണമായി രേഖപ്പെടുത്തിയിക്കുന്നത്.\nഎന്നാല് ഹൃദയസ്തംഭനത്തിനുള്ള കാരണം വ്യക്തമല്ല. അതിനാല് റിപ്പോര്‍ട്ട് പൊലീസ് എ.ജി.എം ആശുപത്രിയിലെ ഡോക്ടര്‍മാരുടെ ബോര്‍ഡിന് അയച്ചിരിക്കുകയാണ്.\nമെഡിക്കല് റിപ്പോര്‍ട്ട് ലഭിച്ച ശേഷം നിയമോപദേശം തേടുമെന്നും പൊലീസ് പറഞ്ഞു.\nഎന്നാല്, അന്‍സാരിയുടെ തല പൂര്‍ണ്ണമായി തകര്‍ന്ന നിലയിലായിരുന്നുവെന്നാണ് ബന്ധുക്കളുടെ പരാതിയില് പറയുന്നത്.\nKeywords: Tabrez Ansari, Reinstated, Murder, Lynching\nwww.vyganews.com: പ്രതിഷേധം ശക്തമായപ്പോള് ഹൃദയാഘാതമെന്ന വിധിയെഴുത്ത് തിരുത്തി തബ്രീസ് അന്‍സാരി കേസ് പ്രതികള്‍ക്കെതിരെ വീണ്ടും കൊലകുറ്റം ചുമത്തി


മോട്ടോർ വാഹന വകുപ്പിലെ ഇലക്ട്രിക് വാഹനങ്ങൾ വാടകക്കെടുത്തതിൽ വൻ അഴിമതി; എട്ട് വർഷത്തെ വാടക വാഹന വിലയുടെ മൂന്ന് ഇരട്ടി; ഖജനാവിന് നഷ്ടം കോടികൾ; ഊരാകുടുക്കായി കരാർ - Media Malayalam (മീഡിയ മലയാളം)\nHome Editor’s Choice മോട്ടോർ വാഹന വകുപ്പിലെ ഇലക്ട്രിക് വാഹനങ്ങൾ വാടകക്കെടുത്തതിൽ വൻ അഴിമതി; എട്ട് വർഷത്തെ വാടക വാഹന...\nഒരു കിലോമീറ്ററിന് ഒരു രൂപ ചെലവ്, സർക്കാരിന് കോടികളുടെ ലാഭം. ഇലക്ട്രിക് വാഹനങ്ങൾ വാടകക്ക് എടുക്കാൻ സർക്കാർ പറഞ്ഞ ന്യായം ആണ് ഇത്. എന്നാൽ മോട്ടോർ വാഹന വകുപ്പ് വാടകക്ക് എടുത്തത് അന്യായ നിരക്കിലാണെന്ന് കണക്കുകൾ.\nഇലക്ട്രിക് കാറുകൾ വാടകക്കെടുക്കുന്നതിന് രണ്ടു പൊതുമേഖലാ സ്ഥാപനങ്ങൾ ഇടനിലക്കാരായതോടെ മോട്ടർ വാഹനവകുപ്പിനു സാമ്പത്തികമായി കൈ പൊള്ളും. വിലയ്ക്കു വാങ്ങിയാൽ വിപണിയിൽ 17 ലക്ഷം രൂപയാകുന്ന 65 ടാറ്റ നെക്സോൺ കാറുകളാണ് അതിന്റെ ഇരട്ടിയിലധികം രൂപ വാടക കൊടുത്ത് എട്ടു വർഷത്തേക്കു മോട്ടർ വാഹന വകുപ്പ് വാടകയ്ക്കെടുത്തത്. 65 കാറുകൾ വാടകയ്ക്കെത്ത വകയിൽ സംസ്ഥാന ഊർജവകുപ്പിനു കീഴിലുള്ള അനർട്ടിന് എട്ടുവർഷത്തേക്കു നൽകേണ്ട വാടക 31.22 കോടി രൂപയാണ്. അനർട്ടിനു കാർ നൽകുന്നതു കേന്ദ്ര പൊതുമേഖലാ സ്ഥാപനങ്ങളുടെ സംയുക്ത കമ്പനിയായ എനർജി എഫിഷ്യൻസി സർവീസസ് ലിമിറ്റഡാ(ഇഇഎസ്എൽ)ഡാണ്. ഇടയിൽ നിൽക്കുന്നതു രണ്ടു പൊതുമേഖലാ സ്ഥാപനങ്ങളാണെങ്കിലും ഇവർക്കുള്ള ലാഭമെടുക്കുന്നതു മോട്ടർ വാഹന വകുപ്പ് (എംവിഡി) നൽകുന്ന തുകയിൽനിന്നാണ്. ഇതോടെയാണു വാടകനിരക്കു കുതിച്ചു കയറിയത്. ഇലക്ട്രോണിക് വാഹനങ്ങൾ പ്രോത്സാഹിപ്പിക്കാൻ സബ്സിഡിയും ആനുകൂല്യങ്ങളും വാരിക്കോരി നൽകുമ്പോഴാണ്, സർക്കാർ വകുപ്പിനു വൻ വാടകയ്ക്കു കാറുകൾ നൽകിയിരിക്കുന്നത്.\nസർക്കാർ വകുപ്പുകളിൽ ഇലക്ട്രിക് കാറുകൾ വാടകക്കെടുക്കാൻ അനർട്ടിന്റെ ശുപാർശയുടെ അടിസ്ഥാനത്തിൽ 2020 മാർച്ചിൽ സർക്കാർ ഉത്തരവിറക്കിയിരുന്നു. ഇതിന്റെ അടിസ്ഥാനത്തിലാണ് എംവിഡി 65 ടാറ്റ നെക്സോൺ കാറും ഒരു ഹ്യൂണ്ടായ് കോന കാറും വാടകക്കെടുത്തത്. കേന്ദ്രം വഴി വാങ്ങിയാൽ 1000 കാറിന് ഏഴരക്കോടി രൂപ ലാഭിക്കാമെന്നു ധനകാര്യവകുപ്പിന്റെ ഉത്തരവിലുണ്ടായിരുന്നു. എന്നാൽ ഇടയിൽ ആളു കൂടിയതോടെ ലാഭത്തിനുപകരം നഷ്ടക്കച്ചവടമായി. നെക്സോണിന്റെ വിപണി വില 17 ലക്ഷം രൂപയാണ്. 65 കാറിനു ചെലവുവരിക 11.05 കോടി രൂപ. എന്നാൽ ടാറ്റയിൽനിന്ന് ഇഇഎസ്എൽ വാങ്ങി അനർട്ട് വഴി എംവിഡിക്കു നൽകിയപ്പോൾ എട്ടു വർഷത്തേക്കുള്ള വാടക മാത്രം 31.22 കോടി രൂപയായി. എട്ടുവർഷത്തെ ഇൻഷുറൻസും മൂന്നു വർഷത്തെ വാറന്റി കഴിഞ്ഞ് എട്ടുവർഷം വരെയുള്ള പ്രധാന അറ്റകുറ്റപ്പണിയും അനർട്ട് വഹിക്കും. ചാർജിങ് സ്റ്റേഷൻ ഉൾപ്പെടെയുള്ള സൗകര്യമൊരുക്കിയത് എംവിഡിയാണ്.\nനെക്സോൺ കാറിന് ആദ്യ വർഷം പ്രതിമാസം 35000 രൂപയാണു വാടക. ഓരോ വർഷവും മുൻവർഷത്തെക്കാൾ 10 ശതമാനം വാടക വർധിക്കും. എട്ടാംവർഷം നൽകേണ്ടിവരുന്ന മാസവാടക 68205 രൂപയാണ്. രജിസ്ട്രേഷൻ അനർട്ടിന്റെയും ഹൈപ്പോത്തിക്കേഷൻ ഇഇഎസ്എലിന്റെയും പേരിലാണ്. എട്ടുവർഷത്തിനുശേഷം ആവശ്യമെങ്കിൽ നിശ്ചിത തുക നൽകി കാറുകൾ എംവിഡിക്കു സ്വന്തമാക്കാം. എന്നാൽ ഇഇഎസഎലിന്റെ സമ്മതം വേണ്ടിവരും. രണ്ടു മാസത്തെ വാടക മുടങ്ങിയാൽ കാർ പിടിച്ചെടുക്കുമെന്നും, നാലു വർഷത്തിനകം എംവിഡി കരാറിൽനിന്നു പിൻവാങ്ങിയാൽ എട്ടുവർഷത്തെ വാടക അടച്ചുതീർക്കണമെന്നും അനർട്ട് എംവിഡിയുമായുണ്ടാക്കിയ കരാറിൽ വ്യവസ്ഥയുണ്ട്. ഇത്രയും കാറുകൾ കൈവശമുള്ളതായി കഴിഞ്ഞവർഷം ഇഇഎസ്എൽ ഓഡിറ്റിനു വിധേയമാക്കിയ ആസ്തി,ബാധ്യതാ രേഖയിലില്ല. ഇഇഎസ്എലിനും നിർമാണക്കമ്പനിക്കും ഇടയിൽ സ്വകാര്യ ഏജൻസിയുണ്ടെന്നാണു വിവരം. ഇങ്ങനെ പല കൈമറിഞ്ഞെത്തുന്നതിന്റെ നഷ്ടം ഈ കാറുകൾ വാടകയ്ക്കെടുക്കുന്ന സംസ്ഥാന സർക്കാരിന്റെ വകുപ്പുകൾക്കാണ്. മോട്ടർ വാഹനവകുപ്പ് വാങ്ങിയതുൾപ്പെടെ അനർട്ട് വഴി ഏതാണ് 130 കാറുകൾ വിവിധ വകുപ്പുകൾ വാടകക്കെടുത്തു കഴിഞ്ഞു.\nഎന്നാൽ ഇത്ര വലിയ വാടകയ്ക്കു കാറുകൾ എടുത്തിട്ടും അതൊരു നഷ്ടമല്ലെന്നാണു മോട്ടർ വാഹനവകുപ്പിന്റെ വിശദീകരണം. സർക്കാർ ഉത്തരവിന്റെ അടിസ്ഥാനത്തിൽ എല്ലാ വകുപ്പുകളും ചെയ്യുന്നതുപോലെയേ തങ്ങളും ചെയ്തിട്ടുള്ളൂ. കേന്ദ്രസർക്കാരുമായാണു നിർമാണക്കമ്പനി കരാർ വച്ചിട്ടുള്ളത്. സംസ്ഥാനവുമായി കരാറില്ല. അതുകൊണ്ട് സംസ്ഥാനത്തിനു കേന്ദ്രം വഴിയേ വാങ്ങാനാകൂ. വാഹനത്തിന്റെ പരിപാലനം കണക്കിലെടുക്കുമ്പോൾ ഇപ്പോഴത്തെ തുക അധികമല്ലെന്നു വകുപ്പ് അധികൃതർ വിശദീകരിക്കുന്നു.\nഒരു നെക്സോൺ കാറിന്റെ വാടക ഇങ്ങനെ:\n∙ ആദ്യവർഷം– 420000\n∙ രണ്ടാം വർഷം– 462000\n∙ മൂന്നാം വർഷം– 508200\n∙ നാലാം വർഷം– 559020\n∙ അഞ്ചാം വർഷം– 614916\n∙ ആറാം വർഷം– 676404\n∙ ഏഴാം വർഷം– 744048\n∙ എട്ടാം വർഷം– 818460\nഇങ്ങനെ 65 കാറുകൾക്കാണ് ഈ നിരക്കിൽ എട്ടു വർഷത്തേക്കു വാടക നൽകുന്നത്.\nin the rental of electric vehicles in the Department of Motor Vehicles;\nPrevious articleമുൻ മിസ് കേരളയടക്കം മൂന്നുപേർ വാഹനാപകടത്തിൽ മരിച്ച കേസിൽ സംസ്ഥാന ഇന്റലിജൻസ് റിപ്പോർട്ട് ഉന്നത പോലീസ് ഉദ്യോഗസ്ഥന് കുരുക്കാവും\nNext articleകനത്ത മഴയെത്തുടർന്ന് ശബരിമലയിൽ ഭക്തർക്ക് ഏർപ്പെടുത്തിയിരുന്ന താത്കാലിക നിയന്ത്രണം അധികൃതർ പിൻവലിച്ചു


Light Off Campaign Is Unscientific; But Wont Oppose Said Pinarayi Vijayan | ദീപം തെളിയിക്കല് അശാസ്തീയമെന്ന് മുഖ്യമന്ത്രി;'സാമ്പത്തിക സുരക്ഷിതത്വത്തിന്റെ വെളിച്ചവും തെളിയണം' - Malayalam Oneindia\n2 min ago സംസ്ഥാനത്ത് ആരാധനാലയങ്ങൾ തുറക്കും, ശബരിമലയിലും ദർശനം, പാലിക്കേണ്ടത് കർശന നിയന്ത്രണങ്ങൾ\n7 min ago ഒരു നേതാവ് എങ്ങനെ ആയിരിക്കണം എന്നതിന്റെ ഉദാഹരണം ഇതാണ്; പിണറായിയെ അഭിനന്ദിച്ച് കോണ്‍ഗ്രസ് നേതാവ്\n24 min ago ഉത്ര വധം: സൂരജിന്റെ കുടുംബാംഗങ്ങളെ ഒരുമിച്ച് ചോദ്യം ചെയ്യുന്നു... അറസ്റ്റ് ഒരുങ്ങുന്നു, തെളിവുകള്!!\nPublished: April62020, 19:39 [IST]\nതിരുവനന്തപുരം: കൊറോണയുടെ ഇരുട്ടിനെ അകറ്റാന് ഞായറാഴ്ച്ച രാത്രി9മണിക്ക്9മിനിറ്റ് നേരം വെളിച്ചം തെളിയിക്കാനായിരുന്നു പ്രധാനമന്ത്രിയുടെ ആഹ്വാനം. ഈ ആഹ്വാനം ഏറ്റെടുത്ത് രാജ്യത്തിന്റെ വിവിധ ഭാഗങ്ങളില് നിരവധി പേര് ഇന്നലെ വിളക്ക് കൊളുത്തിയിരുന്നു. രാഷ്ട്രപതി റാംനാഥ് കോവിന്ദ് ഉപരാഷ്ട്രപതി, വെങ്കയ്യ നായിഡു, കേന്ദ്ര മന്ത്രിമാരായ അമിത്ഷാ, ഹര്‍ഷവര്‍ധന്, രാജ്‌നാഥ് സിങ്, സ്മൃതി ഇറാനി വിവിധ സംസ്ഥാനങ്ങളിലെ മുഖ്യമന്ത്രിമാര് തുടങ്ങിയവരെല്ലാം തന്നെ ഇതിന്റെ ഭാഗമായിരുന്നു.\nകേരളത്തിലെ ജനങ്ങളും പ്രധാനമന്ത്രിയുടെ ആഹ്വാന പ്രകാരം വിളക്ക് തെളിയിക്കലിന്റെ ഭാഗമായി. മുഖ്യമന്ത്രി പിണറായി വിജയന്റെ ഔദ്യോഗിക വസതിയും വിളക്ക് തെളിയിച്ചിരുന്നു. കൃത്യം9മണിക്ക് തന്നെ ക്ലിഫ് ഹൗസ് പരിസരത്തെ വിളക്കുകള് അണക്കുകയും മുഖ്യമന്ത്രിമാരുടേയും മറ്റ് മന്ത്രിമാരുടേയും ഓഫിസിലേയും ജീവനക്കാന് ഫ്‌ളാഷ് ലൈറ്റുകള് തെളിയിച്ച് ഇതിന്റെ ഭാഗമായിരുന്നു. ഇതില് വിശദീകരണവുമായി രംഗത്തെത്തിയിരിക്കുകയാണ് മുഖ്യമന്ത്രി പിണറായി വിജയന്.\nതീര്‍ത്തും അശാസ്ത്രീയമായ കാര്യമാണ് പ്രധാനമന്ത്രി പറഞ്ഞത്. ഇത് സംബന്ധിച്ച് നേരത്തെ നിലപാട് വ്യക്തമാക്കിയതാണെന്നും മുഖ്യന്ത്രി പറഞ്ഞു. മാധ്യമ പ്രവര്‍ത്തകരുടെ ചോദ്യത്തിനായിരുന്നു മുഖ്യമന്ത്രിയുടെ മറുപടി. അതേസമയം വെളിച്ചം തെളിയിക്കുന്നത് മല്ല കാര്യമാണെന്നും മുഖ്യമന്ത്രി പറഞ്ഞു. വെളിച്ചം തെളിയിക്കുന്നത് നല്ല കാര്യമാണ്. 'ദീപം തെളിയിക്കുന്നതിനോടൊപ്പം സാമ്പത്തിക സുരക്ഷിതത്വത്തിന്റെ വെളിച്ചം കൂടി തെളിയിക്കേണ്ടതുണ്ട്. അത് പിന്നീട് വരുമെന്ന് നമുക്ക് പ്രതീക്ഷിക്കാം' എന്നായിരുന്നു മുഖ്യമന്ത്രിയുടെ മറുപടി.\nപ്രധാനമന്ത്രി പറഞ്ഞതിനെ എതിര്‍ക്കേണ്ടതില്ലെന്നും പിണറായി വിജയന് വ്യക്തമാക്കി. അദ്ദേഹം പ്രധാനമന്ത്രിയാണ്. ആ നിലക്ക് അദ്ദേഹം പറയുന്നതിനെ നിലവിലെ സാഹചര്യത്തില് ഉള്‍ക്കൊള്ളണമെന്നും മുഖ്യമന്ത്രി പറഞ്ഞു. പ്രധാനമന്ത്രിയുടെ നിലപാടിനെ വിമര്‍ശിച്ചും എതിര്‍ത്തും നിരവധി പേര് രംഗത്തെത്തിയിരുന്നു.\nകേരളത്തില് ഇന്ന് 13 പേര്‍ക്ക് കൂടി കൊറോണ സ്ഥിരീകരിച്ചത്.9പേര് കാസര്‍ഗോഡ് ജില്ലയില് നിന്നും2പേര് മലപ്പുറത്ത് നിന്നും, കൊല്ലം , പത്തനംതിട്ട ജില്ലകളില് നിന്നും ഓരോരുത്തര്‍ക്കുമാണ് വൈറസ് ബാധ സ്ഥിരീകരിച്ചത്. കൊല്ലത്തും മലപ്പുറത്തും രോഗം സ്ഥിരീകരിച്ചവര് നിസാമുദ്ദീന് സമ്മേളനത്തില് പങ്കെടുത്ത് തിരിച്ചെത്തിയവരാണ്. 122 പേരെയാണ് ഇന്ന് മാത്രം ആശുപത്രിയില് പ്രവേശിപ്പിച്ചതെന്നും മുഖ്യമന്ത്രി പിണറായി വിജയന് വാര്‍ത്താ സമ്മേളനത്തില് പറഞ്ഞതു.\n323 പേര്‍ക്കാണ് ഇതുവരെ സംസ്ഥാനത്ത് രോഗബാധ സ്ഥിരീകരിച്ചിട്ടുള്ളത്. ഇതില് 266 പേരാണ് ഇപ്പോള് ചികിത്സയിലുള്ളത്. സംസ്ഥാനത്ത് ആകെ 152804 പേരാണ് നിരീക്ഷണത്തിലുള്ളത്. 152009 പേര് വീടുകളിലും 895 പേര് ആശുപത്രികളിലുമാണ് നിരീക്ഷണത്തില് കഴിയുന്നത്. കൊല്ലം, തൃശ്ശൂര്, കണ്ണൂര് ജില്ലകളില് ഓരോ പേരുടെ പരിശോധനാ ഫലം നെഗറ്റീവായതായും മുഖ്യമന്ത്രി പറഞ്ഞു.\ncoronavirus pinarai vijayan narendra modi കൊറോണവൈറസ് പിണറായി വിജയന് നരേന്ദ്ര മോദി\nLight Off Campaign Is Unscientific; But Wont Oppose Said Pinarayi Vijayan


money exchange | പണികൊടുത്തത് ഗൂഗിൾ; നിക്കപ്പൊറുതിയില്ലാതായത് മണി എക്‌സേഞ്ചിനും; ജീവനക്കാരെ വലച്ചത് ഒരു ദിർഹത്തിന് 24.73 രൂപ എന്ന ഗൂഗിളിന്റെ അറിയിപ്പ് - MarunadanMalayalee.com\nആർഎസ്എസ് എന്ന് കേൾക്കുമ്പോൾ ഞെട്ടി ഉണരുന്ന നായനാർ; പേരിനു പോലും ആർ എസ് എസുകാർ ഇല്ലാത്ത പിണറായിയിൽ മുസ്ലിം പള്ളി തകർത്തതും ഖുർആൻ വലിച്ചുകീറിയതും പള്ളികളിൽ ജയ് ആർഎസ്എസ് എന്ന് എഴുതിയതും ആര്? ആ പ്രവർത്തിയുടെ ഉത്തരവാദികൾ സിപിഎമ്മുകാർ; തലശ്ശേരി കലാപത്തിൽ വിവാദമുയർത്തി രാജഗോപാലിന്റെ ആത്മകഥ\nതെളിവുകളോടെ കള്ളനെ എത്തിച്ചത് പൊലീസ് സ്‌റ്റേഷനിൽ; ബസ് പൊലീസ് സ്‌റ്റേഷനിൽ എത്തിയതോടെ ഇറങ്ങിയോടിയ കള്ളനെ പിടികൂടി മലയാളികൾ\nSeptember 16, 202106:31 AM IST Permalink\nദുബായ്: ഇന്ത്യ, പാക്കിസ്ഥാൻ രാജ്യങ്ങളുടെ രൂപയുടെ മൂല്യം കുത്തനെ കുറച്ചു ഗൂഗിൾ. കഴിഞ്ഞ ദിവസം ഉച്ചയോടെയായിരുന്നു സംഭവം. ഒരു ദിർഹത്തിന് 24.73 രൂപയെന്നാണ് കാണിച്ചത്. പണി കൊടുത്തത് ഗൂഗിളാണെങ്കിലും കിട്ടിയത് പാവം മണി എകസ്‌ചേഞ്ചുകാർക്ക് ആയിരുന്നു.\nരൂപയുടെ മൂല്യം കുത്തനെ കുറയുന്നത് കണ്ട് മലയാളികളടക്കമുള്ളവർ പരിഭ്രാന്തരായി. പലരും ഉടൻ തന്നെ തങ്ങളുടെ പണം അയക്കാനായി ബാങ്കുകളുടെ ആപ്ലിക്കേഷൻ തുറന്നപ്പോഴാണ് മനസിലായത് 'ഗൂഗിൾ' ചതിച്ചതാണെന്ന്.ബാങ്കിൽ പരിശോധന നടത്താതെ ചിലർ ആവേശം കൊണ്ടതോടെ വിവിധ മണി എക്‌സ്‌ചേഞ്ചുകളുടെയും മാധ്യമ സ്ഥാപനങ്ങളുടെയും ടെലിഫോണിനും വിശ്രമമില്ലാതായി.\nമൂല്യം കുറഞ്ഞത് ശരിയാണോ എന്നല്ല, എക്‌സ്‌ചേഞ്ചിൽ കാര്യമായ തിരക്കുണ്ടോ എന്നായിരുന്നു പലർക്കും അറിയേണ്ടിയിരുന്നത്. കുറേ സമയമായി മറുപടി പറഞ്ഞ് മടുത്തതായി ജീവനക്കാർ പറയുന്നു. ഗൂഗിളിന് സംഭവിച്ച തെറ്റാണെന്ന് പറഞ്ഞിട്ടും പലർക്കും അത് വിശ്വസിക്കാനായില്ല. പലരും വൈകിട്ടും അന്വേഷണം തുടർന്നുവെന്നും അദ്ദേഹം പറഞ്ഞു.വൈകീട്ടോടെയാണ് ഗൂഗിൾ തെറ്റ് തിരുത്തിയത്.\nയഥാർഥത്തിൽ വിവിധ മണി എക്‌സ്‌ചേഞ്ചുകളിലെ റേറ്റ് ഒരു ദിർഹത്തിന് 19.90 രൂപയാണ്. പാക്കിസ്ഥാൻ രൂപ 45.95 രൂപയും. ബാങ്കുവഴി പണം അയക്കുമ്പോൾ 1.01 ദിർഹത്തിന് 20 ഇന്ത്യൻ രൂപയാണ് ലഭിക്കുക.\nഗൂഗിളിന്റെ ജീവിത വഴിത്താരയിലൂടെ\nചാലക്കുടി മലയോര മേഖലയിൽ തീവ്രമഴ തുടരുന്നു; അതിരപ്പിള്ളിയും വാഴച്ചാലും വീണ്ടും അടച്ചു; ചാലക്കുടി പുഴയുടെ തീരത്തുള്ളവർക്ക് ജാഗ്രത മുന്നറിയിപ്പ്


യുഎസിലെ കുട്ടികളില് കോവിഡ് വർധിക്കുന്നുവെന്ന് ഡോക്ടര്‍മാര് | NRI | US News\nയുഎസിലെ കുട്ടികളില് കോവിഡ് വർധിക്കുന്നുവെന്ന് ഡോക്ടര്‍മാര്\nഡോ. ജോര്‍ജ് എം. കാക്കനാട്ട് November 23, 2021 10:44 PM IST\nCovid 19 vaccine children. Photo by Michael Ciaglo / GETTY IMAGES NORTH AMERICA / Getty Images via AFP\nഹൂസ്റ്റൻ ∙ യുഎസിലെ കുട്ടികളിലെ കൊറോണ വൈറസ് കേസുകള് രണ്ടാഴ്ച മുമ്പുള്ളതിനേക്കാള് 32 ശതമാനം വർധിച്ചുവെന്നു റിപ്പോര്‍ട്ട്. ശൈത്യകാല അവധിക്കാലത്തിന് മുന്നോടിയായി കുട്ടികള്‍ക്ക് കുത്തിവയ്പ്പ് നല്‍കാന് രാജ്യം തിരക്കുകൂട്ടുമ്പോള് കേസുകള് വര്‍ധിച്ചതായി ശിശുരോഗവിദഗ്ദ്ധര് പറഞ്ഞു. നവംബര് 11 നും നവംബര് 18 നും ഇടയില് 140,000-ത്തിലധികം കുട്ടികള്‍ക്ക് കോവിഡ് പോസിറ്റീവ് സ്ഥിരീകരിച്ചു. നവംബര് നാലിന് അവസാനിച്ച ആഴ്ചയില് ഇത് 107,000ല് നിന്ന് വര്‍ധിച്ചുവെന്ന് അമേരിക്കന് അക്കാദമി ഓഫ് പീഡിയാട്രിക്സില് നിന്നും ചില്‍ഡ്രന്‍സ് ഹോസ്പിറ്റല് അസോസിയേഷന് പ്രസ്താവനയില് പറയുന്നു. ഈ കേസുകള് ഈ ആഴ്ചയിലെ രാജ്യത്തെ കേസിന്റെ നാലിലൊന്ന് വരും, പ്രസ്താവനയില് പറയുന്നു. 18 വയസ്സിന് താഴെയുള്ള കുട്ടികള് യുഎസിലെ ജനസംഖ്യയുടെ 22 ശതമാനമാണ്.\n‘ആശങ്കയ്ക്ക് കാരണമുണ്ടോ? തീര്‍ച്ചയായും’ അക്കാദമിയുടെ സാംക്രമിക രോഗ സമിതിയുടെ വൈസ് ചെയര് ഡോ. സീന് ഒ ലിയറി തിങ്കളാഴ്ച രാത്രി ഒരു അഭിമുഖത്തില് പറഞ്ഞു. 'കുട്ടികളിലെ വർധനവിന് കാരണമാകുന്നത് കേസുകളുടെ മൊത്തത്തിലുള്ള വർധനവാണ് കാണിക്കുന്നത്.' വാക്‌സീനുകള് മുതിര്‍ന്നവര്‍ക്ക് വ്യാപകമായി ലഭ്യമായതിന് ശേഷം മൊത്തത്തിലുള്ള കേസുകളില് വലിയൊരു ശതമാനം കുട്ടികളാണ് വഹിക്കുന്നതെന്ന് യൂണിവേഴ്‌സിറ്റി ഓഫ് കൊളറാഡോ സ്‌കൂള് ഓഫ് മെഡിസിന് ആന്റ് ചില്‍ഡ്രന്‍സ് ഹോസ്പിറ്റല് കൊളറാഡോയിലെ പീഡിയാട്രിക്‌സ് പ്രൊഫസര് കൂടിയായ ഡോ.സീന് പറയുന്നു. മുതിര്‍ന്നവരേക്കാള് കുട്ടികള്‍ക്ക് കോവിഡില് നിന്ന് ഗുരുതരമായ അസുഖം വരാനുള്ള സാധ്യത കുറവാണെങ്കിലും, അവര്‍ക്ക് ഇപ്പോഴും അപകടസാധ്യതയുണ്ട്, മാത്രമല്ല മുതിര്‍ന്നവരിലേക്കും വൈറസ് പടരുകയും ചെയ്യും. ദീര്‍ഘകാല കോവിഡ് ലക്ഷണങ്ങള്, മള്‍ട്ടി-സിസ്റ്റം ഇന്‍ഫ്‌ലമേറ്ററി സിന്‍ഡ്രോം, ഹോസ്പിറ്റലൈസേഷന് എന്നിവയില് നിന്ന് സംരക്ഷിക്കാന് കുട്ടികള്‍ക്ക് വാക്‌സിനേഷന് നല്‍കണമെന്ന് വിദഗ്ധര് മുന്നറിയിപ്പ് നല്‍കിയിട്ടുണ്ട്.\nഒക്ടോബര് അവസാനത്തോടെ, സെന്റര്‍സ് ഫോര് ഡിസീസ് കണ്‍ട്രോള് ആന്‍ഡ് പ്രിവന്‍ഷന്റെ കണക്കനുസരിച്ച്, 3.2 ദശലക്ഷത്തിലധികം ആശുപത്രികളിലും 740,000 മരണങ്ങളിലും, അഞ്ചു മുതല് 11 വയസ്സുവരെയുള്ള 8,300 അമേരിക്കന് കുട്ടികളെ കോവിഡ് ബാധിച്ച് ആശുപത്രിയില് പ്രവേശിപ്പിച്ചു, കുറഞ്ഞത് 172 പേര് മരിച്ചു. വെള്ളിയാഴ്ച ഒരു വാര്‍ത്താ സമ്മേളനത്തില്, ഫുഡ് ആന്‍ഡ് ഡ്രഗ് അഡ്മിനിസ്‌ട്രേഷന്റെ ആക്ടിംഗ് കമ്മീഷണര് ഡോ. ജാനറ്റ് വുഡ്കോക്ക് പറഞ്ഞു, അഞ്ചിനും 11-നും ഇടയില് പ്രായമുള്ളവരുടെ ആശുപത്രിവാസവും മരണവും 'ശരിക്കും ഞെട്ടിപ്പിക്കുന്നതാണ്' എന്ന്. കഴിഞ്ഞ കുറച്ച് മാസങ്ങളില് പല സ്‌കൂളുകളും അവരുടെ സുരക്ഷാ പ്രോട്ടോക്കോളുകള് മയപ്പെടുത്തിയത് സഹായിച്ചില്ലെന്ന് ഇപ്പോഴത്തെ കേസ് വർധനവ് തെളിയിക്കുന്നതായി ഡോ. ഒ ലിയറി പറഞ്ഞു.\nചെറിയ കുട്ടികള്‍ക്കുള്ള കുത്തിവയ്പ്പുകള് സ്‌കൂളുകള് തുറന്നിടാന് സഹായിക്കും. സിഡിസിയില് അവതരിപ്പിച്ച കണക്കുകള് പ്രകാരം, വൈറസ് പൊട്ടിപ്പുറപ്പെടുന്നത് 2,300 സ്‌കൂളുകളെ ഓഗസ്റ്റ് തുടക്കത്തിനും ഒക്ടോബറിനും ഇടയില് അടച്ചുപൂട്ടാന് നിര്‍ബന്ധിതരാക്കി, ഇത് 1.2 ദശലക്ഷത്തിലധികം വിദ്യാർഥികളെ ബാധിച്ചു. അവധിക്കാലത്ത് കുട്ടികളിലെ കേസുകളുടെ വർധവിനെക്കുറിച്ച് താന് പ്രത്യേകം ഉത്കണ്ഠാകുലനായിരുന്നുവെന്ന് ഡോ. സീന് പറയുന്നു. യുഎസിലെ മുതിര്‍ന്നവര്‍ക്കിടയില് കുത്തിവയ്പ്പുകളുടെ വേഗത നിലച്ചതോടെ, സിഡിസിക്ക് ശേഷം ഈ മാസം ആദ്യം യോഗ്യരായ അഞ്ചു മുതല് 11 വയസ്സുവരെയുള്ള കുട്ടികള്‍ക്കുള്ള വാക്‌സിനേഷന് പ്രോത്സാഹിപ്പിക്കാന് സംസ്ഥാനങ്ങള് തിരക്കുകൂട്ടുന്നു. ആ പ്രായക്കാര്‍ക്കായി ഫൈസര് വാക്‌സീന് അനുവദിച്ചു. മേയ് മാസത്തില്, ഫെഡറല് ഗവണ്‍മെന്റ് 12 മുതല് 15 വരെ പ്രായമുള്ള കുട്ടികള്‍ക്ക് ഫൈസര് വാക്‌സീന് ലഭ്യമാക്കാന് ശുപാര്‍ശ ചെയ്തു. 16 വയസും അതില് കൂടുതലുമുള്ള കൗമാരക്കാര് ഒരു മാസം മുമ്പ് മിക്ക സംസ്ഥാനങ്ങളിലും വാക്‌സിനേഷന് യോഗ്യരായി.\nനവംബര് 10-ന് വൈറ്റ് ഹൗസ് കണക്കാക്കിയത് ഒരു ദശലക്ഷത്തോളം കൊച്ചുകുട്ടികള് വാക്‌സിനേഷന് എടുത്തിട്ടുണ്ടെന്നാണ്; 28 ദശലക്ഷം പേര് അര്‍ഹരാണ്. മുതിര്‍ന്നവര്‍ക്കുള്ള ഡോസിന്റെ മൂന്നിലൊന്ന് അവര്‍ക്ക് ലഭിക്കുന്നു, മൂന്ന് ആഴ്ച ഇടവേളയില് രണ്ട് കുത്തിവയ്പ്പുകള് വീതം അവര്‍ക്ക് ആവശ്യമുണ്ട്. ഇതുവരെയുള്ള എല്ലാ വിവരങ്ങളും സൂചിപ്പിക്കുന്നത് വാക്സീനുകള് കുട്ടികള്‍ക്ക് പോലും വളരെ സുരക്ഷിതമാണ് എന്നാണ്. എന്നിരുന്നാലും, കൈസര് ഫാമിലി ഫൗണ്ടേഷന്റെ സമീപകാല വോട്ടെടുപ്പ് പ്രകാരം, അഞ്ചു മുതല് 11 വയസ്സ് വരെ പ്രായമുള്ള കുട്ടിക്ക് തീര്‍ച്ചയായും വാക്‌സീന് നൽകില്ലെന്ന് 10 മാതാപിതാക്കളില് മൂന്ന് പേരും പറയുന്നു. പത്തില് മൂന്ന് രക്ഷിതാക്കള് മാത്രമാണ് തങ്ങളുടെ കുട്ടിക്ക് 'ഉടന് തന്നെ പ്രതിരോധ കുത്തിവയ്പ്പ് നല്‍കുമെന്ന് പറഞ്ഞത്.' ഈയിടെയായി കേസുകളുടെ വർധനവിന് വ്യക്തമായ വിശദീകരണം കാലാവസ്ഥയാണ്. താപനില കുറഞ്ഞതിനാല്, കൂടുതല് പ്രവര്‍ത്തനങ്ങള് വീടിനുള്ളിലേക്ക് നീങ്ങി, അവിടെ വൈറസ് പടരുന്നു. കാലാവസ്ഥ തീര്‍ച്ചയായും കോവിഡ് കുതിച്ചുചാട്ടത്തില് ചില പങ്ക് വഹിക്കുന്നു.\nഎന്നാല് കാലാവസ്ഥയാണ് പ്രധാന കാരണമെങ്കില്, സമീപകാല കോവിഡ് പാറ്റേണുകള് വ്യത്യസ്തമായി കാണപ്പെടും. അവ താപനില പാറ്റേണുകളുമായി കൂടുതല് പൊരുത്തപ്പെടും. ഇത് തൃപ്തികരമല്ലാത്തതിനാല്, കുതിച്ചുചാട്ടത്തിന്റെ പൂര്‍ണ്ണമായ വിശദീകരണം അവ്യക്തമായി തുടരുന്നു. ഈ ശൈത്യകാലത്ത്, കേസുകള് വർധിച്ചുകൊണ്ടിരിക്കുമെന്ന് ഉറപ്പില്ല. മിക്ക ആളുകള്‍ക്കും, ചില ദൈനംദിന പ്രവര്‍ത്തനങ്ങളേക്കാള് അപകടകരമല്ലാത്ത, കൈകാര്യം ചെയ്യാവുന്ന ഒരു രോഗമായി കോവിഡിനെ മാറ്റുന്നതില് വാക്‌സീനുകള് വളരെ ഫലപ്രദമാണ്.\nഎന്നാല് പ്രായമായ ആളുകള്‍ക്ക്, പ്രത്യേകിച്ച് 80-കളിലും 90-കളിലും ഉള്ളവര്‍ക്ക്, വാക്‌സിനേഷനു ശേഷവും കോവിഡ് അപകടസാധ്യത നല്‍കുന്നു. ഇത് ഒരു സാധാരണ പനിയെക്കാള് അപകടകരമാണെന്ന് സിഡിസി ഡാറ്റ തെളിയിക്കുന്നു. ഇപ്പോഴത്തെ ഈയൊരു കുതിച്ചുചാട്ട സമയത്ത് പ്രായമായ അമേരിക്കക്കാര്‍ക്ക് സംരക്ഷണം ആവശ്യമാണ്. ദുര്‍ബലരായ ആളുകളെ സംരക്ഷിക്കുന്നതിനുള്ള ഏറ്റവും ഫലപ്രദമായ മാര്‍ഗം വാക്‌സിനേഷനാണ് - അവര്‍ക്ക് മാത്രമല്ല, അവരെ ബാധിച്ചേക്കാവുന്ന മറ്റുള്ളവര്‍ക്കും.


പബ്ലിക് പ്രൊവിഡന്‍റ് ഫണ്ട്: ആരോഗ്യം സംരക്ഷിക്കാം, നികുതിയും ലാഭിക്കാം : Deepika.com Business News\nക്രെഡിറ്റ് കാർഡ് ഉപയോഗിക്കാം ഉത്തരവാദിത...\nആരോഗ്യ ഇൻഷുറൻസ് എടുക്കുംമുന്പ് ഇക്കാര്യ...\nപബ്ലിക് പ്രൊവിഡന്‍റ് ഫണ്ട്: ആരോഗ്യം സംരക്ഷിക്കാം, നികുതിയും ലാഭിക്കാം\nഏറ്റവും സുരക്ഷിതത്വമുള്ള ദീർഘകാല ഡെറ്റ് നിക്ഷേപമാണ് പിപിഎഫ് എന്ന ചുരുക്കപ്പേരിലറിയപ്പെടുന്ന പബ്ളിക് പ്രൊവിഡന്‍റ് ഫണ്ട്. ഏറ്റവും ഉയർന്ന റിട്ടേണ് ലഭിക്കുന്നുവെന്നു മാത്രമല്ല, നിക്ഷേപത്തിനും റിട്ടേണിനും നികുതിയിളവും ലഭിക്കുന്നുവെന്നതാണ് ഇതിന്‍റെ ഏറ്റവും ആകർഷണീയമായ വശം. കേന്ദ്ര സർക്കാരിന്‍റെ ഗാരന്‍റിയുള്ളതിനാൽ നിക്ഷേപം 100 ശതമാനം സുരക്ഷിതം.\nഒരു വർഷം ഒന്നര ലക്ഷം രൂപ വരെയാണ് പിപിഎഫിൽ നിക്ഷേപിക്കാവുന്നത്. ആദാനികുതി നിയമത്തിൽ 80 സി വകുപ്പ് പ്രകാരം ഈ നിക്ഷേപത്തിന് പൂർണമായും നികുതിയിളവും കിട്ടും. നിക്ഷേപത്തിൽനിന്നുള്ള റിട്ടേണിനും നികുതി നൽകേണ്ട എന്നതാണ് ഇതിന്‍റെ മറ്റൊരു ആകർഷണീയത.\nകുറഞ്ഞ നിക്ഷേപം 500 രൂപയാണ്. അക്കൗണ്ട് സജീവമായി നിലനിർത്താൻ വർഷം 500 രൂപയെങ്കിലും നിക്ഷേപം നടത്തണം. ഒരു വർഷം 12 തവണകളായും നിക്ഷേപം നടത്താം.\nജോലിക്കാർക്കും ബിസിനസുകാർക്കും സംരംഭകർക്കും സ്വയം തൊഴിൽ ചെയ്യുന്നവർക്കും ആർക്കും ഇതിൽ നിക്ഷേപം നടത്താം.\nപിപിഎഫ് നിക്ഷേപത്തിന്‍റെ പലിശ നിരക്ക് ഓരോ ക്വാർട്ടറിലും സർക്കാരാണ് നിശ്ചയിക്കുന്നത്. ഏറ്റവും ഒടുവിൽ ഒക്ടോബർ- ഡിസംബർ കാലയളവിൽ എട്ടു ശതമാനമാണ് പലിശ. ഒരു കാലത്ത് 12 ശതമാനം റിട്ടേണ് ഉണ്ടായിരുന്നതാണ.് പിപിഎഫ് നിക്ഷേപങ്ങൾ വിപണിയുമായി ബന്ധിപ്പിച്ചിട്ടില്ലാത്തതിനാൽ വിപണിയിലെ ചാഞ്ചാട്ടങ്ങൾ പിപിഎഫ് റിട്ടേണിനെ ബാധിക്കില്ല.\nബാങ്ക്, പോസ്റ്റോഫീസ്, നിശ്ചയിച്ചിട്ടുള്ള സ്വകാര്യമേഖല ബാങ്കുകൾ തുടങ്ങിയവയിൽ അക്കൗണ്ട് തുറക്കാം. ഒരു വ്യക്തിക്ക് ഒരു പിപിഎഫ് അക്കൗണ്ട് മാത്രമേ തുറക്കാൻ സാധിക്കു. ബാങ്കിൽ പിപിഎഫ് അക്കൗണ്ട് തുറന്നെങ്കിൽ പിന്നെ പോസ്റ്റോഫീസിൽ അക്കൗണ്ട് തുറക്കാൻ സാധിക്കില്ല. താമസം മാറകയോ, ജോലി മാറുകയോ ചെയ്താൽ അക്കൗണ്ടും മാറ്റാനുള്ള സൗകര്യമുണ്ട്. ഓണ്‍ലൈനായും അക്കൗണ്ട് തുറക്കാം.\nഅബദ്ധത്തിൽ ഒരേ പേരിൽ രണ്ട് അക്കൗണ്ട് തുറന്നു എന്നിരിക്കട്ടെ അങ്ങനെയെങ്കിൽ രണ്ടാമത്തെ അക്കൗണ്ട് സാധുതയില്ലാത്ത അക്കൗണ്ടായി മാറും.\nഅക്കൗണ്ട് ക്ലോസ് ചെയ്യൽ\nഅക്കൗണ്ട് ഉടമ മരണമടഞ്ഞാൽ കാലാവധി പൂർത്തിയാകുന്നതിനു മുന്പേ അക്കൗണ്ട് ക്ലോസ് ചെയ്യാം.\nനേരത്തെ കാലാവധി പൂർത്തിയാകുന്നതിനു മുൻപ് വായ്പ എടുക്കാനും പണം പിൻവലിക്കാനുമുള്ള അവസരമായിരുന്നു .ഇപ്പോൾ കാലാവധി പൂർത്തിയാകുന്നതിനു മുൻപ് നിബന്ധനകൾക്കു വിധേയമായി അക്കൗണ്ട് ക്ലോസ് ചെയ്യുന്നതിനുള്ള അവസരവുമുണ്ട്. പക്ഷേ, അക്കൗണ്ട് ആരംഭിച്ചിട്ട് അഞ്ചു സാന്പത്തിക വർഷങ്ങൾ പിന്നിട്ടിരിക്കണം.\nഅക്കൗണ്ട് ഉടമയ്ക്കോ, പങ്കാളിക്കോ, ആശ്രിതരായ മക്കൾക്കോ മാതാപിതാക്കൾക്കോ ഗുരുതരമായ രോഗം തുടങ്ങിയ കാരണങ്ങളാൽ അക്കൗണ്ട് ക്ലോസ് ചെയ്യാം. വ്യക്തമായ കാരണം ബന്ധപ്പെട്ട അധികാരികളിൽ നിന്നും സാക്ഷ്യപ്പെടുത്തി രേഖ ഹാജരാക്കണം.\nഅക്കൗണ്ട് ഉടമയ്ക്ക് അത് മൈനർ അക്കൗണ്ട് ഉടമയാണെങ്കിലും ഇന്ത്യയിലോ ഇന്ത്യയ്ക്കു പുറത്തോ ഉള്ള ഉന്നത വിദ്യാഭ്യാസത്തിനായി അക്കൗണ്ട് ക്ലോസ് ചെയ്യാം. അഡ്മിഷൻ ലഭിച്ചു എന്നുറപ്പാക്കാനായി സ്ഥാപനം നൽകുന്ന ഫീസിന്‍റെ ബില്ല് തുടങ്ങിയ രേഖകൾ ഹാജരാക്കണം.\nപിപിഎഫ് അക്കൗണ്ടിലെ നിക്ഷേപം സുരക്ഷിതമായ നിക്ഷേപമാണ്. ഒന്നാമതായി സർക്കാരാണ് ഈ നിക്ഷേപ ഉപകരണത്തെ പ്രമോട്ട് ചെയ്യുന്നത്. കൂടാതെ എന്തെങ്കിലും കട ബാധ്യതകൾ വന്നാൽ കോടതി സ്വത്തുക്കൾ കണ്ടുകെട്ടാൻ ഉത്തരവിട്ടാലും പിപിഎഫ് അക്കൗണ്ടിലെ നിക്ഷേപം കണ്ടു കെട്ടാൻ സാധിക്കില്ല. നികുതി വെട്ടിപ്പു നടത്തിയാൽ നികുതി ബാധ്യതകൾ തീർക്കാനായി ആദായ നികുതി വകുപ്പിന് പിപിഎഫ് അക്കൗണ്ടിലെ നിക്ഷേപം എടുക്കാം.\nപിപിഎഫിലെ നിക്ഷേപം 15 വർഷത്തോളം നീണ്ടു നിൽക്കുന്നതാണ്. അതുകൊണ്ടുതന്നെ ദീർഘകാല ലക്ഷ്യങ്ങൾക്കു അനുയോജ്യമായ നിക്ഷേപവുംകൂടിയാണ്.\n* പിപിഎഫിന്‍റെ മച്യൂരിറ്റി കാലാവധി 15 വർഷമാണ്. പക്ഷേ മച്യൂരിറ്റി കാലാവധി കണക്കാക്കുന്നത് നിക്ഷേപം നടത്തിയ ധനകാര്യ വർഷത്തിന്‍റെ അവസാനതീയതിയായ മാർച്ച് 31 മുതലാണ്. അക്കൗണ്ട് തുറന്ന തീയതി, മാസം തുടങ്ങിയവ പ്രശ്നമല്ല.\n* ഓരോ ക്വാർട്ടറിലും ഗവണ്‍മെന്‍റ് പലിശ നിരക്ക് പുതുക്കി നിശ്ചയിക്കും. 2018 ഒക്ടോബർ- ഡിസംബർ ക്വാർട്ടറിലെ പലിശനിരക്ക് 8 ശതമാനം. ബാങ്ക് സ്ഥിര നിക്ഷേപത്തേക്കാൾ കൂടുതലാണിത്.\n* കൂട്ടു പലിശയാണ് ബാധകമാക്കിയിരിക്കുന്നത്. ഒരോ മാസത്തിലും അഞ്ചിനും അവസാന തീയതിക്കും ഇടയിലെ ഏറ്റവും കുറഞ്ഞ ബാലൻസിലാണ് പലിശ കണക്കാക്കുന്നത്.അതിനാൽ അഞ്ചാം തീയതിക്കു മുന്പേ നിക്ഷേപം നടത്തുക.\nവാർഷികാടിസ്ഥാനത്തിലാണ്നിക്ഷേപമെങ്കിൽ ഏപ്രിൽ അഞ്ചിനു മുന്പ് നിക്ഷേപം നടത്തുക.\n* പലിശയും മച്യൂരിറ്റി തുകയും നികുതി വിമുക്തമാണ്.\n* ഒരാൾക്ക് അയാളുടെ പേരിൽ ഒരു പിപിഎഫ് അക്കൗണ്ടേ തുറക്കാനാകൂ. ജോയിന്‍റ് അക്കൗണ്ടുകൾ അനുവദനീയമല്ല. രണ്ടാമതൊരു അക്കൗണ്ട് തുറന്നിട്ടുണ്ടെങ്കിൽ അതു ക്ലോസ് ചെയ്യണം. ഇതിലെ നിക്ഷേപം മാത്രമേ തിരികെ ലഭിക്കുകയുള്ളു. പലിശ ലഭിക്കില്ല.\n* വിദേശ ഇന്ത്യക്കാർക്ക് പിപിഎഫ് അക്കൗണ്ട് തുറക്കാൻ അനുമതിയില്ല. എന്നാൽ അക്കൗണ്ട് തുറന്നതിനുശേഷമാണ് വിദേശ ഇന്ത്യക്കാരൻ ആയതെങ്കിൽ ആ അക്കൗണ്ട് കാലാവധി പൂർത്തിയാകുന്നതുവരെ തുടരാം.\nഎൻആർഇ, അല്ലെങ്കിൽ എൻആർഒ അക്കൗണ്ടിൽനിന്നും പിപിഎഫിലേക്ക് പണമടയ്ക്കണം. ഒരു വർഷം കുറഞ്ഞത് 500 രൂപയെങ്കിലും അടച്ചിട്ടുണ്ടെങ്കിലേ അക്കൗണ്ട് സജീവമായിരിക്കുകയുള്ളു. അക്കൗണ്ട് കാലാവധി പൂർത്തിയായാൽ വിദേശ ഇന്ത്യക്കാർക്ക് അതു നീട്ടുവാൻ അനുവാദമില്ല.\n* കാലാവധി 15 വർഷമാണെങ്കിലും നിബന്ധനകൾക്കു വിധേയമായി ഭാഗികമായി തുക പിൻവലിക്കാനും വായ്പ എടുക്കുവാനും അവസരമൊരുക്കിയിട്ടുണ്ട്.\nമൂന്നുവർഷം അക്കൗണ്ടു പൂർത്തിയാക്കിയവർക്കു വായ്പ എടുക്കാൻ യോഗ്യതയുണ്ട്. ഏഴാം വാർഷം മുതൽ വായ്പ ലഭിക്കുകയില്ല. വായ്പയ്ക്ക് പിപിഎഫ് പലിശനിരക്കിനേക്കാൾ രണ്ടു ശതമാനം പലിശ നൽകണം. ആ പലിശ സർക്കാരിലേക്കു മുതൽക്കൂട്ടും. തലേവർഷം അവസാനം അക്കൗണ്ടിലുള്ള തുകയും 25 ശതമാനമാണ് വായ്പായി ലഭിക്കുക. വായ്പയ്ക്ക് ഒരിക്കൽ പലിശനിരക്ക് നിശ്ചയിച്ചു കഴിഞ്ഞാൽ തിരിച്ചടവു വരെ ആ നിരക്ക് പലിശയായി നൽകിയാൽ മതിയാകും.\nഎടുത്ത വായ്പ പൂർണമായും തിരിച്ചടയ്ക്കുന്നതുവരെ പുതിയ വായ്പ അനുവദിക്കുകയില്ല. വായ്പയുടെ കാലാവധി 36 മാസമാണ്. വായ്പ അനുവദിക്കുന്ന മാസം കഴിഞ്ഞുവരുന്ന മാസത്തിലെ ഒന്നാം തീയതി മുതലാണ് വായ്പയുടെ കാലാവധി കണക്കാക്കുന്നത്.\n* ഏഴാം വർഷം മുതൽ ഭാഗികമായി തുക പിൻവലിക്കുവാൻ യോഗ്യത നേടാം. പിൻവലിക്കാവുന്ന തുകയ്ക്കു പരിധിയുണ്ട്. ഇതിനു നികുതിയും നൽകേണ്ടതില്ല.\n* പിപിഎഫ് നിക്ഷേപം കാലാവധി പൂർത്തിയാക്കിയാലും അഞ്ചുവർഷം കൂടി നിക്ഷേപം നീട്ടാൻ അനുവദിക്കും. ആ സമയത്ത് തുക അടയ്ക്കുകയോ അടയ്ക്കാതിരിക്കുകയോ ചെയ്യാം. അക്കൗണ്ടിലെ ബാലൻസ് തുകയ്ക്ക് പലിശ ലഭിച്ചുകൊണ്ടിരിക്കും.\n* നോമിനേഷൻ സൗകര്യമുണ്ട്. പിപിഎഫ് അക്കൗണ്ട് തുറക്കാനുള്ള അപേക്ഷ ഫോമിൽ നോമിനിയുടെ പേരു വെയ്ക്കാൻ സാധിക്കില്ല. നോമിനിയെ വെയ്ക്കണമെങ്കിൽ മറ്റൊരു ഫോം (ഫോം -ഇ) വാങ്ങിച്ചു പൂരിപ്പിച്ചു നൽകണം. ഒന്നിൽ കൂടുതൽ നോമിനികളെ വയ്ക്കാം. അക്കൗണ്ട് ഉടമ മരിച്ചതിനുശേഷം ആ അക്കൗണ്ടിൽ പണം അടയ്ക്കുവാൻ നോമിനിയെ അനുവദിക്കില്ല. നോമനിയെ വച്ചിട്ടില്ലെങ്കിൽ തുക നിയമപരമായ പിൻഗാമിക്കു ലഭിക്കും.\n* പ്രായപൂർത്തിയാകാത്ത കുട്ടികളുടെ പേരിൽ രക്ഷാകർത്താവിന് അക്കൗണ്ട് തുറക്കാം. കുട്ടിയുടെ അച്ഛൻ, അമ്മ എന്നിവർക്ക് കുട്ടിയുടെ പേരിൽ അക്കൗണ്ട് തുറക്കാം. പക്ഷേ ഒരേ കുട്ടിയുടെ പേരിൽ രണ്ടു പേർക്കും അക്കൗണ്ട് തുറക്കാൻ സാധിക്കുകയില്ല.\n* അക്കൗണ്ട് ഉടമയുടെ പങ്കാളി പിപിഎഫ് അക്കൗണ്ടിൽ നിക്ഷേപം നടത്തിയാലും അത് അക്കൗണ്ട് ഉടമയ്ക്ക് ക്ലയിം ചെയ്യാൻ സാധിക്കില്ല. പങ്കാളിക്ക് നികുതിയിളവു ലഭിക്കും.\n* മാതാപിതാക്കൾ, സഹോദരങ്ങൾ എന്നിവരുടെ പിപിഎഫ് അക്കൗണ്ടിൽ നിക്ഷേപം നടത്തിയാലും അക്കൗണ്ട് ഉടമയ്ക്ക് നികുതിയിളവു ലഭിക്കുകയില്ല.


മുരളി ഓര്‍മ്മയായിട്ട് പത്ത് വര്‍ഷം | FEFKA Directors Union Facebook Post About Murali - Malayalam Filmibeat\n| Updated: Wednesday, August 7, 2019, 12:24 [IST]\nഅഭിനയ മൂഹുര്‍ത്തങ്ങള് കൊണ്ട കേരളക്കരയെ ത്രസിപ്പിച്ച നടനാണ് മുരളി. വെള്ളിത്തിരയിലെത്തിയ ആദ്യ നാളുകള് മുതല് അവസാന കാലഘട്ടത്തിലും അഭിനയ പ്രധാന്യമുള്ള സിനിമകളും കഥാപാത്രങ്ങളുമായി താരം പ്രേക്ഷകരെ വിസ്മയിപ്പിച്ചു. ഓര്‍മ്മകള് ബാക്കി വെച്ച് മുരളി ഓര്‍മ്മയായിട്ട് ആഗസ്റ്റ് ആറിന് പത്ത് വര്‍ഷം പൂര്‍ത്തിയായിരിക്കുകയാണ്. അനശ്വര നടന് മുരളിയുടെ ഓര്‍മ്മ പുതുക്കിയിരിക്കുകയാണ് മലയാള സിനിമയിലെ സംവിധായകന്മാരുടെ സംഘടനയായ ഫെഫ്ക.\nഅരങ്ങിന്റെ പിന്‍ബലത്തോടെ സിനിമയിലെത്തുകയും സിനിമയില് അഭിനയത്തിന്റെ വലിയ കരുത്തു തെളിയിക്കുകയും ചെയ്ത നടന് ഭരത് മുരളി വിടവാങ്ങിയിട്ട് ഇന്നേക്ക് 10 വര്‍ഷം. മലയാള സിനിമാ നാടക രംഗങ്ങളില് പുതിയ അഭിനയ സമവാക്യങ്ങള് നെയ്ത നടനായിരുന്നു മുരളി. അരങ്ങില് നിന്നും വെള്ളിത്തിരക്ക് ലഭിച്ച വരദാനം ഭാവാഭിനയത്തിന്റെയും, ശരീര ഭാഷയുടെയും, ശബ്ദ വിന്യാസത്തിന്റെയും തനതായ ശൈലിയുടെ പുതിയ അഭിനയ സമവാക്യങ്ങള് നെയ്ത കലാകാരന്. മലയാളം, തമിഴ് തെലുങ്ക് ഭാഷകളിലായി 200-ലേറെ കഥാപാത്രങ്ങള് അനശ്വരമാക്കിയാണ് ആ അഭിനയ പ്രതിഭ അരങ്ങൊഴിഞ്ഞത്. അപരസാമ്യങ്ങളില്ലാത്ത ഭാവാഭിനയത്തിലൂടെ മലയാളി പ്രേക്ഷകരുടെ മനസ്സില് ഇടം നേടിയ നടന് മുരളി ഓര്‍മ്മയായിട്ട് ഇന്ന് പത്ത് വര്‍ഷം തികയുന്നു.\n80 കളുടെ അവസാനത്തിലും 90കളുടെ തുടക്കത്തിലും മലയാള സിനിമയുടെ അവിഭാജ്യ ഘടകമായിരുന്നു മുരളി. അനായാസമായ അഭിനയ ശൈലിയും പരുക്കന് ശബ്ദവും കൊണ്ട് പ്രേക്ഷകരെ കീഴടക്കി. മലയാള സിനിമയിലെ ക്ഷോഭിക്കുന്ന നടന്, ആയിരം മുഖങ്ങള്, ആയിരം ഭാവങ്ങള്.. മുരളി ഒരു രവമായിട്ടല്ല, ഗര്‍ജ്ജനമായി തന്നെ വെള്ളിത്തിരയില് നിറഞ്ഞാടുകയായിരുന്നു. ഒരു പ്രത്യേക കാറ്റഗറിയില് അല്ലെങ്കില് ഒരു വേഷത്തില് മാത്രം ഒതുക്കി നിര്‍ത്താന് സാധിക്കുന്നതായിരുന്നില്ല ആ നടന വൈഭവത്തെ, പ്രതീക്ഷകളും ചിന്തകളെയും കാറ്റില് പറത്തി മുരളി ആരൊക്കെയായി നമുക്ക് മുന്നിലെത്തുകയായിരുന്നു. നായകന്, പ്രതിനായകന്, വില്ലന്, രാഷ്ട്രീയക്കാരന്, അച്ഛന്, മുത്തച്ഛന്, കാമുകന്, മുരളി ആടിയ വേഷങ്ങളിലെല്ലാം ഒരു മുരളി സ്പര്‍ശമുണ്ടായിരുന്നു. പകരം വയ്ക്കാനാവാത്ത നടന വൈഭവത്തിന്റെ സ്പര്‍ശം. കരുത്തും ലാളിത്യവും പരുക്കന് ഭാവങ്ങളും അനായാസേന വേദിയിലും അഭ്രപാളിയിലുമെത്തിക്കാന് സാധിച്ച നടനായിരുന്നു മുരളി. വില്ലന്, നായക കഥാപാത്രങ്ങള്‍ക്ക് തീര്‍ത്തും വ്യത്യസ്ഥമായ ഒരു ഭാവം പകരാന് മുരളിയ്ക്കു കഴിഞ്ഞിരുന്നു.\nകൊട്ടാരക്കരക്കടുത്ത് കുടവട്ടൂരിലെ കാര്‍ഷിക കുടുംബത്തില് വെളിയം കുടവട്ടൂര് പൊയ്കയില് വീട്ടില് കെ. ദേവകിയമ്മയുടെയും പി.കൃഷ്ണപിള്ളയുടെയും മകനായി 1954 മേയ് 25 നായിരുന്നു മുരളിയുടെ ജനനം. കുടവട്ടൂര് എല്.പി.സ്‌കൂള്, തൃക്കണ്ണമംഗലം എസ്.കെ.വി.എച്ച്.എസ്, ശാസ്താംകോട്ട ദേവസ്വം ബോര്‍ഡ് കോളജ്, തിരുവനന്തപുരം ലോ അക്കാദമി എന്നിവിടങ്ങളിലായി വിദ്യാഭ്യാസം. ആരോഗ്യവകുപ്പില് എല്.ഡി. ക്ലാര്‍ക്കായി ഔദ്യോഗിക ജീവിതം ആരംഭിച്ചു. പിന്നീട് യൂണിവേഴ്സിറ്റിയില് യു.ഡി. ക്ലര്‍ക്കായും നിയമനം ലഭിച്ചു.\nകുടവട്ടൂര് എല്.പി. സ്‌കൂളില് പഠിക്കുന്ന സമയത്ത് അദ്ധ്യാപകന് സ്‌കൂളില് അവതരിപ്പിച്ച നാടകത്തിലെ ബാലതാരമായാണ് മുരളി ആദ്യം സ്റ്റേജിലെത്തുന്നത്. 1979 ല് നരേന്ദ്രപ്രസാദിന്റെ നാട്യഗൃഹത്തില് എത്തിയതോടെ നാടക രംഗത്ത് സജീവമായി. ജി ശങ്കരപ്പിള്ളയുടെ നാടകസമിതിയുമായി ബന്ധപ്പെട്ടും പ്രവര്‍ത്തിച്ചു. അതിനു ശേഷം മുരളി നാടക വേദിയില് സജീവമാവുകയും ജോലി രാജി വെയ്ക്കുകയും ചെയ്തു. സിനിമയിലെ തിരക്കുകള്‍ക്കിടയിലും നാടകത്തെ കൈവിട്ടില്ല, ഒപ്പം എഴുത്തിനെയും. അരങ്ങില് മുരളിയുടെ വലിയ കൂട്ട് അന്തരിച്ച പ്രശസ്ത നടന് നരേന്ദ്രപ്രസാദായിരുന്നു. ശ്രീകണ്ഠന് നായരുടെ ലങ്കാലക്ഷ്മിയാണ് മുരളി അഭിനയിച്ച അവസാനത്തെ നാടകം. ഈ നാടകവും കൊണ്ട് ലോകം ചുറ്റണമെന്ന് ആഗ്രഹം ബാക്കിവെച്ചാണ് അമ്പത്തഞ്ചാം വയസ്സില് മുരളി തിരിച്ചുവരാത്ത യാത്ര പുറപ്പെടുന്നത്.\nഭരത് ഗോപി മുരളിയെ നായകനാക്കി ഞാറ്റടി എന്ന ചിത്രം സംവിധാനം ചെയ്തു. പക്ഷേ ആ ചിത്രം പുറത്തിറങ്ങിയില്ല. തുടര്‍ന്ന് അപ്രതീക്ഷിതമായി അരവിന്ദന്റെ ചിദംബരം എന്ന ചിത്രത്തില് അഭിനയിക്കാന് അവസരം ലഭിച്ചു. പിന്നീട് പഞ്ചാഗ്‌നിയെന്ന ചിത്രത്തില് വില്ലനായും മീനമാസത്തിലെ സൂര്യനില് കയ്യൂര് രക്തസാക്ഷിയായും അഭിനയിച്ചു.\nമുരളിയെന്ന നടന്റെ വരവറയിക്കാന് പോന്ന പ്രകടനമായിരുന്നു ഈ രണ്ട് ചിത്രങ്ങളിലും കാണാന് കഴിഞ്ഞത്. ഹരിഹരന്റെ പഞ്ചാഗ്നിയാണ് ആദ്യം റിലീസായ ചിത്രം. വില്ലനായാണ് തുടക്കമെങ്കിലും ലോഹിതദാസ് സ്‌ക്രിപ്റ്റിലിറങ്ങിയ ജോര്‍ജ്ജ് കിത്തുവിന്റെ ആധാരത്തിലൂടെ നായകനായി, ഈ ചിത്രമാണ് മുരളിയെ തിരക്കുള്ള നടനാക്കിമാറ്റിയത്. വില്ലന് വേഷങ്ങളിലൂടെ ശ്രദ്ധേയനായി കൊണ്ടിരുന്ന മുരളിക്ക് ആധാരത്തിലെ ബാപ്പുട്ടി എന്ന പരുക്കനായ മനുഷ്യസ്നേഹി പുതിയ രൂപവും ഭാവവും നല്‍കി. അഭിനയിപ്പിച്ചു ഫലിപ്പിച്ച എല്ലാ കഥാപാത്രങ്ങളിലും മുരളി ചേര്‍ത്തുവെച്ച പ്രതിഭാസാന്നിദ്ധ്യം പ്രകടമായിരുന്നു.\nലാല്‍സലാം, ചമ്പക്കുളം തച്ചന്, താലോലം, നീയെത്രധന്യ, വളയം, ധനം, , ചമയം, പ്രായിക്കര പാപ്പാന്, ഗര്‍ഷോ, പത്രം, നിഴല്‍ക്കൂത്ത്, കാരുണ്യം, കാണാക്കിനാവ്, ഗ്രാമഫോണ് തുടങ്ങി മുരളിയിലെ നടനെ അടയാളപ്പെടുത്തിയ ഒട്ടനവധി ചിത്രങ്ങള്. വെങ്കലത്തിലെ ഗോപാലന് മൂശാരി, ആകാശദൂതിലെ ജോണി, അമരത്തിലെ കൊച്ചുരാമന്, ആധാരത്തിലെ ബാപ്പൂട്ടി മുരളി പകര്‍ന്നാടിയ വേഷങ്ങള് പലതായിരുന്നു. നെയ്ത്തുകാരനില് അസാധാരണമായ അഭിനയം കാഴ്ചവച്ച അദ്ദേഹം പ്രിയനന്ദനന്റെ പുലിജന്മത്തിലെ അഭിനയത്തിലൂടെയും പ്രേക്ഷകരെ വിസ്മയിപ്പിച്ചു.\nമമ്മൂട്ടി നായകനായ അമരം എന്ന ചിത്രത്തിലെ അഭിനയത്തിലൂടെ മികച്ച സഹനടനുള്ള അവാര്‍ഡ് നേടി. പിന്നീട് ആധാരം എന്ന ചിത്രത്തില് മികച്ച നടനുള്ള ആദ്യ സംസ്ഥാന അവാര്‍ഡും സ്വന്തമാക്കി. കാണാക്കിനാവ്, താലോലം, നെയ്ത്തുകാരന് എന്നീ ചിത്രങ്ങളിലൂടെ മികച്ച നടനുള്ള സംസ്ഥാന പുരസ്‌കാരം വീണ്ടും നേടി.\nപ്രിയനന്ദനന്റെ ആദ്യ സിനിമയായ നെയ്ത്തുകാരനിലെ വേഷം ഇന്ത്യയിലെ ഏറ്റവും മികച്ച നടനുള്ള ഭരത് പുരസ്‌കാരം മുരളിയിലേക്കെത്തിച്ചു. ഇഎംഎസ് എന്ന മൂന്നക്ഷരം കേരള രാഷ്ട്രീയ ചരിത്രത്തില് എങ്ങിനെ ഉള്‍ചേര്‍ന്നിരിക്കുന്നു എന്നതിനെ ആഴത്തില് സ്പര്‍ശിക്കുന്ന നെയ്ത്തുകാരന്റെ വേഷം അക്ഷരാര്‍ത്ഥത്തില് മുരളി തിളക്കമറ്റതാക്കി. നെയ്ത്തുകാരനിലെ അഭിനയത്തിലൂടെ 2002 ല് മികച്ച നടനുള്ള സംസ്ഥാന പുരസ്‌കാരവും മുരളിയെ തേടിയെത്തി. നാല് തവണ മികച്ച നടനുള്ള സംസ്ഥാന പുരസ്‌കാരവും രണ്ട് തവണ സഹനടനുള്ള പുരസ്‌കാരവും മുരളിക്ക് ലഭിച്ചിട്ടുണ്ട്. നിരവധി പുരസ്‌കാരങ്ങള് വേറെയും. 2013 ല് റിലീസ് ചെയ്ത അഞ്ജലി മേനോന് സംവിധാനം നിര്‍വ്വഹിച്ച മഞ്ചാടിക്കുരു ആണ് അവസാന ചിത്രം.\nവിദ്യാര്‍ത്ഥിയായിരുന്ന കാലത്ത് കേരള സ്റ്റുഡന്റ്സ് കോണ്‍ഗ്രസിലെ പ്രവര്‍ത്തകനായിരുന്നെങ്കിലും പിന്നീട് കറകളഞ്ഞ ഇടതുപക്ഷക്കാരനായി. 1999 ലെ തിരഞ്ഞെടുപ്പില് ആലപ്പുഴ ലോക്സഭാ മണ്ഡലത്തില് നിന്നും ജനവിധി തേടിയെങ്കിലും വി എം സുധീരനോട് കടുത്ത മത്സരത്തില് വിജയിക്കാന് കഴിഞ്ഞില്ല.\nനടന്, എഴുത്തുകാരന്, സംഘാടകന്, രാഷ്ട്രീയക്കാരന് ഇങ്ങനെ വ്യത്യസ്ത വേഷങ്ങളിലൂടെ പ്രേക്ഷകന്റേയും സാധാരണക്കാരന്റേയും മനസ്സില് ചിരപ്രതിഷ്ഠ നേടിയ മുരളിയ്ക്കുണ്ടായിരുന്ന ഇമേജ് ഒരിക്കലും ഒരു സിനിമാ നടന്റേതായിരുന്നില്ല. മറിച്ച് ഒരു നല്ല മനുഷ്യന്റേതായിരുന്നു എന്നത് പ്രസക്തമാണ്. സിപിഎം സഹയാത്രികനായി നടന്നപ്പോഴും നെറ്റിയില് ദേവീ സിന്ദൂരം ചാര്‍ത്തി ഉള്ളിലെ ഭക്തിയുടെ വെട്ടവും സൂക്ഷിച്ചു പോന്നു.\nസംഗീത നാടകഅക്കാദമി പുരസ്‌കാരങ്ങള് കരസ്ഥമാക്കിയ മുരളി കേരള സംഗീത നാടക അക്കാദമി ചെയര്‍മാനായപ്പോള് വേറിട്ട പ്രവര്‍ത്തനങ്ങളിലൂടെ അക്കാദമിയുടെ മുഖച്ഛായതന്നെ മാറ്റി. ലോകത്തിന്റെ വിവിധ ഭാഗങ്ങളിലുള്ള നാടകങ്ങള് മലയാളി പ്രേക്ഷകന് സാദ്ധ്യമാക്കുന്ന നാടകമത്സരങ്ങള്‍ക്കും ഫെസ്റ്റിവലുകള്‍ക്കും തൃശൂരില് തുടക്കം കുറിച്ചു. ഇന്റര് നാഷണല് ഫിലിം ഫെസ്റ്റിവലുകള് മാത്രം കണ്ടുശീലിച്ച പ്രേക്ഷകര്‍ക്ക് ഈ നാടകോത്സവങ്ങള് നല്‍കിയ അനുഭവം ഏറെ വലുതായിരുന്നു. മുരളി മുതല് മുരളി വരെ, മൃഗശാല കഥ, അഭിനയത്തിന്റെ രസതന്ത്രം എന്നീ പുസ്തകങ്ങളും രചിച്ചിട്ടുണ്ട്.\nജീവിതത്തിന്റെ അവസാന പത്തുവര്‍ഷകാലം കടുത്ത പ്രമേഹരോഗ ബാധിതനായിരുന്ന മുരളി, തന്റെ 55-ആം വയസ്സില് 2009 ഓഗസ്റ്റ് 6- ന് രാത്രി എട്ടുമണിയോടെ തിരുവനന്തപുരത്തെ പി.ആര്.എസ്. ആശുപത്രിയില് വെച്ച് അന്തരിച്ചു. മൃതദേഹം തിരുവനന്തപുരത്തും കൊട്ടാരക്കരയിലും അരുവിക്കരയിലുമുള്ള വീടുകളിലും വി.ജെ.ടി. ഹാളിലും പൊതുദര്‍ശനത്തിനുവച്ച ശേഷം പൂര്‍ണ ഔദ്യോഗിക ബഹുമതികളോടെ അരുവിക്കരയിലെ വീട്ടുവളപ്പില് സംസ്‌കരിച്ചു. അമ്മാവന്റെ മകളായ മിനി എന്ന് വിളിക്കുന്ന ഷൈലജയാണ് ഭാര്യ. കാര്‍ത്തിക ഏക മകളാണ്.\nതാരത്തിന്റെ പരിവേഷവും നാട്യങ്ങളുമില്ലാതെ പരുക്കന് മുഖപടത്തിനുള്ളില് ദുര്‍ബലനായിരുന്ന വലിയ നടന്റെ ഓര്‍മ്മ മലയാളസിനിമയുടെ കരുത്തുറ്റ ഓര്‍മ്മപ്പെടുത്തലാണ്. ഓരോ ഓര്‍മ്മ നാളുകള് പിന്നിടുമ്പോഴും കൂടുതല് കൂടുതല് വ്യതിരിക്തമായി മുരളി കഥാപാത്രങ്ങള് വേരോട്ടം പ്രാപിക്കുന്നുണ്ട്. മുറിപ്പാടുള്ള നെറ്റിയിലെ ഒരു ചെറിയ ചലനം കൊണ്ട് ക്രൗര്യവും സ്നേഹവും രേഖപ്പെടുത്തുവാന് പ്രാപ്തനായ മുരളി മലയാളസിനിമയ്ക്കുകിട്ടിയ അപൂര്‍വ്വമായ ഒരു വരദാനം തന്നെയായിരുന്നു. ആ ഓര്‍മ്മകള്‍ക്കു മുമ്പില് ഫെഫ്ക ഡയറക്ടേഴ്‌സ് യൂനിയന് ഒരുപിടിപൂക്കള് അര്‍പ്പിക്കുന്നു.\nFEFKA Directors Union Facebook Post About Murali


one official teaser: mammootty starrer one malayalam movie official teaser | Samayam Malayalam Photogallery\nmammootty starrer one malayalam movie official teaser\n'ജനങ്ങളെ ഭരിക്കാനല്ല ജനാധിപത്യം'; കേരള മുഖ്യമന്ത്രിയായി മമ്മൂട്ടിയെത്തുന്ന 'വൺ' ടീസർ\nമമ്മൂട്ടി കേരള മുഖ്യമന്ത്രിയുടെ വേഷത്തിൽ അഭിനയിക്കുന്ന വൺ സിനിമയുടെ ടീസർ പുറത്തിറങ്ങി. ഗംഭീര മേക്കോവറിലാണ് ചിത്രത്തിൽ മമ്മൂട്ടി എത്തുന്നത്. കടക്കൽ ചന്ദ്രൻ എന്നാണ് മമ്മൂട്ടി അവതരിപ്പിക്കുന്ന കഥാപാത്രത്തിന് പേര്.\nജനങ്ങൾക്ക് വേണ്ടി ഭരിക്കാനാണ് സർക്കാർ\n'ജനങ്ങളെ ഭരിക്കാൻ അല്ല ജനാധിപത്യ സർക്കാർ... ജനങ്ങൾക്ക് വേണ്ടി ഭരിക്കാനാണ്' എന്ന് മമ്മൂട്ടിയുടെ കഥാപാത്രം പറയുന്ന ഡയലോഗാണ് ടീസറിൽ മുഖ്യമായും ഉള്‍ക്കൊള്ളിച്ചിരിക്കുന്നത്.\nഗാനഗന്ധർവ്വൻ, ഷൈലോക്ക് ഇനി വൺ\nഗാനഗന്ധർവൻ എന്ന സിനിമയ്ക്ക് ശേഷം മമ്മൂട്ടിയെ നായകനാക്കി ഇച്ചായിസ് പ്രൊഡക്‌ഷൻസ് നിർമിക്കുന്ന ചിത്രമാണിത്. സന്തോഷ് വിശ്വനാഥാണ് ചിത്രത്തിന്‍റെ സംവിധാനം. സ്പൂഫ് ശൈലിയിലൊരുങ്ങിയ ചിറകൊടിഞ്ഞ കിനാവുകള്‍ക്കു ശേഷം സന്തോഷ് ഒരുക്കുന്ന ചിത്രവുമാണിത്.\nVideo-മമ്മൂട്ടി മുഖ്യമന്ത്രിയാവുന്ന 'വൺ' ടീസർ\nനിരവധി ഹിറ്റ് ചിത്രങ്ങളുടെ തിരക്കഥ ഒരുക്കിയ ബോബി–സഞ്ജയ് ആണ് ചിത്രത്തിന്‍റെ തിരക്കഥയൊരുക്കുന്നത്. ആർ. വൈദി സോമസുന്ദരമാണ് ഛായാഗ്രാഹകൻ. പ്രൊഡക്‌ഷൻ കൺട്രോളർ ബാദുഷ, സംഗീതം ഗോപി സുന്ദര്, ഗാന രചന റഫീഖ് അഹമ്മദ്, മേക്കപ്പ് ശ്രീജിത്ത് ഗുരുവായൂർ, എഡിറ്റർ നിഷാദ്, പിആർഒ മഞ്ജു ഗോപിനാഥ് എന്നിവരാണ്. മമ്മൂട്ടി ,ജോജു ജോർജ്,സംവിധായകൻ രഞ്ജിത്ത്, സലിം കുമാർ, മുരളി ഗോപി, ബാലചന്ദ്ര മേനോൻ,ശങ്കർ രാമകൃഷ്ണൻ, മാമുക്കോയ, ശ്യാമ പ്രസാദ്, രമ്യ, അലൻസിയർ തുടങ്ങി വലിയൊരു താരനിര ചിത്രത്തിലുണ്ട്.\nWeb Title : mammootty starrer one malayalam movie official teaser\nSanthosh Viswanath one official teaser one malayalam movie Mammootty Bobby and Sanjay\nസ്റ്റൈലിഷ് ലുക്കിൽ ധനുഷിനൊപ്പം ജോജു; 'ജഗമേ തന്തിരം' ഫസ്റ്റ് ലുക്ക് അടുത്ത ഗാലറി


Malayalam News - Coronavirus Pandemic Live Updates: തൊഴിലാളികൾക്ക് സഹായം പ്രഖ്യാപിച്ച് കർണാടക; ബാർബർമാർക്കും ഓട്ടോ-ടാക്സി ഡ്രൈവർമാർക്കും 5000 രൂപ ധനസഹായം | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\nCoronavirus Pandemic Live Updates: തൊഴിലാളികൾക്ക് സഹായം പ്രഖ്യാപിച്ച് കർണാടക; ബാർബർമാർക്കും ഓട്ടോ-ടാക്സി ഡ്രൈവർമാർക്കും 5000 രൂപ ധനസഹായം\nCoronavirus LIVE UPDATES: ഹാൻഡ് ലൂം തൊഴിലാളികൾക്കും നിർമ്മാണ മേഖലയിലെ തൊഴിലാളികൾക്കും രണ്ടായിരം രൂപ വീതം അക്കൗണ്ടുകളിലെത്തിക്കും\nCoronavirus LIVE UPDATES: ലോക്ക് ഡൗണിനെ തുടർന്ന് ദുരിതത്തിലായ സാധാരണ തൊഴിലാളികൾക്ക് സഹായം പ്രഖ്യാപിച്ച് കര്‍ണാടക. ബാർബർമാർ, ഓട്ടോ-ടാക്സി ഡ്രൈവർമാർ ഉൾപ്പെടെയുള്ളവർക്ക് ഒറ്റത്തവണയായി അയ്യായിരം രൂപയുടെ സഹായമാണ് പ്രഖ്യാപിച്ചിരിക്കുന്നത്.\nഹാൻഡ് ലൂം തൊഴിലാളികൾക്കും നിർമ്മാണ മേഖലയിലെ തൊഴിലാളികൾക്കും രണ്ടായിരം രൂപ വീതം അക്കൗണ്ടുകളിലെത്തിക്കാനും സര്‍ക്കാർ തീരുമാനിച്ചിട്ടുണ്ട്. 1610 കോടി രൂപയുടെചിലവാണ് ഇതിനായി പ്രതീക്ഷിക്കുന്നത്.\nഅതേസമയം രാജ്യത്ത് കോവിഡ് ബാധിതരുടെ എണ്ണം അൻപതിനായിരത്തിലേക്ക് അടുക്കുകയാണ്. ആരോഗ്യ-കുടുംബക്ഷേമ മന്ത്രാലയം പുറത്തുവിട്ട ഏറ്റവും പുതിയ കണക്കുകള് അനുസരിച്ച് 49,391 പേർക്കാണ് ഇതുവരെ രോഗം സ്ഥിരീകരിച്ചത്. ഇതിൽ 14182 പേർ രോഗമുക്തി നേടി. നിലവിൽ 33,514 പേരാണ് ചികിത്സയിലുള്ളത്.\nകഴിഞ്ഞ 24 മണിക്കൂറിനിടെ 126 മരണങ്ങളും റിപ്പോർട്ട് ചെയ്യപ്പെട്ടിട്ടുണ്ട്. ഇതോടെ രാജ്യത്തെ ആകെ മരണസംഖ്യ 1694 ആയി.\nആഗോള തലത്തിൽ കൊറോണ ബാധിതരുടെ എണ്ണം 37ലക്ഷം കടന്നു. വിവിധ രാജ്യങ്ങളിലായി 3,726,797 പേർക്കാണ് ഇതുവരെ രോഗം സ്ഥിരീകരിച്ചത്. 258,306 മരണങ്ങളും റിപ്പോർട്ട് ചെയ്യപ്പെട്ടിട്ടുണ്ട്. 1,241,925 പേരാണ് രോഗമുക്തി നേടിയത്


ആരാണ് പാൻസെക്ഷ്വൽ? എന്താണ് പാൻസെക്ഷ്വാലിറ്റി?-Explained: What does it mean to be pansexual?\nExplained What Does It Mean To Be Pansexual\nJuly 25, 2019 09:32:12 pm\nExplained: What does it mean to be pansexual? ഈ ആഴ്ച എബിസി ഷോ ഗുഡ് മോർണിംഗ് അമേരിക്കയ്ക്ക് നൽകിയ അഭിമുഖത്തിൽ അമേരിക്കൻ അഭിനേത്രി ബെല്ല തോൺ, തന്നെ സ്വയം “പാൻസെക്ഷ്വൽ” എന്നാണ് വിശേഷിപ്പിച്ചത്. നേരത്തേ പറഞ്ഞതു പോലെ ബൈസെക്ഷ്വൽ അല്ല എന്ന് ബെല്ല പറുയുന്നു. ലൈംഗിക ആഭിമുഖ്യം നിർവചിക്കുമ്പോൾ ബൈനറി ലേബലുകളുമായി പൊരുത്തപ്പെടുന്നില്ലെന്ന് പ്രഖ്യാപിച്ച നിരവധി സെലിബ്രിറ്റികളിൽ ഒരാളാണ് ബെല്ല തോണും.\n“ഞാൻ യഥാർത്ഥത്തിൽ ഒരു പാൻസെക്ഷ്വൽ ആണ്, പക്ഷെ എനിക്കത് അറിയില്ലായിരുന്നു,” തോൺ പറഞ്ഞയുന്നു. “ഒരു സ്ത്രീയോ അല്ലെങ്കിൽ ഒരു പുരുഷനോ ആയിരിക്കണമെന്നില്ല, അവനോ അവളോ ആയിരിക്കണമെന്നില്ല, ഇത്, അല്ലെങ്കിൽ അത് ആയിരിക്കണമെന്നില്ല. ഇത് അക്ഷരാർത്ഥത്തിൽ, നിങ്ങൾ വ്യക്തിത്വം ഇഷ്ടപ്പെടുന്നു, നിങ്ങൾ എന്തായിരിക്കുന്നു എന്നതിനെ ഇഷ്ടപ്പെടുക. ”\nമെറിയം-വെബ്‌സ്റ്റർ നിഘണ്ടു അനുസരിച്ച്, പാൻസെക്ഷ്വാലിറ്റി എന്നത് ഒരു പ്രത്യേക ലിംഗ വ്യക്തിത്വം അല്ലെങ്കിൽ ലൈംഗിക ആഭിമുഖ്യം ഉള്ള ആളുകൾക്ക് മാത്രമായി പരിമിതപ്പെടുത്താത്ത ലൈംഗികാഭിലാഷം അല്ലെങ്കിൽ ആകർഷണം എന്നിവയുമായി ബന്ധപ്പെട്ടിരിക്കുന്നു, അല്ലെങ്കിൽ സ്വഭാവ സവിശേഷതയാണ്. ലിംഗഭേദം തടസമാകാതെ ആകർഷണം തോന്നുക എന്നും ഈ വാക്കിന് അർത്ഥം ഉണ്ട്.\nയുകെയിലെ എൽ‌ജിബിടി റൈറ്റ്സ് ചാരിറ്റിയായ സ്റ്റോൺ‌വാൾ, പാൻസെക്ഷ്വലിനെ നിർവചിക്കുന്നത് “മറ്റുള്ളവരോടുള്ള പ്രണയത്തിനും / അല്ലെങ്കിൽ ലൈംഗിക ആകർഷണീയതയ്ക്കും സെക്സോ ജെൻഡറോ പരിമിതിയാകാത്ത ഒരു വ്യക്തി” എന്നാണ്. ലൈംഗിക ഐഡന്റിറ്റികളുടെ സ്പെക്ട്രത്തിൽ, സ്വയം പാൻസെക്ഷ്വൽ ആണെന്ന് സ്വയം തിരിച്ചറിയുന്ന ഒരു ചെറിയ വിഭാഗം ആളുകൾ മാത്രമേയുള്ളൂ.\nപാന്‍സെക്ഷ്വല് എന്ന പദം പുതിയതല്ല. 1990കളുടെ തുടക്കത്തിലാണ് ഈ പദം രൂപപ്പെടുന്നത്. ‘എല്ലാം’ എന്ന് അര്‍ത്ഥം വരുന്ന ഗ്രീക്ക് പദം ‘പാനി’ല് നിന്നാണ് ഇതിന്റെ ഉദ്ഭവം. പാന്‍സെക്ഷ്വല് എന്ന വാക്കിന് പകരം ഉപയോഗിക്കുന്ന മറ്റൊരു പദം ‘ഓമ്‌നിസെക്ഷ്വല്’ എന്നതാണ്. ‘എല്ലാം’ എന്ന് അര്‍ത്ഥം വരുന്ന ‘ഓമ്‌നി’ എന്ന ലാറ്റിന് വാക്കില് നിന്നാണ് ഇതിന്റെ തുടക്കം.\nഓരോ തവണയും ഓരോ സെലിബ്രിറ്റികള് താനൊരു പാന്‍സെക്ഷ്വല് ആണ് എന്ന് വെളിപ്പെടുത്തുമ്പോഴാണ് ഇന്റര്‍നെറ്റില് ഈ വാക്കും ആശയവും ഏറ്റവും കൂടുതല് തിരയപ്പെടുന്നത്. ഗായികയും അഭിനേത്രിയുമായ മിലെ സൈറസ് 2015 ഓഗസ്റ്റില് താന് പാന്‍സെക്ഷ്വല് ആണെന്ന് തുറന്നു പറഞ്ഞിരുന്നു.\nതാൻ ഏതു ലിംഗത്തിൽപ്പെടുന്നുവെന്ന് അറിയില്ലെന്നാണു മിലേ സൈറസ് വെളിപ്പെടുത്തിയത്. ‘‘ആദ്യമായി ലൈംഗിക ബന്ധം സംഭവിച്ചത് ഒരു സ്ത്രീയുമായാണ്. എന്റെ ലിംഗമേതെന്നതിനെക്കുറിച്ച് ജീവിതത്തിൽ ഇന്നേവരെ ഞാൻ ചിന്തിച്ചിട്ടില്ല എന്നതാണ് വാസ്തവം. സ്ത്രീ, പുരുഷൻ, ട്രാൻസ് ജെൻഡർ എന്നീ വേർതിരിവുകൾക്ക് പ്രസക്തിയില്ലെന്നാണു ഞാൻ കരുതുന്നത്. സ്കൂൾ തലം മുതലേ ഈ ചിന്ത എനിക്കൊപ്പമുണ്ട്. എന്നാൽ ഞാനൊരു സ്വവർഗാനുരാഗിയല്ല’’- സൈറസ് പറഞ്ഞു. ബൈ സെക്ഷ്വൽ എന്നു വിശേഷിപ്പിക്കുന്നതിനോട് താത്പര്യമില്ലെന്നും ജെൻഡർ ന്യൂട്രൽ ആണു എന്നു പറയാനാണ് ഇഷ്ടമെന്നും സൈറസ് അന്ന് വ്യക്തമാക്കിയിരുന്നു.\nഅടുത്തിടെ, 2018 ഏപ്രിലിൽ, ഗായികയും ഗാനരചയിതാവുമായ ജാനെൽ മോനി, റോളിംഗ് സ്റ്റോൺ മാസികയ്ക്ക് നൽകിയ അഭിമുഖത്തിൽ, താൻ പാൻസെക്ഷ്വൽ ആണെന്ന് തുറന്നു പറച്ചിൽ നടത്തിയിരുന്നു.\nRead in English: Pansexual explained\nഅടൂരിന് പേര് മാറ്റി ചന്ദ്രനിലേക്ക് പോവാം, ജയ് ശ്രീറാം വിളി മുഴക്കും: ബി.ഗോപാലകൃഷ്ണന്


മൂന്നാം തരംഗമെന്ന് സൂചന ; അതീവ ജാഗ്രതയോടെ രാജ്യം – Jaihind TV\nമൂന്നാം തരംഗമെന്ന് സൂചന ; അതീവ ജാഗ്രതയോടെ രാജ്യം\nമുംബൈ : മഹാരാഷ്ട്രയിൽ കൊവിഡിന്റെ മൂന്നാം തരംഗം ആരംഭിച്ചതായി സൂചന. ക്രമാതീതമായി വർദ്ധിക്കുന്ന കൊവിഡ് പ്രതിദിന കണക്കുകൾ തന്നെയാണ് മൂന്നാം തരംഗമുണ്ടായെന്ന സൂചന നൽകുന്നത്. ജൂലായ് മാസത്തിലെ ആദ്യ 11 ദിവസങ്ങളിൽ സംസ്ഥാനത്ത് 88,130 പേർക്കാണ് രോഗം സ്ഥിരീകരിച്ചത്.\nരണ്ടാം തരംഗത്തിന്‍റെ അവസാനത്തിൽ സംസ്ഥാനത്ത് പ്രതിദിന കൊവിഡ് കേസുകളുടെ എണ്ണം വളരെ കുറവായിരുന്നു. ജൂലായിൽ കേസുകളുടെ എണ്ണം കുത്തനെ ഉയർന്നു. ഈ മാസം പത്ത് വരെ 79,500 പേർക്കാണ് രോഗം സ്ഥിരീകരിച്ചത്. ഫോർട്ടിസ് ഹിരനന്ദി ആശുപത്രിയിലെ ചീഫ് ഇൻടെൻസിവിസ്റ്റ് ഡോ. ചന്ദ്രശേഖർ ടി പറഞ്ഞു. ആദ്യ രണ്ട് തരംഗങ്ങളിലും മഹാരാഷ്ട്ര സമാനമായ പ്രവണതകൾ കാണിച്ചതിനാൽ ഈ വർദ്ധനവ് മറ്റൊരു തരംഗത്തിന്‍റെ സൂചനയായിരിക്കാമെന്നാണ് വിദഗ്ദ്ധർ ചൂണ്ടിക്കാണിക്കുന്നത്.\nകൊവിഡിന്‍റെ ഒന്ന്, രണ്ട് തരംഗങ്ങളിൽ രാജ്യത്തെ ആദ്യത്തെ ക്ലസ്റ്ററുകൾ മഹാരാഷ്ട്രയിലാണ് റിപ്പോർട്ട് ചെയ്തത്. അതിനാൽത്തന്നെ വർദ്ധിച്ചുവരുന്ന കേസുകൾ മൂന്നാം തരംഗത്തിന്റെ സൂചനയായിരിക്കാമെന്ന് വിദഗ്ദ്ധർ വ്യക്തമാക്കി.\nരാജ്യത്ത് മൂന്നാം തംരംഗം ഏതു സമയത്തും ഉണ്ടാവാമെന്നും, കൊവിഡ് പ്രതിരോധത്തിൽ കേന്ദ്ര സംസ്ഥാന സർക്കാരുകൾ ജാഗ്രത പുലർത്തണമെന്നും ഇന്ത്യൻ മെഡിക്കൽ അസോസിയേഷൻ കഴിഞ്ഞ ദിവസം മുന്നറിയിപ്പ് നൽകിയിരുന്നു.വാക്‌സിൻ ലഭിച്ചിട്ടില്ലാത്ത ആളുകൾ കൂടിച്ചേരുന്നത് മൂന്നാം തരംഗത്തിലെ സൂപ്പർ സ്‌പ്രെഡിന് കാരണമാവുമെന്നും ഐഎംഎ വ്യക്തമാക്കിയിരുന്നു.


സംസ്ഥാനത്ത് നടക്കുന്നത് മലപ്പുറം ഭരണം: വെള്ളാപ്പള്ളി\neditor Wednesday, June 27th, 2012 12:46 pm 27 June, 2012\nകൊച്ചി: മുഖ്യമന്ത്രി മുസ്‌ലീം ലീഗിന് കീഴടങ്ങിയെന്ന് എസ്.എന്.ഡി.പി ജനറല് സെക്രട്ടറി വെള്ളാപ്പള്ളി നടേശന്. സംസ്ഥാനത്ത് മലപ്പുറം ഭരണമാണ് നടക്കുന്നതെന്നും അദ്ദേഹം പറഞ്ഞു. മലപ്പുറത്തെ 35 സ്‌കൂളുകള്‍ക്ക് എയ്ഡഡ് പദവി നല്‍കാനുള്ള സര്‍ക്കാര് തീരുമാനം വിവാദമായ സാഹചര്യത്തില് പ്രതികരിക്കുകയായിരുന്നു അദ്ദേഹം.\nരാവിലെ പറഞ്ഞത് വൈകുന്നേരം മാറ്റിപ്പറയേണ്ട അവസ്ഥയാണ് മുഖ്യമന്ത്രിയുടേതെന്നും വെള്ളാപ്പള്ളി കൂട്ടിച്ചേര്‍ത്തു. മലപ്പുറത്തെ സ്‌കൂളുകള്‍ക്ക് എയ്ഡഡ് പദവി നല്‍കുന്നത് സംബന്ധിച്ച് അന്തിമ തീരുമാനമായിട്ടില്ലെന്ന് ഇന്നലെ പറഞ്ഞ മുഖ്യമന്ത്രി തീരുമാനം തത്വത്തില് അംഗീകരിച്ചതായി ഇന്ന് അറിയിച്ചിരുന്നു.\nസര്‍ക്കാര് തീരുമാനത്തിനെതിരെ വിമര്‍ശനവുമായി എന്.എസ്.എസും രംഗത്തെത്തിയിട്ടുണ്ട്. ഭരണം നിലനിര്‍ത്താനാണ് മുഖ്യമന്ത്രി ലീഗിന് കീഴടങ്ങിയതെന്ന് എന്.എസ്.എസ് ജനറല് സെക്രട്ടറി ജി. സുകുമാരന് നായരും കുറ്റപ്പെടുത്തി.


ചോല എക്സ്പ്രസ്: പൂക്കള് പൊഴിഞ്ഞ പൂന്തോപ്പില്\nയൂപി തലം പരീക്ഷ കഴിഞ്ഞ് ഒരു പുതിയ സ്കൂളിലേക്ക് .പുതിയ കൂട്ടുക്കാര് .പുതിയ അധ്യാപകര്. അങ്ങനെ ഒരു പാട് മാറ്റങ്ങള് .എട്ട് .എം ക്ലാസ്സിലായിരുന്നു അഡ്മിഷന് .ക്ലാസ് ടീച്ചര് ചന്ദ്രന് മാഷായിരുന്നു .കൂടെ പഠിച്ച കുറച്ച് കൂട്ടുക്കാര്‍ക്ക് പുറമേ പുതിയ കൂട്ടുക്കാര് .\nമദ്രസ്സയില് നിന്ന് നേരത്തെ പോകാനുള്ള അനുമതി കൂടിയുണ്ട് ഈ സ്കൂളില് പഠിക്കുന്ന കുട്ടികള്‍ക്ക് . സ്കൂളിന്‍റെ ദൂരം കണക്കിലെടുത്താണ് ഈ തീരുമാനം .\nനാഷണല് ഹൈവേ മുറിച്ചു കടന്ന് വയലിനരികിലായി ശാന്തമായി ഒഴുകുന്ന തോട്ടു വരമ്പിലൂടെ കലപില പറഞ്ഞ് സ്കൂളിലേക്ക് .\nവര്‍ഷകാലം തോടിന്‍റെ സ്വഭാവം മാറും ഒഴുക്കിന്‍റെ വേഗത കൂടും .സൂക്ഷിച്ച് നടന്നില്ലേല് തോട്ടില് വീഴും\n.വയല് കടന്നാല് കുത്തനെയുള്ള കയറ്റമാ .ആദ്യമായി കയറുന്നവര് വിയര്‌ത്തൊലിക്കും തീര്‍ച്ച .\nകയറ്റം അവസാനിക്കുന്നിടത്ത് നിന്നാണ് സ്കൂളിന്‍റെ ചുറ്റുമതില് ആരംഭിക്കുന്നത് .ചുറ്റുമതിലിന് മുകളിലൂടെ സ്കൂളിന്‍റെ മേല് കൂര കാണാം .വെഴിലുകൊണ്ട് കരുവാളിച്ച ഓടുകളില് തലമുറകള്‍ക്ക് സ്വപ്നം നല്‍കിയ ഒരായിരം മിന്നാമിനുങ്ങുകള് കത്തിജ്വലിക്കുന്നു .\n.ചുറ്റുമതില് വളഞ്ഞ് ഗേറ്റിനു മുമ്പില് അവസാനിക്കുന്നു .ചെറുകിട കച്ചവടക്കാര് സ്കൂളിന് മുമ്പില് സ്ഥിര താമസക്കാരാണ് .\nഗേറ്റ് കടന്നാല് ഇരുവശവും കെട്ടിടങ്ങള് .വലതു വശത്തെ കെട്ടിടത്തില് ഓഫീസ് റൂം .തുടര്‍ന്ന് നീണ്ടു പോകുന്ന ക്ലാസ്സ് റൂമുകള് .ഇടതു വശത്തായി അധ്യാപകര്‍ക്കായുള്ള സ്റ്റാഫ്റൂം.\nഗേറ്റിനു നേരെമുമ്പില് സ്റ്റേജ്സ്ഥിതി ചെയ്യുന്നു .സ്റ്റേജിന് ഇടതു വശത്തായി ഒരു തണല് മരം .അതിനോട് ചേര്‍ന്നുള്ള ക്ലാസ്സാണ് എട്ട് എം .\nഞാന് പൊതുവെ അന്തര്മുഖനായിരുന്നു .ഒരുതരം അപകര്‍ഷതാ ബോധം . അത് എന്നെ അടുത്ത കൂട്ടുകാരോട് മാത്രം അടുക്കാനും മറ്റുള്ളവരോട് അകലം പ്രാപിക്കാനും പ്രേരകമാക്കി .\nക്ലാസ്സുകള് ഒരുതരം മുഷിപ്പായിരുന്നു .അധ്യാപകരെ പേടിച്ചുള്ള ശ്രദ്ധ അഭിനയം മാത്രമായി .ഏക ആശ്വാസം സംഗീത ടീച്ചര് ആയിരുന്നു .പടിക്കേണ്ടതില്ല ടീച്ചര് പാട്ട് പാടി തരും .പിന്നെ ഉച്ച ഭക്ഷണം കഴിഞ്ഞുള്ള ക്രികറ്റ് കളി .വൈകുന്നേരം വരെ ഒരു ചടങ്ങ് പോലെയായിരുന്നു .\nസ്കൂള് വിട്ടാല് പരസ്പരം കൂകി വിളിച്ചും . കളി തമാസകള് പറഞും നേരെ വീട്ടിലേക്ക് . തോട്ടുവരമ്പിലെ തൊട്ടാവാടികള് പോക്കുവെഴിലില് തിളങ്ങി നില്‍ക്കും . കൌതുകത്തോടെ കൈകൊണ്ട് തലോടിയാല് നാണം കുണുങ്ങി താഴോട്ട് നോക്കും . തോട്ടുവരമ്പിലെ കുറ്റിച്ചെടികള് മരുത്ത ഇലപടര്‍പ്പുകള് കൊണ്ടും മുള്ളുകള് കൊണ്ടും പ്രതിരോധിക്കും .\nവീട്ടിലെത്തിയാല് നേരെ പാടത്തേക്ക് . ഇരുട്ട് കളിക്കാന് അനുവദിക്കാതെ യാവുമ്പോള് കളി മതിയാക്കും . തോട്ടില് നിന്ന് കുളി പാസ്സാക്കി . വീട്ടിലെത്തിയാല് ഹോം വര്‍ക്ക് വല്ലതും ചെയ്താല് ആയി . രാവിലെ വീണ്ടും മദ്രസ്സയിലേക്ക് ..\nദിനങ്ങള് പോകുന്തോറും സ്കൂളുമായിപൊരുത്തപെട്ടു കഴിഞ്ഞു . പഠനത്തിലും കുറച്ച് ശ്രദ്ധ ചെലുത്തി തുടങ്ങി . പതിവ് രീതികളെ മാറ്റി എടുത്തു . പഠിക്കാനുള്ള ത്വര പതുക്കെ പതുക്കെ മനസ്സിനകത്ത് രൂപ പെട്ടു തുടങ്ങി .\nകാലങ്ങള് നമ്മുക്ക് മുമ്പേ നടന്നു നീങ്ങും . അതിനൊപ്പം ഓടിയെത്തുക ശ്രമകരമാണ് . ഒമ്പതാം ക്ലാസില് വെച്ചാണ് രാഷ്ട്ര ഭാഷയുടെ ആദ്യാക്ഷരങ്ങള് പോലും പഠിക്കാന് തുടങ്ങിയത് . ഹിന്ദി അധ്യാപകന് വളരെ കര്‍ക്കശക്കരനായിരുന്നു എന്നതാണ് അതിനുള്ള പ്രേരണ .\nഉച്ചഭക്ഷണം കഴിഞ്ഞാല് വായ്നോട്ടം പതിവാണ് . ചുണ്ടില് കൃത്രിമ ചിരികളുമായി പെണ്‍കുട്ടികള് തലങ്ങും വിലങ്ങും നടക്കും . പുളിമരത്തിന്‍റെ ഗര്‍ഭം ധരിച്ച വേരുകളില് ഇരുപ്പുറപ്പിച്ചാല് ഗ്രൗണ്ടില് നടക്കുന്നതെല്ലാം വ്യക്തമായി കാണാം . പടിഞ്ഞാറന് കാറ്റില് പുളിയിലകള് ഗ്രൗണ്ടില് ചിതറി വീഴും . കൂട്ടബെല് മുഴങ്ങിയാല് നേരെ ക്ലാസ് റൂമിലേക്ക് .\nഒരു ദിവസം സ്കൂളില് വരാന് സാധിച്ചില്ല . പ്രതേകിച്ച് കാരണമൊന്നുമില്ല . അത് കൊണ്ട് തന്നെ സൌമിനി ടീച്ചര് കൈയോടെ പിടികൂടി . രക്ഷ പെടാന് പറഞ്ഞ കള്ളം പല കള്ളങ്ങളായി . സൌമിനി ടീച്ചറുടെ ചോദ്യങ്ങളില് പതറിയ ഞാന് ക്ലാസിലൊരു പരിഹാസ കഥാപാത്രമായി .\nപത്താം ക്ലാസ്സിലേക്കും തടസ്സങ്ങള് ഒന്നും ഉണ്ടായിരുന്നില്ല . ക്ലാസ്സ് ടീച്ചര് വിജയലക്ഷ്മി ടീച്ചര്‍ക്ക് ഞങ്ങളില് ഒരുപാട് വിശ്വാസമുണ്ടായിരുന്നു . ടീച്ചറുടെ വിശ്വാസം വെറുതെയായിരുന്നു എന്ന് പരീക്ഷകള് ടീച്ചറെ ബോധ്യപെടുത്തി .\nക്ലാസ് ടീച്ചര് വിജയലക്ഷ്മി ടീച്ചര് ആണേലും . ക്ലാസ്സില് വരാതിരുന്നാല് പിടികൂടുക സൌമിനി ടീച്ചര് തന്നെയാ ..\nഎസ് എല് സി പരീക്ഷക്കുള്ള സ്റ്റഡിലീവ് തുടങ്ങുമ്പോള് പരീക്ഷ ജയിക്കും എന്ന് ബോധ്യമുള്ളവരെ ക്യാമ്പില് ചേര്‍ക്കും . എനിക്കും ക്യാമ്പില് അഡ്മിഷന് കിട്ടി . ആദ്യമൊക്കെ ആവേശത്തോടെ ക്യാമ്പില് പങ്കെടുത്തിരുന്നു . പിന്നീട് മടുപ്പ് കാരണം ഞങ്ങള് കുറച്ചു കൂട്ടുക്കാര് പാടവരമ്പില് ഒത്തു കൂടി .\nവീട്ടില് നിന്നും സ്കൂളിലേക്ക് എന്ന് പറഞ്ഞു പോരും പക്ഷെ പഞ്ചായത്ത് കുളത്തിന്‍റെ ചുറ്റു മതിലില് അവസാനിക്കും . അധികവും പഠിച്ചിരുന്നത് ഫ്രഞ്ച് വിപ്ലവവമായിരുന്നു .പത്ത് മാര്‍ക്ക് കിട്ടുന്ന എസ്സേ ...വൈകുന്നേരം വരെ നീണ്ടു പോകുന്ന പഠനം സ്കൂള് വിട്ടുവരുന്നവരുടെ കൂടെ വീട്ടിലേക്ക് തിരിക്കും വരെ തുടരും .\nപോക്കുവെഴില് മാഞ്ഞു തുടങ്ങിയ വഴലോലകളില് വൃക്ഷങ്ങള് രാത്രിയെ പുല്‍കാന് വെമ്പി നില്‍ക്കുന്നത് കാണാം . അലക്കുകല്ലില് ദേഷ്യം തീര്‍ക്കുന്ന പെണ്ണുങ്ങളുടെ കലപിലയും . തെളിഞ്ഞ വെള്ളത്തില് വിഹരിക്കുന്ന കല്ലങ്കേരിയുടെ ഒമാനത്വം പേടിച്ച് അലക്കുകല്ലില് കയറി നില്‍ക്കുന്ന കൊച്ചു കുട്ടികളും അങ്ങനെ വൈകുന്നേരം തോട്ടുവരമ്പില് കാഴ്ച്ചകള് പലതാണ് .\nപഠനഭാരം പേറി വരുന്ന മകനെ സുലൈമാനി തന്ന് സ്വീകരിക്കുന്ന പാവം ഉമ്മയുടെ മുഖം വാചാലമാണ് . ഫ്രഞ്ച് വിപ്ലവത്തിന്റെ ക്ഷീണം തീര്‍ക്കാന് തോര്‍ത്തും സ്വോപ്പുമായി തോട്ടിലേക്ക് ഒരോട്ടമാ . തെളിഞ്ഞ വെള്ളം കലക്കി നശിപ്പിച്ചിട്ടെ കയറൂ .\nപരീക്ഷ ഒരു വിധം എഴുതി . പക്ഷെ റിസള്‍ട്ട് പ്രതികൂലമായിരുന്നു . വിജയലക്ഷ്മി ടീച്ചറുടെ പ്രതീക്ഷകള്‍ക്ക് നിറം നല്‍കാന് അന്ന് കഴിഞ്ഞില്ല . പിന്നീട് ഏഴുതി എടുത്തു .\nസ്കൂള് എന്ന പൂങ്കാവനത്തില് വിരഞ്ഞ ഇതളുകള് പാകപെടുത്താന് കഴിയാത്ത നിരാശ ഇന്നും വേട്ടയാടുന്നു .\nPosted by Anwar Sadique at 11:46 AM\nസ്കൂൾ കാലം മറക്കൂല്ല മഛൂ\nആ പൂക്കാലം മരിക്കോളം മായില്ല മനസ്സില്......\nആ തോടും പാടവും കുളവും ഇന്നുണ്ടോ..?\nഒരു വട്ടം കൂടിയാ ഓർമ്മകൾ മേയുന്ന തിരു മുറ്റത്ത് എത്തുവാൻ മോഹം


നിസ്കാര കണക്ക് | Muslim Ummath\nഅല്ലാഹുവിനോടുള്ള പ്രാർത്ഥനയും പ്രതിജ്ഞാ സമർപ്പണവുമാണ് നിസ്കാരം. ആ പരിശുദ്ധ സന്നിധിക്കനുയോജ്യമായ ഭാവം നിസ്കരിക്കുന്നവനിലുണ്ടാവണം. നിസ്കരിക്കുന്നവന്റെ ചലനങ്ങളും വാക്കുകളുമെല്ലാം എങ്ങിനെയായിരിക്കണമെന്ന് ഇസ്ലാം പഠിപ്പിച്ചിട്ടുണ്ട്. ദേഹശുദ്ധി വരുത്തി ശുദ്ധമായ സ്ഥലത്ത് കഅ്ബയുടെ ഭാഗത്തേക്ക് തിരിഞ്ഞു നിന്ന്കൊണ്ടാണ് നിസ്കരിക്കേണ്ടത്. മറ്റ് ചിന്തകളെല്ലാം നിശ്ശേഷം അകറ്റി നിർത്തണം. താൻ ചെയ്യാൻ പോകുന്ന പ്രവൃത്തിയിൽ ശ്രദ്ധ കേന്ദ്രീകരിക്കണം. അല്ലാഹുവിന്റെ സന്നിധിയിൽ പ്രവേശിക്കാൻ പോവുകയാണെന്ന് ഓർക്കണം.നിസ്കാരം അടിമയും ഉടമയും തമ്മിലുളള സംഭാഷണമാണല്ലോ. തനിക്ക് ഭൌതിക ജീവിതത്തിനുളള സകല സൌകര്യങ്ങളും ഒരുക്കിത്തന്ന സ്രഷ്ടാവിന്റെ, ദിവസവും അഞ്ച് നേരമുളള വിളിക്കുത്തരം ചെയ്യാന് വിശ്വാസി വരുമ്പോള് ആദ്യമായി ശാരീരിക ശുദ്ധി ഉറപ്പ് വരുത്തണം. വലിയ അശുദ്ധിയില് നിന്ന് കുളിച്ചും ചെറിയ അശുദ്ധിയില് നിന്ന് വുളൂഅ് ചെയ്തും വൃത്തിയാകല് നിര്‍ബന്ധമാണ്.\nഅപ്പോഴേക്കും ഇമാം ഇഅ്തിദാലിലേക്ക് ഉയർന്നാൽ ഈ മഅ്മൂം ഇഅ്തിദാലിൽ ഇമാമിനെ തുടർന്നവനായി കണക്കാക്കുകയും ഇമാം സലാം വീട്ടിയതിനു ശേഷം ബാക്കിയുള്ളത് നിസ്കരിക്കുകയും വേണം. ഇമാമിനോടൊപ്പം ‘സുബ്‌ഹാനല്ലാഹ് ‘ ചൊല്ലുന്ന സമയമെങ്കിലും റുകൂഅ് കിട്ടിയാൽ മാത്രമേ മഅ് മൂമിന് റക്‌അത്ത് ലഭിക്കുകയുള്ളൂ. ഫാതിഹയിലുള്ള എല്ലാ അക്ഷരങ്ങളും അവയുടെ യഥാ സ്ഥാനങ്ങളിൽ നിന്നുതന്നെ ഉച്ചരിക്കണം. ശദ്ദുകളും മദ്ദുകളും സൂക്ഷിച്ച് ഓതണം. (ഫാതിഹ ഭംഗിയായി ഓതാൻ അറിയാത്ത സഹോദരന്മാർ അടുത്തുള്ള ഖുർആൻ പാരായണം അറിയുന്ന ഉസ്താദുമാരിൽ നിന്ന് നിർബന്ധമായും പഠിക്കാൻ ശ്രമിക്കുമല്ലോ )\nഎഴാമത്തെ ഫർളായ സുജൂദ്.\nഎട്ടാമത്തെ ഫർള് രണ്ട് സുജൂദുകൾക്കിടയിലെ ഇരുത്തമാണ്.\nഅടക്കമാണ് ഒമ്പതാമത്തെ ഫർള്.\nഅടക്കമാണ് ഒമ്പതാമത്തെ ഫർള് : റുകൂഇലും ഇഅ്തിദാലിലും സുജൂദിലും അതിന്നിടയിലെ ഇരുത്തത്തിലുമെല്ലാം അനക്കം അടങ്ങുന്നത് വരെ നിശ്ചലത പുലർത്തണം. ചിലർ സുന്നത്ത് നിസ്കാരങ്ങളിൽ ഈ ഫർള് കണക്കിലെടുക്കാറില്ല. വാ‍സ്തവത്തിൽ നിറുത്തമല്ലാത്ത എല്ലാ ഫർളുകളും സുന്നത്ത് നിസ്കാരത്തിലും നിർബന്ധം തന്നെയാണ്. വല്ല ഫർളും ഒഴിഞ്ഞ് പോയാൽ നിസ്കാരം അസാധുവാകും. സുന്നത്ത് നിസ്കാരം അസാധുവായാൽ നിസ്കരിക്കാത്തത് പോലെയല്ലേ ആവുകയുള്ളൂ എന്ന് ചിലർ ചിന്തിക്കാറുണ്ട്. അത് ശരിയല്ല. കാരണം നിസ്കാരം പോലെയുള്ള ആരാധനകൾ അസാധുവായാൽ അത് ഹറാമാകും. അപ്പോൾ അടക്കമില്ലാതെ സുന്നത്ത് നിസ്കരിക്കൽ ഹറാമാകുന്നതാ‍ണ്.\nപത്താമത്തെ ഫർള് അത്തഹിയ്യാത്ത് ഓതുക.\nപതിനൊന്നാമത്തെ ഫർള് നബി(സ)യുടെ മേൽ സ്വലാത്ത് ചൊല്ലുക.\nപന്ത്രണ്ടാമത്തെ ഫർള് അത്തഹിയ്യാത്തിനും സ്വലാത്തിനും വേണ്ടി ഇരിക്കലാണ്.\nപതിമൂന്നാമത്ത ഫർള് സലാം ചൊല്ലലാണ്.\nപതിനാലാമത്തെ ഫർള് ക്രമപ്രകാരം ചെയ്യുക.\nഅല്ലാഹു നമ്മുടെ നിസ്കാരങ്ങളിലെ പോരായ്മകൾ പൊറുത്ത് തന്ന് സ്വീകരിക്കട്ടെ.. ആമീൻ\n8 comments on “നിസ്കാര കണക്ക്”\nSeptember 13, 2013 @ 8:27 pm\nETHIL ATHAHIYATHINU SHESHAMULLA DUA ILLA , ATHU KOOODI CHEKKANAM\nSeptember 14, 2013 @ 7:00 am\nthanks for your good information, now added that Dua. Jazakallahu Khair\nethira nalla useful site vere njan kandittila Jazakallahu Khair\nithil ella sunnath niskarangaludeyum details ulpeduthiyittundo..??? athu kaaanan kazhinjilla. sunnath niskarangalude details kittiyal nallathayirunnu,,\nMarch 10, 2016 @ 6:27 pm\nഞാൻ ജോലി സ്ഥലത്ത് നിന്നും അവതിക്ക് വീട്ടിൽ പോവുമ്പോൾ ജോലി സമയം കഴിഞ്ഞു ഉച്ച230 കാണു പോവുക. ഇഷയുടെ സമയത്താണ് വീട്ടിൽ എത്തുക . മഗ്രിബും ഇഷയും ജം അക്കമെങ്ങിലും അസര് നമസ്കാരം എന്ത് ചെയ്നമെന്നു അറിയില്ല. യാത്ര തുടങ്ങിയാൽ ഇടയ്ക് നമസ്കരികാനുള്ള സൗകര്യം പലപ്പോഴും ഉണ്ടാവാറില്ല .\nലുഹൃന്റെ കൂടെ മുന്തിച്ചു ജം അകിയാൽ മതിയോ?\nMay 29, 2016 @ 5:34 am\nഉദാ: – ളുഹർ എന്ന ഫർള് നിസ്കാരത്തെ അസറിനോട് കൂടെ പിന്തിച്ച് ജംഅ് ആക്കി ഖസ്വ്‌റാക്കി അല്ലാഹുവിന് വേണ്ടി ഞാൻ നിസ്കരിക്കുന്നു ( ജമാഅത്തായിട്ടാണെങ്കിൽ ‘ ഇമാമിനോട് കൂടെ’ എന്നും കൂടെ ചേർക്കുക )\nJune 11, 2017 @ 5:37 am\nനിബന്ധന പാലിച്ചുകൊണ്ട് ളുഹറിനേയും അസറിനേയും ഒന്നിച്ചും മഗ്‌രിബിനേയും ഇശാഇനേയും ഒന്നിച്ചും നിസ്‌ക്കരിക്കുന്നതിനാണ് ജംഅ് എന്നു പറയുന്നത്. അസറും മഗ്‌രിബും ഒന്നിച്ചോ സുബഹിയും മറ്റു നിസ്‌കാരങ്ങളും ഒന്നിച്ചോ നിസ്‌ക്കരിക്കല് അനുവദനീയമല്ല.\nള്വുഹറിന്റെ സമയത്ത് അസറിനേയും മഗ്‌രിബിന്റെ സമയത്ത് ഇശാഇനേയും മുന്തിച്ച് നിസ്‌ക്കരിക്കുന്നതിന് ജംഅ്തഖ്ദീം (മുന്തിച്ച് ജം ആക്കല്) എന്നും അസറിന്റെ സമയത്ത് ള്വഹറിനേയും ഇശാഇന്റെ സമയത്ത് മഗ്‌രിബിനേയും പിന്തിച്ച് നിസ്‌ക്കരിക്കുന്നത് ജംഅ് തഅ്ഖീര് (പിന്തിച്ച് ജംആക്കല്) എന്നും പറയുന്നു.\nരണ്ടു മര്‍ഹലയോ അതില് കൂടുതലോ അനുവദനീയമായ യാത്ര ചെയ്യുന്നവര്‍ക്കാണ് ഖസ്‌റും ജംഉം അനുവദനീയമാകുന്നത്. രണ്ട് മര്‍ഹല എന്നു പറയുന്നത് ഏകദേശം 132 കിലോമീറ്ററാണ്. മൂന്നു മര്‍ഹലയോ (198 കി.മീ) അതിലധികമോ യാത്ര ചെയ്യുന്നവര്‍ക്ക് ഖസ്‌റാക്കലാണ് ഉത്തമം.


വെടിയുണ്ടകൾ കാണാതായ കേസിൽ ഇഴഞ്ഞ് അന്വേഷണം, ഉന്നതരെ തൊടില്ല: വീഴ്ചകളുടെ നീണ്ട നിര | missing arms and ammunition from thiruvananthapuram sap camp lapses in enquiry\nവെടിയുണ്ടയില്ലെങ്കിലും ഉന്നതരുണ്ട്, കേസിൽ അന്വേഷണം ഇഴയുന്നു: വീഴ്ചകളുടെ നീണ്ട നിര\nThiruvananthapuram, First Published 14, Feb 2020, 3:30 PM IST\nവീഴ്ചകളുടെ നീണ്ട നിരയാണ് വെടിയുണ്ടകൾ കാണാതായ കേസിൽ ഉണ്ടായത്. 2019- ഏപ്രിൽ 3-നാണ് പേരൂർക്കട പൊലീസ് കേസെടുക്കുന്നത്. പത്ത് മാസമായി. അന്വേഷണം ഇഴഞ്ഞു നീങ്ങുകയാണ്.\nതിരുവനന്തപുരം: സായുധസേനാക്യാമ്പിൽ നിന്നും വെടിയുണ്ടകൾ നഷ്ടമായ കേസിൽ അന്വേഷണം ഇഴഞ്ഞ് നീങ്ങുകയാണ്. പതിനൊന്ന് പൊലീസുകാരെ പ്രതി ചേർത്ത് പേരൂർക്കട പൊലീസ് രജിസ്റ്റർ ചെയ്ത എഫ്ഐആറിൽ ഉള്ളത് ഗുരുതര പരാമർശങ്ങളാണ്. അതിനിടെ, മന്ത്രി കടകംപള്ളി സുരേന്ദ്രന്‍റെ ഗൺമാനും കേസിൽ പ്രതിയാണെന്ന വിവരവും ഇന്ന് പുറത്തുവന്നു. എന്നിട്ടും റജിസ്റ്റർ സൂക്ഷിച്ച പൊലീസുകാരെ മാത്രം എഫ്ഐആറിൽ പ്രതികളാക്കി ഉന്നതരെ സംരക്ഷിക്കുകയാണ് പൊലീസെന്നാണ് ആരോപണം. എന്നാൽ കുറ്റം തെളിയുന്നത് വരെ തന്‍റെ ഗൺമാൻ സനിൽകുമാർ സ്റ്റാഫിൽ തുടരുമെന്നാണ് ഇതിനോട് കടകംപള്ളിയുടെ പ്രതികരണം.\n2019 ഏപ്രിൽ 3-നാണ് പേരൂർക്കട പൊലീസ് കേസെടുക്കുന്നത്. 1996 മുതൽ 2018 വരെയുള്ള കാലയളവിൽ എസ്എപി ക്യാമ്പിൽ നിന്നും വെടിയുണ്ടകൾ കാണാതായെന്ന മുൻ കമാണ്ടൻറ് സേവ്യറിന്‍റെ പരാതിയുടെ അടിസ്ഥാനത്തിലായിരുന്നു കേസ്.\nമന്ത്രി കടകംപള്ളി സുരേന്ദ്രന്‍റെ ഗൺമാൻ സനിൽകുമാർ എഫ്ഐആറിലെ മൂന്നാം പ്രതിയാണ്. എസ്എപി ക്യാമ്പിലെ ഹവിൽദാറായിരുന്ന സനിൽകുമാറിനും വെടിക്കോപ്പുകളുടെ സൂക്ഷിപ്പ് ചുമതലയുണ്ടായിരുന്നു. വെടിയുണ്ടകളുടെ വിവരങ്ങൾ സനിൽ കുമാർ അടക്കമുള്ള 11 പേരും രജിസ്റ്ററിൽ രേഖപ്പെടുത്തിയില്ലെന്നാണ് എഫ്ഐആറിൽ പറയുന്നത്. അതീവ സുരക്ഷയോടെ കൈകാര്യം ചെയ്യേണ്ടിയിരുന്ന എകെ 47 തോക്കുകളുടെ തിരകളിലടക്കം ജാഗ്രതക്കുറവ് ഉണ്ടായെന്നും കണ്ടെത്തി.\nRead more at: വെടിയുണ്ടകൾ കാണാതായ കേസിൽ മന്ത്രിയുടെ ഗൺമാനും പ്രതി; അന്വേഷണം ഇഴയുന്നു\nജോലിയിലെ വീഴ്ച മൂലം സർക്കാറിന് നഷ്ടമുണ്ടായെന്നും ചില ഉദ്യോഗസ്ഥർ രേഖകളിൽ കൃത്രിമം കാണിച്ചെന്നും എഫ്ഐആറിൽ പറയുന്നു. പൊലീസ് കേസെടുത്തതിന് പിന്നാലെ ക്രൈം ബ്രാംഞ്ചിന് അന്വേഷണം കൈമാറി. പക്ഷെ അതീവ ഗൗരവമുള്ള കേസിൽ അന്വേഷണം ഇപ്പോഴും എങ്ങുമെത്തിയില്ല.\nരജിസ്റ്റർ സൂക്ഷിക്കേണ്ട പൊലീസുകാർ മാത്രം എഫ്ഐആറിൽ പ്രതികളായി. വെടിയുണ്ടകളുടെ കൈമാറ്റം കൃത്യമായി ഉറപ്പ് വരുത്തേണ്ട ക്യാമ്പിലെ ഉന്നത ഉദ്യോഗസ്ഥരെ തൊട്ടില്ല. മന്ത്രിയുടെ ഗൺമാൻ അടക്കം പ്രതികളായ കേസായത് കൊണ്ടുള്ള ഉന്നത ഇടപെടലും കേസിൽ സംശയിക്കാം. ആയുധങ്ങളും വെടിയുണ്ടകളും കാണാനില്ലെന്ന സിഎജി റിപ്പോർട്ട് വിവാവദമായതോടെ ഇപ്പോൾ ക്രൈം ബ്രാഞ്ച് ഉണർന്നു. അന്വേഷണം രണ്ട് മാസം കൊണ്ട് തീർക്കണമെന്നാണ് ക്രൈം ബ്രാഞ്ച് മേധാവിയുടെ പുതിയ നിർദ്ദേശം.\nRead more at: വെടിയുണ്ട വിവാദം: കുറ്റം തെളിയുന്നത് വരെ ഗണ്‍മാന് സ്റ്റാഫിലുണ്ടാകുമെന്ന് മന്ത്രി കടകംപളളി\nCAG Arms And Ammunition Report


റോഡ് പുഴയിലേക്ക് ഇടിഞ്ഞു; പുനലൂർ-മൂവാറ്റുപുഴ ദേശീയപാതയിൽ ഗതാഗതസ്തംഭനം | Manimala Road\nറോഡ് പുഴയിലേക്ക് ഇടിഞ്ഞു; പുനലൂർ-മൂവാറ്റുപുഴ ദേശീയപാതയിൽ ഗതാഗതസ്തംഭനം\nപുനലൂര്-മൂവാറ്റുപുഴ സംസ്ഥാനപാതയില് മണിമലയ്ക്കും മൂലേപ്ലാവിനും മദ്ധ്യേ റോഡിന്റെ തിട്ടയിടിഞ്ഞ് ആറ്റിലേക്ക് പതിച്ചനിലയില്\nമണിമല: പുനലൂർ-മൂവാറ്റുപുഴ സംസ്ഥാന പാതയിൽ മണിമലയ്ക്കും മൂലേപ്ലാവിനും മദ്ധ്യേ റോഡിന്റെ തിട്ടയിടിഞ്ഞ് ആറ്റിലേക്ക് പതിച്ചു. മണിമല കവലയിൽനിന്നും ഇരുനൂറ് മീറ്റർ മാറിയാണ് റോഡ് അപകടാവസ്ഥയിലായത്. തുടർന്ന് ഈ റോഡിലൂടെയുള്ള വാഹനഗതാഗതം നിരോധിച്ചു.\nറോഡിന്റെ ഒരുഭാഗം ഉയർന്ന പറമ്പാണ്. ഈ ഭാഗത്തുനിന്നുള്ള വെള്ളം റോഡിലൂടെ ഒഴുകി തിട്ടൽ വഴിയാണ് ആറ്റിലേക്ക് പതിച്ചിരുന്നത് . വെള്ളമൊഴുകിയിരുന്ന ഈ ഭാഗമാണ് ടാറിങ്ങിനോട് ചേർന്ന് ഇടിഞ്ഞ് ആറ്റിൽ പതിച്ചത്. റോഡിന്റെ അടിഭാഗത്തുനിന്നും വൻതോതിൽ മണ്ണ് ഇടിഞ്ഞതിനെ തുടർന്ന് റോഡിന്റെ മധ്യഭാഗം വരെ വൻഗർത്തം രൂപപ്പെട്ടിട്ടുണ്ട്. ഇതോടെയാണ് എൻജിനീയറുമാരുടെ പരിശോധനയ്ക്കുശേഷം ഗതാഗതം നിരോധിക്കാൻ തീരുമാനിച്ചത്.\nഗതാഗതം തിരിച്ചുവിട്ടത് ഇങ്ങനെ\nമണിമലയിൽനിന്ന് കൊടുങ്ങൂർ ഭാഗത്തേക്ക് പോകേണ്ട വാഹനങ്ങൾ മണിമല-കടയനിക്കാട് -ചാമംപതാൽ വഴി കൊടുങ്ങൂരിലേക്കും, കാഞ്ഞിരപ്പള്ളി, പൊൻകുന്നംഭാഗത്തേക്ക് പോകുന്ന വാഹനങ്ങൾ മണിമല മാർക്കറ്റ് ജങ്‌ഷനു സമീപത്തുനിന്ന് മിനി ഇൻഡസ്ട്രിയൽ എസ്റ്റേറ്റ്‌പടി വഴി പഴയിടത്ത് എത്തിയുമാണ് പോകേണ്ടത്.\nവീടിനുമുകളിൽ മരംവീണ് വയോധികയ്ക്ക് പരിക്ക്\nമുണ്ടക്കയം: കടപുഴകിയ ആൽമരത്തിന്റെ ശിഖരം വീടിനുമുകളിൽ പതിച്ച് ഒരാൾക്ക് പരിക്ക്. വെള്ളനാടി പാറയ്ക്കൽ സുകുമാരന്റെ (85) വീടിന് മുകളിലാണ് കൊടുകപ്പലം ശ്രീദേവി ക്ഷേത്രമുറ്റത്തെ ആൽമരം വീണത്. സുകുമാരന്റെ ഭാര്യ സരോജിനി (80)യെ തലയ്ക്ക് പരിക്കുകളോടെ ആശുപത്രിയിൽ പ്രവേശിപ്പിച്ചു. ശനിയാഴ്ച വെളുപ്പിന് 5.30-ഓടെയാണ് സംഭവം. മേൽക്കൂര പൂർണമായി തകർന്നു. വീടിനുള്ളിൽ ഉറങ്ങുകയായിരുന്ന ഇരുവരുടെയും മുകളിലേക്കാണ് ഷീറ്റും മറ്റും പൊട്ടിവീണത്.\nഒരുവീട് പൂർണമായും, രണ്ടുവീടുകൾ ഭാഗികമായും തകർന്നു\nകാഞ്ഞിരപ്പള്ളി: താലൂക്കിൽ ശക്തമായ മഴയിലും കാറ്റിലും ഒരുവീട് പൂർണമായും, രണ്ടുവീടുകൾ ഭാഗികമായും തകർന്നു. ശനിയാഴ്ച മുണ്ടക്കയം വെള്ളനാടി പാറയ്ക്കൽ സരോജിനിയുടെ വീടിനുമുകളിലേക്ക് ആൽമരംവീണ് വീട് പൂർണമായും തകർന്നു. തമ്പലക്കാട് പാണപറമ്പിൽ പി.ഡി.സജീവിന്റെ വീടിന്റെ മേൽക്കൂരയിലേക്ക് പനവീണ് മേൽക്കൂര ഭാഗികമായി തകർന്നു. മേൽക്കൂരയിലെ 10 ആസ്ബസ്റ്റോസ് ഷീറ്റുകൾ തകർന്നു. ആസ്ബസ്റ്റോസ് ഷീറ്റുകൾ പൊട്ടി വീണ് മുറിക്കുള്ളിലിരുന്ന പഠിക്കുകയായിരുന്ന സജിയുടെ മകൾ അഖിലയ്ക്ക് നിസാര പരിക്കേറ്റു. ശനിയാഴ്ച വൈകുന്നേരത്തോടെയുണ്ടായ കാറ്റിലാണ് പന വീടിന്റെ മുകളിലേക്ക് ഒടിഞ്ഞുവീണത്. കുളപ്പുറം ഒട്ടക്കൽ ജയന്റെ വീടിന്റെ മുകളിലേക്ക് മരം ഒടിഞ്ഞുവീണ് വീട് ഭാഗീകമായി തകർന്നു.\nരണ്ടുദിവസമായി പെയ്യുന്ന മഴക്കൊപ്പമെത്തിയ കാറ്റിൽ മരം ഒടിഞ്ഞുവീണ് വിവിധയിടങ്ങളിൽ വൈദ്യുതിപോസ്റ്റുകൾ ഒടിയുകയും കമ്പികൾ പൊട്ടുകയും ചെയ്തു. പാറത്തോട് ഇലക്ട്രിക്കൽ സെക്ഷന്റെ പരിതിയിൽ രണ്ട് ദിവസത്തിനിടെ അഞ്ചു വൈദ്യുതിത്തൂണുകളും കാഞ്ഞിരപ്പള്ളി സെക്ഷന്റെ പരിധിയിൽ നാല് വൈദ്യുതിത്തൂണുകളും കാറ്റിൽ ഒടിഞ്ഞു. പാലപ്ര, പഴുമല പ്രദേശങ്ങളിലാണ് കാറ്റിൽ വൈദ്യുതിത്തൂണുകൾ ഒടിഞ്ഞത്. ഇതുമൂലം പ്രദേശത്ത് വൈദ്യുതിബന്ധം തകരാറിലാവുകയും ചെയ്തു. വ്യാഴം, വെള്ളി ദിവസങ്ങളിലാണ് മലയോരമേഖലയിൽ കനത്തമഴ രേഖപ്പെടുത്തിയത്.\nമണിമലയാറിന്റെ തിട്ടയിടിഞ്ഞു: സാംസ്കാരികനിലയം അപകടാവസ്ഥയിൽ


Actress Lena Old Photo Get Viral On Social Media | ഇപ്പോഴാണ് ലെനയ്ക്ക് പ്രായം കുറവ്! വര്‍ഷങ്ങള് പഴക്കമുള്ള ഫോട്ടോയ്ക്ക് രസകരമായ ക്യാപ്ഷനുമായി നടി - Malayalam Filmibeat\n| Published: Friday, September 25, 2020, 20:13 [IST]\nമലയാള സിനിമയിലെ താരരാജാക്കന്മാരുടെ ലുക്കിനെ കുറിച്ചും സൗന്ദര്യത്തെ കുറിച്ചുമൊക്കെ സംസാരിക്കുന്നത് പോലെ നടിമാരെ കുറിച്ചും പറയാറുണ്ട്. പലപ്പോഴും അതിശയിപ്പിക്കുന്ന മേക്കോവര് നടത്തി നായികമാര് ഞെട്ടിക്കാറുണ്ട്. എന്നാല് 22 വര്‍ഷങ്ങള്‍ക്ക് മുന്‍പുള്ളതിനെക്കാള് സുന്ദരിയയി മാറുന്നൊരു നായികയെ കുറിച്ചുള്ള വാര്‍ത്തകളാണ് ഇപ്പോള് ഇന്റര്‍നെറ്റില് തരംഗമാവുന്നത്.\nലേഡി മമ്മൂട്ടി എന്ന് വിളിപ്പേര് സ്വന്തമാക്കിയ നടിയാണ് ലെന. മമ്മൂട്ടിയെ പോലെ വര്‍ഷങ്ങള് പോവുന്നതിന് അനുസരിച്ച് ലെനയുടെ സൗന്ദര്യം കൂടി വരികയാണെന്നാണ് ആരാധകര് പറയാറുള്ളത്. യാത്രകളോട് ഏറെ താല്‍പര്യമുള്ള ലെന ഒറ്റയ്ക്ക് പലയിടങ്ങളിലും സന്ദര്‍ശിക്കുന്നതടക്കം തന്റെ ഓരോ വിശേഷങ്ങളും ഇന്‍സ്റ്റാഗ്രാമിലൂടെ പങ്കുവെക്കാറുണ്ട്.\nലോക്ഡൗണ് കാലത്ത് ഇന്‍സ്റ്റയില് സജീവമായിരിക്കാറുള്ള ലെന നിരവധി ഫോട്ടോസാണ് ഈ കാലയളവിനുള്ളില് പങ്കുവെച്ചിരിക്കുന്നത്. 2018, 2019, 2020 വര്‍ഷങ്ങളില് താന് പരീക്ഷിച്ച വ്യത്യസ്ത മേക്കോവറുകളെ കുറിച്ചും അടുത്തിടെ ലെന പറഞ്ഞിരുന്നു. ഇപ്പോഴിതാ വീണ്ടും നടി പോസ്റ്റ് ചെയ്ത ചിത്രം കണ്ടതോടെ ലെനയുടെ പ്രായം സംബന്ധിച്ചുള്ള ചര്‍ച്ചകള് വീണ്ടും നടക്കുകയാണ്.\nചെറുപ്പത്തിലാണ് എനിക്ക് കൂടുതല് പ്രായമെന്ന് തോന്നുന്നു. നിങ്ങള് ആര്‍ക്കെങ്കിലും അങ്ങനെ തോന്നുന്നുണ്ടോ? എന്നായിരുന്നു ചിത്രത്തിന് ലെന കൊടുത്ത ക്യാപ്ഷന്. ലെന പറഞ്ഞത് ശരി തന്നെയാണെന്നാണ് ആരാധകര്‍ക്കും പറയാനുള്ളത്. പഴയ ഫോട്ടോയില് ഉള്ളതിനെക്കാള് പ്രായം കുറവാണ് ഇപ്പോഴെന്നും അന്ന് തടിച്ചുരുണ്ട് ഇരുന്നെങ്കില് ഇന്ന് അങ്ങനെ അല്ലെന്നുമൊക്കെ പ്രതികരണങ്ങള് വരികയാണ്.\nമിനിസ്‌ക്രീനിലൂടെ അഭിനയലോകത്ത് എത്തിയ ലെന വളരെ കുറഞ്ഞ കാലം കൊണ്ട് വെള്ളിത്തിരയിലും നായികയായി. സ്വന്തം പ്രായത്തിനെക്കാള് ഇരട്ടി വയസുള്ള കഥാപാത്രങ്ങള് അവതരിപ്പിച്ചും അമ്മ കഥാപാത്രങ്ങളിലൂടെയുമൊക്കെ ലെന പ്രേക്ഷക പ്രശംസ സ്വന്തമാക്കിയിരുന്നു. നൂറു കണക്കിന് സിനിമകളിലും അതുപോലെ സീരിയലുകളിലുമൊക്കെ അഭിനയിച്ചിട്ടുണ്ട്. ആര്‍ട്ടിക്കിള് 21 , സാജന് ബേക്കറി സിന്‍സ് 1962 എന്നീ സിനികമളാണ് ലെനയുടേതായി വരാനുള്ളത്.\nലെനയുടെ പോസ്റ്റ് വായിക്കാം\nActress Lena Old Photo Get Viral On Social Media\nStory first published: Friday, September 25, 2020, 20:13 [IST]


മഹാരാഷ്ട്രയും തമിഴ്‌നാടും ലോക്ക്ഡൗണ് മെയ് 31 വരെ നീട്ടി | Life Glint | The Clarity Portal\nHome » വിശേഷം » രാഷ്ട്രം » മഹാരാഷ്ട്രയും തമിഴ്‌നാടും ലോക്ക്ഡൗണ് മെയ് 31 വരെ നീട്ടി\nമഹാരാഷ്ട്രയും തമിഴ്‌നാടും ലോക്ക്ഡൗണ് മെയ് 31 വരെ നീട്ടി\nSun, 17-05-2020 04:30:27 PM ;\nകൊറോണ പടരുന്ന പശ്ചാത്തലത്തില് മഹാരാഷ്ട്രയും തമിഴ്‌നാടും ലോക്ക്ഡൗണ് മെയ് 31 വരെ നീട്ടി. കേന്ദ്രസര്‍ക്കാര് പ്രഖ്യാപിച്ച മൂന്നാംഘട്ട ലോക്ക്ഡൗണ് ഇന്ന് അവസാനിക്കാനിരിക്കെയാണ് രണ്ട് സംസ്ഥാനങ്ങളും ലോക്ക്ഡൗണ് നീട്ടിയത്. തമിഴ്‌നാട്ടിലെ 37 ജില്ലകളില് 12 ജില്ലകളിലും കൊറോണ വ്യാപനം അതിതീവ്രമാണ്. കൊറോണവ്യാപനം വളരെ രൂക്ഷമായി ബാധിച്ച സംസ്ഥാനമാണ് മഹാരാഷ്ട്ര.\nതമിഴ്‌നാട്ടില് മൂന്നാംഘട്ടത്തില് എങ്ങനെയാണോ ലോക്ക്ഡൗണ് നടപ്പിലാക്കിയത് അത് പോലെ തന്നെ ആയിരിക്കും കൊറോണ അതിതീവ്രമായി ബാധിച്ച 12 ജില്ലകളിലും നാലാംഘട്ട ലോക്ക്ഡൗണ് നടപ്പിലാക്കുക. മറ്റ് 25 ജില്ലകളില് ഇളവുകളോടെയുള്ള ലോക്ക്ഡൗണായിരിക്കും നടപ്പിലാക്കുക. ഇവിടെ ജില്ലയ്ക്ക് അകത്ത് സഞ്ചരിക്കാന് പാസ് വേണ്ടി വരില്ല. എന്നാല് അതിതീവ്രബാധിത ജില്ലകളിലേക്ക് പോവുന്നതിന് പാസ് നിര്‍ബന്ധമാണ്. സംസ്ഥാനത്ത് പൊതുഗതാഗതം ആരംഭിക്കേണ്ട എന്നാണ് തീരുമാനം. നഗരപ്രദേശങ്ങള് ഉള്‍പ്പെടെയുള്ള വ്യാപാരശാലകള്‍ക്ക് അമ്പത് ശതമാനം ജീവനക്കാരെ വച്ച് പ്രവര്‍ത്തിക്കാമെന്ന് ഇളവ് അനുവദിച്ചിട്ടുണ്ട്.\nമഹാരാഷ്ട്രയില് സംസ്ഥാനവ്യാപകമായാണ് ലോക്ക്ഡൗണ് നീട്ടിയിരിക്കുന്നത്. ഏതൊക്കെ മേഖലകള്‍ക്കാണ് ഇളവ് അനുവദിക്കുന്നത് എന്ന കാര്യങ്ങള് വിശദീകരിച്ച് ഉത്തരവ് ഉടന് ഇറങ്ങും. മഹാരാഷ്ട്രയില് 30,000 പേര്‍ക്കാണ് കൊറോണ സ്ഥിരീകരിച്ചിരിക്കുന്നത്.


പ്രാർത്ഥന (ലൂക്കാ 11:1-13) – Catholic VOX Online NEWS | Christian News | Malayalam News | Vatican News\nHome/Meditation/പ്രാർത്ഥന (ലൂക്കാ 11:1-13)\nപ്രാർത്ഥന (ലൂക്കാ 11:1-13)\nനമ്മുടെ ഭാഷയിൽ 'പ്രാർത്ഥിക്കുക' എന്ന പദത്തിന് 'നിർബന്ധിക്കുക' എന്നർത്ഥം എങ്ങനെയോ കടന്നു കൂടിയിട്ടുണ്ട്...\n“കർത്താവേ, ഞങ്ങളെ പ്രാർത്ഥിക്കാൻ പഠിപ്പിക്കണമേ”. പ്രാർത്ഥനയെന്ന വിഷയത്തെക്കുറിച്ചോ അതിന്റെ സൂത്രവാക്യത്തെക്കുറിച്ചോ അതുമല്ലെങ്കിൽ അതിന്റെ ആചാരക്രമത്തെ കുറിച്ചോ ഒന്നുമല്ല ശിഷ്യൻമാർ യേശുവിനോട് ചോദിക്കുന്നത്. പ്രാർത്ഥനയുടെ ഹൃദയത്തിൽ ഒന്ന് സ്പർശിക്കാനാണ് അവർ ആഗ്രഹിക്കുന്നത്. ദൈവത്തിന്റെ മുൻപിൽ എങ്ങനെ എത്താം എന്നതാണ് അവർ സ്വപ്നം കാണുന്നത്.\nഇന്നത്തെ നമ്മുടെ ഭാഷയിൽ ‘പ്രാർത്ഥിക്കുക’ എന്ന പദത്തിന് ‘നിർബന്ധിക്കുക’ എന്നർത്ഥം എങ്ങനെയോ കടന്നു കൂടിയിട്ടുണ്ട്. ‘ഒരാളെ എങ്ങനെയെങ്കിലും ബോധ്യപ്പെടുത്തുക’ അല്ലെങ്കിൽ ‘ഒരാളുടെ മനോഭാവത്തെ മാറ്റിയെടുക്കുക’ തുടങ്ങിയ അർഥങ്ങൾ ഇന്ന് പ്രാർത്ഥന എന്ന പദത്തിന്മേൽ അടിച്ചേൽപ്പിച്ചുട്ടുണ്ടോയെന്ന് ഈയുള്ളവൻ സംശയിക്കുന്നു. യേശുവിനെ സംബന്ധിച്ച് പ്രാർത്ഥിക്കുക എന്ന് പറഞ്ഞാൽ ദൈവവുമായുള്ള ഒരു കൂടിച്ചേരലാണ്; ഒരു സ്നേഹബന്ധമാണ്. മറ്റൊരു രീതിയിൽ പറഞ്ഞാൽ പ്രാർത്ഥനയെന്നാൽ ജീവനോടുള്ള ആസക്തിയാണ്. അതുകൊണ്ടാണ് പ്രാർത്ഥനയെന്നത് ഊർവരവും ജൈവികവുമായ ജീവജലം ലഭിക്കുന്നതിനു വേണ്ടി മൗനാനന്ദത്തോടും പൂർണ ശാന്തിയോടും കൂടെയുള്ള ഒരു തുറവിയാണെന്ന് പറയുന്നത്.\nയേശുവിന് പ്രാർത്ഥന സ്നേഹബന്ധത്തിന് തുല്യമാണ്. അതുകൊണ്ടാണവൻ പേര് ചൊല്ലി പ്രാർത്ഥിക്കുവാൻ പഠിപ്പിച്ചത്; “നിങ്ങൾ ഇങ്ങനെ പ്രാർത്ഥിക്കുവിൻ, ‘പിതാവേ'”. സുവിശേഷങ്ങളിൽ രേഖപ്പെടുത്തിയിട്ടുള്ള യേശുവിന്റെ എല്ലാ പ്രാർത്ഥനകളും ഒന്ന് ശ്രദ്ധിച്ചാൽ നമുക്ക് ഒരു കാര്യം മനസ്സിലാകും അവൻറെ പ്രാർത്ഥനകളെല്ലാം ആരംഭിക്കുന്നത് ‘പിതാവേ’ എന്ന അഭിസംബോധന കൊണ്ടാണ്.\n‘പിതാവ്’. ദൈവത്തിന്റെ മുൻപിൽ നിൽക്കുവാൻ ഇതിനേക്കാൾ നല്ലൊരു പദം ഏതാണ് നമുക്കുള്ളത്? ഈ പദം ഉച്ചരിക്കുമ്പോൾ നമ്മൾ ഒരു കുഞ്ഞായി മാറുകയല്ലേ? ജീവന്റെ പൂർണത മുഴുവനും അടങ്ങിയിരിക്കുന്ന ഒരു പദമാണിത്. അതിൽ എല്ലാ നന്മയും സൗന്ദര്യവും അടങ്ങിയിട്ടുണ്ട്. ഒരു ഭാരവും അടിച്ചേൽപ്പിക്കാതെ എന്തിനെയും ഏതിനെയും ആലിംഗനം ചെയ്യുന്ന ഒരു പിതാവായി ദൈവം നമ്മുടെ പ്രാർത്ഥനയിൽ നിറയുന്നു. ആ സ്നേഹ സാന്നിധ്യം നമ്മോടു ചേർന്നു നിന്നു ഇളംചൂട് പകരുന്നു. ജീവൻറെ പൂർണ്ണത അനുഭവിക്കുവാൻ ആഗ്രഹിക്കുന്നവർക്ക് ആ സാന്നിധ്യം നൽകുന്ന ഊർജ്ജം അവർണ്ണനീയമായിരിക്കും.\nഇനി എന്താണ് നമ്മൾ ചോദിക്കേണ്ടത്? “അങ്ങയുടെ നാമം പൂജിതമാകണമേ”. ബൈബിൾ ഭാഷ്യം അനുസരിച്ച് നാമം എന്നാൽ ഒരു വ്യക്തി തന്നെയാണ്. ഈ വരികളിലൂടെ ദൈവത്തെ തന്നെ പൂർണമായി സ്വന്തമാക്കുവാൻ പ്രാർത്ഥിക്കുന്നവൻ ആഗ്രഹിക്കുകയാണ്. ദൈവമേ, നിന്നെ തന്നെ ദാനമായി എനിക്കു നൽകണമേ എന്ന അപേക്ഷയാണ് യേശു പഠിപ്പിച്ച പ്രാർത്ഥനയുടെ ആദ്യഭാഗം. സ്വയം നൽകുവാനല്ലാതെ അതിൽ കുറഞ്ഞതൊന്നും ദൈവം ദാനമായി നൽകുകയില്ലെന്ന് മെയ്സ്റ്റർ എക്കാർട്ട് പറയുന്നുണ്ട്. ശരിയാണ്, സ്വയം നൽകുന്നതിലൂടെ അവൻ എല്ലാം നമുക്ക് നൽകുന്നു.\n“അങ്ങയുടെ രാജ്യം വരണമേ”. ദൈവമേ, അങ്ങ് സ്വപ്നം കാണുന്നതുപോലെ നവമായ ഒരു ലോകം ഞങ്ങളുടെ ഇടയിൽ സൃഷ്ടിക്കപ്പെടട്ടെ. പുതിയ ലോകത്തിന്റെ ഒരു തച്ചുശാസ്ത്രം ഞങ്ങളെ പഠിപ്പിക്കണമേ. സുവിശേഷങ്ങൾ വിതച്ച പുതിയ മനുഷ്യ ബന്ധത്തിൻറെ സ്നേഹ വിത്തുകൾ ഇവിടെ തഴച്ചു വളരട്ടെ.\n“അന്നന്നു വേണ്ട ആഹാരം ഓരോ ദിവസവും ഞങ്ങൾക്ക് നൽകണമേ”. ജീവിക്കാൻ ആവശ്യമുള്ള അപ്പവും സ്നേഹവും എല്ലാവർക്കും നീ നൽകണമേ. ഇവകൾ രണ്ടും മാത്രമാണ് ഞങ്ങളുടെ നിലനിൽപ്പിനുള്ള അത്യാവശ്യമായ പോഷണങ്ങൾ.\n“ഞങ്ങളുടെ പാപങ്ങൾ ഞങ്ങളോടും ക്ഷമിക്കേണമേ”. ഞങ്ങളുടെ ഹൃദയങ്ങളെ വാർദ്ധക്യത്തിലേക്ക് നയിക്കുകയും അതിനെ സഹജരിൽ നിന്നും അടച്ചിടുകയും ചെയ്യുന്ന എന്തിനെയും ഏതിനെയും അങ്ങ് എടുത്തു മാറ്റണമേ. ഓരോ പ്രഭാതത്തിലും പുതിയ ഭൂമികയിലേക്ക് പറന്നിറങ്ങാനുള്ള ചിറകുകൾ ഞങ്ങൾക്ക് നൽകണമേ. ഞങ്ങളുടെ ഭാവിയെ സ്വതന്ത്രമാക്കണമേ. ഇപ്പോൾ ഞങ്ങൾ അറിയുന്നു ക്ഷമയ്ക്കു മാത്രമേ ജീവിതത്തിന് ശക്തി നൽകാൻ സാധിക്കൂവെന്ന്. പിതാവേ, അത് ഞങ്ങൾ ഞങ്ങളുടെ സഹജരുമായി എന്നു പങ്കുവയ്ക്കുന്നതായിരിക്കും. ദാനമായി നൽകുന്നതുമായിരിക്കും. ഇത് ഞങ്ങൾ അങ്ങേയ്ക്കു നൽകുന്ന ഉറപ്പാണ്. എങ്കിൽ മാത്രമേ മിനുസമുള്ള ചിറകുകളോടെ അങ്ങയുടെ അരികിലേക്ക് ഞങ്ങൾക്ക് പറന്നുയരാൻ സാധിക്കൂ.\n“ഞങ്ങളെ പ്രലോഭനത്തിൽ ഉൾപ്പെടുത്തരുതേ”. പ്രലോഭനങ്ങളിൽ നിന്നും ഒഴിവാക്കണമെന്ന് ഞങ്ങൾ പ്രാർത്ഥിക്കുന്നില്ല. ചില ഇരുൾ നിറഞ്ഞ ദിനങ്ങളിൽ തിന്മയ്ക്കെതിരെയുള്ള ഞങ്ങളുടെ പോരാട്ടത്തിൽ ഞങ്ങളെ ഒറ്റയ്ക്ക് നിർത്തരുതേ. അവിശ്വസ്തതയിൽ നിന്നും ഭയത്തിൽ നിന്നും ഞങ്ങളെ പുറത്തു കൊണ്ടുവരണമേ. എല്ലാം മുറിവുകളിലും, എല്ലാ വീഴ്ചകളിലും ഞങ്ങളുടെ ജീവിതത്തിലെ നല്ല സമരിയക്കാരനായി വന്നു അങ്ങ് ഞങ്ങളെ താങ്ങണമേ.\nഞാൻ ചിന്തിക്കുകയായിരുന്നു; സ്വർഗസ്ഥനായ പിതാവേ എന്ന പ്രാർത്ഥന നമ്മൾ ചൊല്ലാനുള്ളതല്ല. ജീവിതമെന്ന സമസ്യയുടെ മുൻപിൽ മുട്ടുകുത്തി നിന്നുകൊണ്ട് ഓരോ ദിവസവും കാണാതെ പഠിക്കേണ്ട ഒരു ദിവ്യമന്ത്രമാണത്. നമ്മൾ അനുഭവിക്കുന്ന ആനന്ദത്തിന്റെ തഴുകലിലും, ചില ദൗർബല്യങ്ങളാകുന്ന മുള്ളുകളുടെ കുത്തിയുള്ള വേദനകളിലും, സാഹോദര്യത്തിനായുള്ള നമ്മുടെ ദാഹത്തിലുമെല്ലാം ഹൃദയത്തോട് ചേർത്ത് വയ്ക്കേണ്ട മന്ത്രമാണ് ഈ പ്രാർത്ഥന. ഓർക്കുക, ജീവനോടും ജീവിതത്തിനോടും ഒത്തിരി വിശപ്പുണ്ടെങ്കിൽ മാത്രമേ നമുക്ക് നല്ലതുപോലെ പ്രാർത്ഥിക്കാൻ സാധിക്കൂ.


'തമാശ'യിലൂടെ മുഹ്‌സിൻ പെരാരി ഗാന രചയിതാവിന്റെ വേഷമണിയുന്നു - Express Kerala\n‘തമാശ’യിലൂടെ മുഹ്‌സിൻ പെരാരി ഗാന രചയിതാവിന്റെ വേഷമണിയുന്നു\nവിനയ് ഫോര്‍ട്ട് നായകനാകുന്ന പുതിയ ചിത്രം ‘തമാശയിലൂടെ മുഹ്‌സിൻ പെരാരി ഗാന രചയിതാവിന്റെ വേഷമണിയുന്നു. നവാഗതനായ അഷ്റഫ് ഹംസയാണ് ചിത്രം സംവിധാനം ചെയ്യുന്നത്. നീലാകാശം പച്ചക്കടല് ചുവന്ന ഭൂമി, സുഡാനി ഫ്രം നൈജീരിയ എന്നീ ചിത്രങ്ങള്‍ക്ക് ശേഷം ഹാപ്പി അവേഴ്സ് എന്റര്‍ടെയ്ന്‍മെന്റ്സിന്റെ ബാനറില് നിര്‍മിക്കപ്പെടുന്ന ചിത്രവുമാണ് തമാശ. മലയാളത്തിലെ യുവനിരയിലെ ശ്രദ്ധേയ സംവിധായകരായ സമീര് താഹിര്, ലിജോ ജോസ് പെല്ലിശ്ശേരി, ഛായാഗ്രാഹകന് ഷൈജു ഖാലിദ് നടന് ചെമ്പന് വിനോദ് ജോസ് എന്നിവരാണ് ചിത്രം നിര്‍മ്മിക്കുന്നത്.\nകട്ടിമീശവച്ച് മലയാളം പഠിപ്പിക്കുന്ന ഒരു കോളജ് അധ്യാപകനായാണ് വിനയ് ഫോര്‍ട്ട് എത്തുന്നത്. ദിവ്യ പ്രഭ, ഗ്രേസ് ആന്റണി, ചിന്നു സരോജിനി, എന്നിവര് നായികമാരായി എത്തുന്ന ചിത്രത്തില് നവാസ് വള്ളിക്കുന്ന്, അരുണ് കുര്യന്, ആര്യ സാലിം എന്നിവര് മറ്റു പ്രധാന കഥാപാത്രങ്ങളെ അവതരിപ്പിക്കുന്നു. സമീര് താഹിറാണ് ഛായാഗ്രഹണം. റെക്സ് വിജയനും ഷഹബാസ് അമനും ചേര്‍ന്ന് സംഗീതം നിര്‍ഹിക്കുന്നു.\nവിദേശയാത്ര; നടി മംമ്ത മോഹന്‍ദാസ് 14 ദിവസം ഹോം ക്വാറന്റൈനില്\nകൊവിഡ് 19; ‘ആടുജീവിത’ത്തിലെ ഒമാന് താരം ക്വാറന്റൈനില്; ചിത്രീകരണത്തിന് തടസ്സമില്ല\nറിയാലിറ്റി ഷോയുമായി ബന്ധപ്പെട്ട് മോഹന്‍ലാലിനെതിരെ സൈബര് ആക്രമണം


കനത്ത മഴ; കൊച്ചി വെള്ളക്കെട്ടിൽ: വോട്ടെടുപ്പു മന്ദഗതിയിൽ - Janayugom Online\nനവദമ്പതികള് വീടിനുള്ളിൽ ആ�...\nകോവിഡ് കേസുകളുടെ എണ്ണത്തി�...\nHome / News / Kerala / കനത്ത മഴ; കൊച്ചി വെള്ളക്കെട്ടിൽ: വോട്ടെടുപ്പു മന്ദഗതിയിൽ\nകനത്ത മഴ; കൊച്ചി വെള്ളക്കെട്ടിൽ: വോട്ടെടുപ്പു മന്ദഗതിയിൽ\nPosted on October 21, 2019, 12:00 pm\nകൊച്ചി: ഇന്നലെ രാത്രി മുതൽ ശക്തമായ മഴ തുടരുന്നതോടെ കൊച്ചി നഗരം വെള്ളക്കെട്ടിലായി. താഴ്ന്ന പ്രദേശത്തെ വീടുകളിലും കെട്ടിടങ്ങളിലും വെള്ളം കയറി. റോഡ്, റെയിൽ ഗതാഗതം താറുമാറായി. ഉപതെരഞ്ഞെടുപ്പു നടക്കുന്ന എറണാകുളം മണ്ഡലത്തിൽ വോട്ടിംഗ് മന്ദഗതിയിലായി. പല ബൂത്തുകളിലും വെള്ളം കയറി. ഇതേ തുടർന്ന് അഞ്ചു ബൂത്തുകൾ മാറ്റി സ്ഥാപിച്ചു. ഓടകളും കനാലുകളും നിറഞ്ഞു കവിഞ്ഞതോടെ നഗരത്തിലെ ഉദയ കോളനി, പി ആൻറ് ടി കോളനി തുടങ്ങിയ ഇടങ്ങളിൽ വീടുകളിലേക്ക് മാലിന്യം കലർന്ന വെള്ളം ഇരച്ചു കയറി. കൊച്ചി താലൂക്കിൽ ഒന്നും കണയന്നൂർ താലൂക്കിൽ രണ്ടും ദുരിതാശ്വാസ ക്യാമ്പുകൾ തുറന്നു. എറണാകുളം സൗത്ത് റെയിൽവെ സ്റ്റേഷന്റെ ട്രാക്കിൽ ഉൾപ്പടെ വെള്ളം കയറിയതിനെ തുടർന്ന് റെയിൽ ഗാതഗതം നിറുത്തിവച്ചതായി അധികൃതർ അറിയിച്ചു. ആറ് പാസഞ്ചർ ട്രയിനുകൾ റദ്ദാക്കി. കൊല്ലം പാസഞ്ചർ ട്രയിൻ തൃപ്പൂണിത്തുറയിൽ പിടിച്ചിട്ടു. വേണാട് എറണാകുളം ടൗൺ സ്റ്റേഷൻ വഴി തിരിച്ചുവിട്ടു. ദീർഘദൂര ട്രയിനുകൾ പലതും വിവിധ സ്റ്റേഷനുകളിൽ പിടിച്ചിട്ടിരിക്കയാണ്.\nസൗത്തിൽ നിന്നു പുറപ്പെടേണ്ട ട്രെയിനുകൾ മണിക്കൂറുകൾ വൈകും. സൗത്ത് സ്റ്റേഷനിൽ എത്തിയവർ മെട്രോയിൽ കയറി നോർത്തിലെത്തി യാത്ര തുടരാൻ ശ്രമിക്കണമെന്നും റെയിൽവേ അധികൃതർ നിർദേശിച്ചു. എറണാകുളം എം ജി റോഡ്, ബാനർജി റോഡ്, റെയിൽവെ. കെ എസ് ആർ ടി സി സ്റ്റേഷനുകൾ, തേവര, പനമ്പിള്ളി നഗർ, പെരുമാനൂർ, വടുതല, പച്ചാളം, ഇടപ്പള്ളി, കതൃക്കടവ്, കലൂർ അങ്ങിനെ നഗരത്തിന്റെ ഒട്ടുമിക്ക പ്രദേശങ്ങളിലും വെള്ളക്കെട്ടു രൂക്ഷം. വലിയ വാഹനങ്ങൾക്ക് മാത്രമാണ് ഗതാഗതം നടത്താൻ കഴിയുന്നത്. കൊച്ചി നഗരസഭ കാനകൾ ശുചീകരിക്കുന്നതിൽ കാണിച്ച ഗുരുതരമായ വീഴ്ചയാണ് ഒരു മഴയിൽ ഇങ്ങിനെ വെള്ളക്കെട്ടിന് വഴിവെച്ചത്. ഇതിനെതിരെ ശക്തമായ പ്രതിഷേധമാണ് നഗരവാസികളിൽ കാണാനാവുന്നത്. യു ഡി എഫ് സ്ഥാനാർഥി ടി ജെ വിനോദിനെതിരെ പി ആൻറ് ടി കോളനി പരിസരത്ത് പ്രതിഷേധമുയരുകയും ചെയ്തു. ഈ കോളനിവാസികളുടെ പുനരധിവാസവു ബന്ധപ്പെട്ട് കൗൺസിലർ പൂർണിമ നാരായണൻ കൊണ്ടുവന്ന നിർദ്ദേശം നഗരസഭാധികൃതർ മുഖവിലക്കെടുക്കാത്തതിലുള്ള അമർഷവും പ്രകടമാണ്. നാളിതുവരെ വെള്ളം കയറാത്ത നൂറു കണക്കിന് വീടുകളിലും വ്യാപാര സ്ഥാപനങ്ങളിലും മറ്റു കെട്ടിടങ്ങളിലും ഈ മഴയിൽ മാലിന്യമുൾപ്പടെ കയറിയ സ്ഥിതിയാണ്. ഇരു ചക്രവാഹനങ്ങളും കാറും ഓട്ടോറിക്ഷയും വെള്ളം കയറി റോഡിൽ ഓഫായി കിടന്നതും ഗതാഗത കുരുക്കിനു കാരണമായി. കുഴിയിലും മറ്റും ചാടി ഇരുചക്രവാഹനങ്ങൾ മറിഞ്ഞു പലർക്കും പരിക്കും പറ്റിയിട്ടുണ്ട്. വടുതലയിൽ മരം കടപുഴകി വീണ് ഗതാഗതം തടസപ്പെട്ടു.\nഎളംകുളം, പൂണിത്തുറ, എറണാകുളം, ഇടപ്പള്ളി നോർത്ത്, ഇടപ്പള്ളി സൗത്ത് വില്ലേജുകൾ പ്രളയബാധിത മേ ഖലയായി പ്രഖ്യാപിച്ചതായി കളക്ടർ എസ് സുഹാസ് അറിയിച്ചു. ഉപതിരഞ്ഞെടുപ്പ് രാവിലെ ഏഴ് മണിക്ക് ആരംഭിച്ചെങ്കിലും കനത്ത മഴ വില്ലനായതോടെ പോളിംഗ് ബൂത്തുകളിൽ തിരക്ക് കുറവാണ് അനുഭവപ്പെടുന്നത്. അയ്യപ്പൻ കാവ്, കഠാരി ബാഗ് എന്നിവിടങ്ങളിലെ 64, 65, 68, 132, 135 എന്നീ ബൂത്തുകളാണ് മാറ്റി സ്ഥാപിച്ചത്. കലൂർ സബ് സ്റ്റേഷൻ വെള്ളക്കെട്ടിനെ തുടർന്ന് പ്രവർത്തനം തടസപ്പെട്ടു. നഗരത്തിലെ വിവിധ ഇടങ്ങളിൽ വൈദ്യുതി തടസവും ഇതുമൂലമുണ്ട്. നെടുമ്പാശേരി അന്താരാഷ്ട്ര വിമാനത്താവളത്തിന്റെ പ്രവർത്തനങ്ങൾക്ക് തടസമില്ലെന്ന് സിയാൽ വ്യക്തമാക്കി. വോട്ടെടുപ്പ് സ്ഥിതിഗതികൾ തെരഞ്ഞെടുപ്പു കമ്മീഷണർ ടിക്കാറാം വീണ ജില്ലാ കളക്ടർ സുഹാസുമായി വിലയിരുത്തി. ജില്ലയിലെ വിദ്യാഭ്യാസ സ്ഥാപനങ്ങൾക്കും വോട്ടെടുപ്പു കാരണം എറണാകുളത്തെ പൊതു സ്ഥാപനങ്ങൾക്കും അവധിയായതിനാൽ ജനങ്ങൾക്ക് കുറച്ച് ബുദ്ധിമുട്ടുകൾ ഒഴിവായി.\nഎറണാകുളത്ത് 11 മണിക്കുള്ളിൽ 13. 63 ശതമാനം വോട്ടു രേഖപ്പെടുത്തി\nകര്‍ത്താപ്പൂര് സന്ദര്‍ശനത്തിന് ഫീസ്: നാണക്കേടെന്ന് ഹര്‍സിമ്രത് ബാദല്


Web Desk Apr 4, 2017, 06:46 pm IST\nമോഹൻലാലിനെ നായകനാക്കി മേജർ രവി സംവിധാനം ചെയ്യുന്ന പട്ടാളചിത്രം 1971 ബിയോണ്ട് ദ ബോർഡേഴ്സിന്റെ പുതിയ പോസ്റ്റർ പുറത്തിറങ്ങി. മോഹൻലാൽ തന്നെയാണ് തന്റെ ഫേസ്ബുക്കിലൂടെ പോസ്റ്റർ പുറത്തിറക്കിയത്.\nചിത്രത്തിൽ മൂന്ന് വ്യത്യസ്ത ഗെറ്റപ്പുകളിലായിരിക്കും മോഹന്‍ലാല് എത്തുക. മേജർ മഹാദേവന് പുറമെ അദ്ദേഹത്തിന്റെ അച്ഛൻ മേജർ സഹദേവന്റെ ചെറുപ്പകാലവും വാർദ്ധക്യകാലവും മോഹൻലാൽ കൈകാര്യം ചെയ്യുന്നു. ഈ മൂന്ന് ലുക്കുമുള്ള പോസ്റ്ററാണ് ഇപ്പോൾ പുറത്തിറക്കിയിരിക്കുന്നത്.\n1971 ലെ ഇന്ത്യ – പാക് യുദ്ധത്തിന്റെ കഥയാണ് ചിത്രം പറയുന്നത്. അല്ലു സിരിഷ് , അരുണോദയ് സിംഗ് , ആശ ശരത്ത് , രൺജി പണിക്കർ തുടങ്ങിയ പ്രമുഖ താരങ്ങൾ അഭിനയിക്കുന്ന ചിത്രം ഏപ്രിൽ7ന് തിയേറ്ററുകളിലെത്തും. സെൻസറിംഗ് പൂർത്തിയായ ചിത്രത്തിന്റെ ദൈർഘ്യം2മണിക്കൂറും പതിഞ്ചു മിനിറ്റുമാണ്.\nറെഡ്‌റോസ് ക്രിയേഷന്‍സിന്റെ ബാനറില് അനീഫ് മുഹമ്മദാണ് ചിത്രം നിര്‍മ്മിക്കുന്നത്.\nകീര്‍ത്തിചക്ര, കുരുക്ഷേത്ര, കാണ്ഡഹാര്, കര്‍മ്മയോദ്ധ സിനിമകള്‍ക്ക് ശേഷമാണ് മേജര് രവി-മോഹന്‍ലാല് കൂട്ടുകെട്ട് വീണ്ടും ഒരുമിക്കുന്നത്.


Emalayalee.com - വാല്മീകി രാമായണം ഇരുപത്തിരണ്ടാം ദിനം (ദുര്‍ഗ മനോജ്)\nവാല്മീകി രാമായണം ഇരുപത്തിരണ്ടാം ദിനം (ദുര്‍ഗ മനോജ്)\nEMALAYALEE SPECIAL 07-Aug-2019\nഅമ്പത്തിഒന്നാം സര്‍ഗ്ഗം മുതല് എഴുപത്തി ഒന്ന് വരെ\nരാമനും ലക്ഷ്മണന്നും പോരിനു തയ്യാറായി. ആര്‍ത്തിരമ്പുന്ന വാനരപ്പട ചുറ്റും. അതുകണ്ട് രാവണന് പോരിനയച്ച ധൂമ്രാക്ഷനെന്ന രാഷസന് വാനരസേനക്ക് കാര്യമായ കേടുപാട് ഉണ്ടാക്കി. ഭീമ വിക്രമനായ ധൂമ്രാക്ഷന് വന്നതു കണ്ട് വാനരര് ഘോരവൃക്ഷങ്ങള് കൊണ്ടും ശൂല മുദ്ഗരങ്ങള് കൊണ്ടും ഭയങ്കരമായി യുദ്ധം ചെയ്തു. കലികയറിയ രാക്ഷസര് ശരങ്ങള് കൊണ്ടും പെരുത്ത ഗദകള് കൊണ്ടും യുദ്ധം തുടര്‍ന്നു. എന്നാല് ധൂമ്രാക്ഷന്റെ താഡനം സഹിക്കാതെ വാനരര് ഓടി ഒളിക്കുന്നത് കണ്ട് മാരുതി രംഗപ്രവേശം ചെയ്തു ഒരു വന് ശിലയുമായി എത്തി. അത് തന്റെ നേര്‍ക്ക് പാഞ്ഞ് വരുന്നത് കണ്ട രാക്ഷസന് തേര്‍ത്തട്ടില് നിന്നും ചാടി താഴെയിറങ്ങി. എന്നാല് ചക്രം, നുകത്തണ്ട്, കുതിര, കൊടി, വില്ല് എന്നിവയൊക്കെ തകര്‍ത്തു കൊണ്ട് ശില നിലം പതിച്ചു. വീണ്ടും കമ്പും കല്ലും ഒക്കെ കൊണ്ട് രാക്ഷസരെ ആക്രമിച്ച മാരുതി ഒടുവില് അവനെ നിഗ്രഹിച്ചു.\nഅതുകഴിഞ്ഞ് വജ്രദംഷ്ട്രനെത്തി. ആനകള്, ഒട്ടകങ്ങള്, കുതിരകള്, കഴുതകള് എന്നിവയോടും, പല കൊടികള് കൊണ്ട് അലംകൃതമായ തേരുകളുമായി സവിശേഷ അലങ്കാരത്തോടെ അവന് പുറപ്പെട്ടു വന്നു. എങ്കിലും മാര്‍ഗ്ഗത്തിലെമ്പാടും ദുര്‍ന്നിമിത്തങ്ങള് മാത്രം കണ്ടു. അതില്, അശേഷം കുലുങ്ങാതെ അവന് മര്‍ക്കട സേനയെ ചിതറിച്ചു. അത് കണ്ട് ബാലീ പുത്രനായ അംഗദന് പോരിനിറങ്ങി. അവന്റെ തല്ലേറ്റ് രാക്ഷസന്മാര് തല തകര്‍ന്നുവീണു. രണഭൂമി പിണവും നിണവും കൊണ്ട് മൂടപ്പെട്ടു. എന്നിട്ടുണ്ടായ യുദ്ധത്തില് അംഗദന് വജ്രദംഷ്ട്രനെ വധിച്ചു.\nയുദ്ധം തുടര്‍ന്നു കൊണ്ടേയിരുന്നു. പിന്നാലെ വന്ന അകമ്പന് മാരുതിയുടെ കൈകൊണ്ട് കാലപുരി പൂകി. നീലന് പ്രഹസ്തനെ കല്ലുകൊണ്ട് എറിഞ്ഞു കൊന്നു. ഇത്രയുമായപ്പോള് രാവണന്, തീ പോലെ തിളങ്ങുന്നതും ഉത്തമാശ്വങ്ങളെ പൂട്ടിയതും, മിന്നുന്ന മെയ്യാര്‍ന്ന തേരില് നേരിട്ടിറങ്ങി വാനരസേനക്ക് കടുത്ത നാശം വിതച്ചു. അവന്റെ സേനയില് അതികായനും, മഹാകായനും, കുംഭനും, നികുഭനും, നരാന്തകനും ഒക്കെ ഉള്‍പ്പെട്ടു. പോരില് രാവണന് സുഗ്രീവനു നേരെ പെരുമ്പാമ്പിനൊത്തതും അഗ്‌നി സമമായതു മായ അസ്ത്രം പ്രയോഗിച്ചു. സുഗ്രീവന് നിലത്തു പതിച്ചു.\nഈ സമയം ഹനുമാന് രാവണനുമായി യുദ്ധം തുടങ്ങി. അവന് ഹനുമാന്റെ നേര്‍ക്ക് ശക്തിയുള്ള ബാണം പ്രയോഗിച്ചതോടെ മാരുതി മണ്ണില് മുട്ട് കുത്തിപ്പോയി. എന്നാല് തുടര്‍ന്ന് വന്ന ലക്ഷ്മണനുമായി ഘോര യുദ്ധം തന്നെ തുടര്‍ന്നു. തുടര്‍ന്ന് രാമനും രംഗത്ത് എത്തി. രാമബാണങ്ങള് നേരിടാന് അവനു കഴിയാതെയായി. അവന്റെ തേരും കുടയും വില്ലും നഷ്ടമായി. അടുത്ത ബാണത്തില് അവന്റെ കിരീടവും നഷ്ടമായി. എന്നാല് നിരായുധനായ രാവണനെ രാമന് കൊന്നില്ല.\nനിരാശനായി മടങ്ങിയ രാവണന് ഒരു മനുഷ്യനാല് പരാജയപ്പെട്ട സങ്കടത്തില് നടുങ്ങി. ഒടുവില് കുംഭകര്‍ണ്ണനെ അയക്കുവാന് തീരുമാനിച്ചു. എന്നാല് അവന് ആറു മാസം നീണ്ടുനില്‍ക്കുന്ന ഉറക്കത്തിലേക്ക് പ്രവേശിച്ചിരുന്നു. മെയ്യാകെ ഉയര്‍ന്ന രോമമുള്ളവനും പാമ്പിനെപ്പോലെ ചീറ്റുന്നവനും, കൂര്‍ക്കം കൊണ്ട് നടുക്കുന്നവനും പാതാളം പോലെ വായുള്ളവനുമായ അവനെ ഉണര്‍ത്തുവാനായി ആയിരം ആനകളെ അവന്റെ ദേഹത്തു കൂടി ഓടിച്ചു. ഒരായിരം ഭേരികള് ചുറ്റും നിന്ന് ഒരേ സമയത്ത് പ്രയോഗിച്ചു. ചിലര് അവന്റെ പുറത്ത് കയറി നിന്ന് ചവിട്ടും കുത്തും നടത്തി. അനേകം അസുരന്മാര് പല തരത്തിലുള്ള ഉപായങ്ങള് പ്രയോഗിച്ച് കുംഭകര്‍ണനെ ഒരു വിധത്തില് ഉണര്‍ത്തിയെടുത്തു.\nഉണര്‍ന്ന പാടെ അവന് രണ്ടായിരം കുടം മദ്യവും പലതരം ഭോജ്യങ്ങളും കഴിച്ച് തെല്ലൊരു ഗര്‍വ്വോടെ രാവണ സമക്ഷത്ത് എത്തി. അവനോട് വാനരസൈന്യത്തെ മുച്ചൂടും നശിപ്പിക്കാന് രാവണന് ആവശ്യപ്പെട്ടു. കുംഭകര്‍ണ്ണന് അപ്പോഴും രാവണനോട് സീതാപഹരണം തെറ്റായ കാര്യമായിപ്പോയി എന്ന് പറഞ്ഞു. അത് കേട്ട് രാവണന് ക്രുദ്ധനായി.\nഈ സമയം വിഭീഷണന്, കുംഭകര്‍ണ്ണനെക്കുറിച്ച് രാമനോട് പറഞ്ഞു കൊടുത്തു. പോരില് വൈവസ്വതനേയും, വാസവനേയും പരാജയപ്പെടുത്തിയവനും വിശ്രവസ്സിന്റെ പുത്രനുമായ കുംഭകര്‍ണ്ണനോളം വലുപ്പമുള്ള മറ്റ് രാക്ഷസരില്ല. ഇവന് പോരില് ദാനവരേയും, യക്ഷന്മാരേയും, നാഗങ്ങളേയും, ഗന്ധര്‍വ്വ കിന്നരന്മാരേയും ഒരായിരം തവണ തോല്‍പ്പിച്ചിട്ടുണ്ട്. ഇവന് പ്രകൃത്യാ തന്നെ തേജസ്വിയാണ്. ജനിച്ച പാടെ ആ പെരുത്ത ബാലന് അനേകം ജന്തുക്കളെ പിടിച്ച് തിന്നിട്ടുണ്ട്. ഇവന് വലുതാകെ, പൊറുതിമുട്ടിയ ഇന്ദ്രന് അവനെ നേരിടാനെത്തി പരാജിതനായി. അവന്റെ അക്രമം വര്‍ദ്ധിച്ചു വന്നു. അങ്ങനെ ബ്രഹ്മാവ് അവനെ കണ്ടു. അവന്റെ ആകാരം കണ്ട് നടുങ്ങിയ അദ്ദേഹം നീ ഇപ്പോള് മുതല് മൃതമായിക്കിടക്ക് എന്ന് ശപിച്ചു. അത് കണ്ട് രാവണന് ബ്രഹ്മാവിനോട് അത്രക്ക് ശാപം പാടില്ല എന്നും ഉറങ്ങാനും ഉണരാനും സമയം നിശ്ചയിക്കാനും അപേക്ഷിച്ചു. അതിന് പടി ബ്രഹ്മാവ്, അവന് ആറു മാസം തുടര്‍ച്ചയായി ഉറങ്ങുമെന്നും ഒരു ദിവസം ഉണര്‍ന്നിരിക്കും എന്നും, ആ ഒരു നാള് അവന് തീ പോലെ ലോകത്തെ വിഴുങ്ങും എന്നും അറിയിച്ചു. അങ്ങനെയുള്ള കുംഭകര്‍ണ്ണന് പോരിനിറങ്ങി.\nഅവന് വാനരരെ പിടിച്ചു തിന്നുകൊണ്ട് വാനരസേനയെ അക്ഷരാര്‍ത്ഥത്തില് തകര്‍ത്തു തുടങ്ങി. ഒടുവില് രാമന് നേരിട്ടെത്തി രാമബാണത്താല് കുംഭകര്‍ണനെ കാലപുരിക്കയച്ചു. പിന്നീട് നടന്ന യുദ്ധത്തില് നരാന്തകനും ദേവാന്തകനും അതികായനും കൊല്ലപ്പെട്ടു.\nഎഴുപത്തി ഒന്ന് സര്‍ഗങ്ങളില് ശ്രദ്ധയമാകുന്നത് കുംഭകര്‍ണ്ണനീതി വാക്യം എന്ന അറുപത്തിമൂന്നാം സര്‍ഗമാണ്. ഏറ്റവും ബീഭത്സനായ രാക്ഷസനാണ് കുംഭകര്‍ണ്ണന്, മുപ്പാരിടത്തിനും ഭീതി ജനിപ്പിക്കുന്നവന്. പക്ഷേ അവന് ഒരു കാര്യത്തില് രാവണനും മുകളിലാണ്. അവന് കാമത്തിന് വശപ്പെട്ടിരുന്നില്ല. അതിനാല് തന്നെ സീതയെ അപഹരിച്ച് ആപത്ത് വിളിച്ചു വരുത്തുന്ന രാവണനെ അവസാന ഘട്ടത്തിലും പിന്തിരിപ്പിക്കാന് ശ്രമിക്കുന്നുണ്ട്. ഒപ്പം, ഒരു ദിവസത്തെ ഉണര്‍വിന് ശേഷം ഉറങ്ങിത്തുടങ്ങിയ തന്നെ വിളിച്ചുണര്‍ത്തി രണഭൂമിയിലേക്ക് പറഞ്ഞയക്കുമ്പോള് തന്റെ മൃത്യു കുറിക്കപ്പെട്ടു എന്നവന് അറിഞ്ഞിരുന്നു.


വാട്‌സ് ആപ്പിലും ഡിസ്സപ്പിയറിങ് മെസേജ് സൗകര്യം വരുന്നു, ബീറ്റ വേര്‍ഷന് പുറത്തിറങ്ങി(വിഷൻ ന്യൂസ് 29/11/2019) | VISION NEWS\nവാട്‌സ് ആപ്പിലും ഡിസ്സപ്പിയറിങ് മെസേജ് സൗകര്യം വരുന്നു, ബീറ്റ വേര്‍ഷന് പുറത്തിറങ്ങി(വിഷൻ ന്യൂസ് 29/11/2019)\nആന്‍ഡ്രോയിഡ് ബീറ്റ വേര്‍ഷനു വേണ്ടി വാട്‌സ് ആപ്പ് വികസിപ്പിച്ചു കൊണ്ടിരിക്കുന്ന പുതിയ ഡിലീറ്റ് ഫീച്ചര് പുറത്തിറങ്ങി തുടങ്ങി. കൂടുതല് ബഗുകള് ഇല്ലാത്തൊരു പതിപ്പാണ് ഇപ്പോള് വാട്‌സ് ആപ്പ് ലക്ഷ്യമിടുന്നത്. ഒരു മെസേജ് എപ്പോള് ഡിലീറ്റ് ചെയ്യണമെന്ന് ഉപയോക്താക്കളെ അനുവദിക്കുന്നതാണ് പുതിയ ഫീച്ചര്. അതായത്, ഒരു മെസേജ് ഒരു മണിക്കൂര് കഴിഞ്ഞോ, ഒരു ദിവസം കഴിഞ്ഞോ, ഒരു മാസം കഴിഞ്ഞോ ഡിലീറ്റ് ചെയ്താല് മതിയെങ്കില് അങ്ങനെ ചെയ്യാന് പുതിയ പതിപ്പില് വാട്‌സ് ആപ്പ് അനുവദിക്കും. 2.19.348 ബീറ്റാപതിപ്പിലാണ് ഈ ഫീച്ചര് ഉള്ളത്. ഗൂഗിള് പ്ലേ ബീറ്റാ പ്രോഗ്രാമില് നിന്നും ഉപയോക്താക്കള്‍ക്ക് ഇത് ഇപ്പോള് ഡൗണ്‍ലോഡ് ചെയ്യാം. എപികെ മിറര് പ്ലാറ്റ്‌ഫോമില് നിന്നും മാനുവലായി എപികെ ഡൗണ്‍ലോഡ് ചെയ്തു വേണമെങ്കിലും ഉപയോഗിക്കാനാകും.\nഫീച്ചര് ഇപ്പോഴും നിര്‍മ്മാണം പൂര്‍ത്തീകരിച്ചിട്ടില്ലാത്തതിനാല് അപ്‌ഡേറ്റ് വിവരങ്ങള് ഗൂഗിള്‍പ്ലേ സ്‌റ്റോറില് എല്ലാവര്‍ക്കും ലഭ്യമാകണമെന്നില്ല. ഡിലീറ്റ് മെസേജ് എന്നതിനു പകരം ഡിസപ്പിയറിങ് മെസേജ് എന്നാക്കി ഈ ഫീച്ചറിനെ ഇപ്പോള് അവതരിപ്പിക്കുന്നുണ്ട്. തന്റെ സന്ദേശം എത്രസമയം മറ്റൊരാളുടെ ചാറ്റ് വിന്‍ഡോയില് നിലനിര്‍ത്തണമെന്ന് നിശ്ചയിക്കാനുള്ള ഈ സ്വാതന്ത്ര്യം വരുന്നതോടെ ഈ ചാറ്റ് ആപ്പിനു കൂടുതല് ഉപയോക്താക്കളെ പിടിച്ചു നിര്‍ത്താന് കഴിയുമെന്നാണ് പ്രതീക്ഷ.\nഈ ഫീച്ചര് ഗ്രൂപ്പ് ചാറ്റിങ്ങിലാണ് ഏറ്റവും കൂടുതല് പ്രയോജനകരമാകുക. ഗ്രൂപ്പ് അഡ്മിന് ഇത് അതാതു ഗ്രൂപ്പുകളില് ഇനേബിള് ചെയ്യാനുള്ള സൗകര്യം നല്‍കിയിരിക്കുന്നു. കോണ്ടാക്ട് ഇന്‍ഫോ അല്ലെങ്കില് ഗ്രൂപ്പ് സെറ്റിങ്ങ് എന്നിടത്തു നിന്ന് ഇത് ടോഗിള് ചെയ്യാനാവും. ഗ്രൂപ്പുകളില് കുമിഞ്ഞുകൂടുന്ന ആയിരക്കണക്കിനു സന്ദേശങ്ങള്‍ക്കിടയില് തന്റെ സന്ദേശം എത്ര നേരം അവിടെ നിലനിര്‍ത്തണമെന്ന് ഇനി സന്ദേശം അയയ്ക്കുന്നയാളിനു തന്നെ തീരുമാനിക്കാനാവും. ഉദാഹരണത്തിന് അഞ്ച് ഓപ്ഷനുകളിലൊന്നായ ഒരു മണിക്കൂര് എന്ന ഓപ്ഷന് തെരഞ്ഞെടുത്താല് ഒരു മണിക്കൂറിനു ശേഷം നിങ്ങള് ഗ്രൂപ്പിലിട്ട സന്ദേശങ്ങള് അപ്രത്യക്ഷമാകും. മറ്റൊരു ഉപയോക്താവിന് സമയം മെനക്കെടുത്തിയിരുന്ന് നിങ്ങളുടെ വായിച്ച സന്ദേശം ഡിലീറ്റ് ചെയ്യുകയോ, ക്ലിയര് ചെയ്ത് ഒഴിവാക്കുകയോ വേണ്ട. എന്നാല് ഇത്തരമൊരു ഫീച്ചര് ഇത് ആദ്യത്തെ സംഭവമൊന്നുമല്ല. സോഷ്യല് മീഡിയയില് ഒരു പക്ഷേ ഇതു കൊണ്ടു വരുന്ന അവസാനത്തെ കമ്പനിയാവും വാട്‌സ് ആപ്പ്. മുന്‍പ് തന്നെ സ്‌നാപ്പ്ചാറ്റ്, ടെലിഗ്രാം എന്നിവിടങ്ങളില് ഈ ഫീച്ചര് നല്‍കിയിരുന്നു.\nമുന്‍പ് ഡിലീറ്റ് ഫോര് എവരിവണ് എന്ന ഓപ്ഷന് ഉപയോഗിച്ച് സന്ദേശങ്ങള് മാനുവലായി ഡിലീറ്റ് ചെയ്യുമ്പോള് ഇത് മറ്റൊരാള്‍ക്ക് അറിയാന് കഴിയുമായിരുന്നു. മെസേജ് ഡിലീറ്റ് ചെയ്തു എന്ന സന്ദേശം ലഭിക്കുമായിരുന്നുവെങ്കില് മെസേജ് ഡിസ്സപ്പിയറിങ്ങില് അതുണ്ടാവുകയുമില്ല.


കുവൈത്തില് ഇനി ഇലക്ട്രോണിക് ഡ്രൈവിങ് ലൈസന്‍സ്…\nകുവൈത്ത് സിറ്റി; ഡ്രൈവിങ് ലൈസന്‍സ് ‘സ്മാര്‍ട്’ ആക്കുന്നു. സ്വദേശികള്‍ക്കും വിദേശികള്‍ക്കും ഇലക്ട്രോണിക് ഡ്രൈവിങ് ലൈസന്‍സ് ഏര്‍പ്പെടുത്തുന്നത് സംബന്ധിച്ച് ആഭ്യന്തരമന്ത്രാലയവും സിവില് ഇന്‍ഫര്‍മേഷന് അതോറിറ്റിയും ധാരണയായി. ഇലക്ട്രോണിക് സിഗ്‌നേച്ചര് ശേഖരിക്കുന്നതിനുള്ള കരാറില് ഇരുവിഭാഗവും ഒപ്പുവച്ചു.\nഡ്രൈവിങ് ലൈസന്‍സുമായി ബന്ധപ്പെട്ട ക്രമക്കേടുകള് ഇല്ലാതാക്കാന് സ്മാര്‍ട് ലൈസന്‍സുകള് വഴി സാധിക്കുമെന്നാണ് കരുതുന്നത്. ലൈസന്‍സ് സമ്പാദനത്തിനുവേണ്ടിയുള്ള സമയവും അദ്ധ്വാനവും കുറയ്ക്കാനും സഹായിക്കും. സ്മാര്‍ട് മാര്‍ക്കറ്റ് ലൈസന്‍സ് ചിപ്പ് വഴിയാണ് വിവരങ്ങള് രേഖപ്പെടുത്തുക. രാജ്യാന്തര നിലവാരത്തിലുള്ള ചിപ്പില് ലൈസന്‍സ് ഉടമയെ സംബന്ധിച്ചുള്ള എല്ലാ വിവരങ്ങളും രേഖപ്പെടുത്തിയിരിക്കും. ലൈസന്‍സ് ഉടമയ്ക്ക് താനുമായി ബന്ധപ്പെട്ട വിവരങ്ങള് ഇന്റര്‍നെറ്റ് വഴി അപ്ലോഡ് ചെയ്യാന് കഴിയും.\nവാടക കുറഞ്ഞിട്ടും ആളില്ലാതെ കുവൈത്തിലെ അപ്പാര്‍ട്ടുമെന്റുകള്…ഒഴിഞ്ഞു കിടക്കുന്നത് 49,130 അപ്പാര്‍ട്ടുമെന്റുകള്


കളവിന്മേല് പണിതുയര്‍ത്തപ്പെട്ട ജീവിതം -2 – Islamiseasy\nകളവിന്മേല് പണിതുയര്‍ത്തപ്പെട്ട ജീവിതം -2\nabbas mahmud aqqad Atheism, Ideologies Leaveacomment 1,055 Views\nരാഷ്ട്രീയ മേഖലയിലേക്ക് നമുക്ക് കണ്ണോടിച്ച് നോക്കാവുന്നതാണ്. ഐക്യരാഷ്ട്ര സഭ മുതല്, ലോകത്തെ വിവിധ രാഷ്ട്രങ്ങളുടെ നയതന്ത്രങ്ങള് വരെ കളവെന്ന സിദ്ധാന്തത്തിന്മേല് പണിതുയര്‍ത്തപ്പെട്ടതാണ്. ഏറ്റവും നന്നായി നുണ പറയാന് കഴിയുന്നവനാണ് ഏറ്റവും നല്ല രാഷ്ട്രീയക്കാരനാവാന് സാധിക്കുക എന്ന നിലയില് കാര്യങ്ങളെത്തിയിരിക്കുന്നു.\nതീര്‍ത്തും അസംബന്ധമായ ഒന്നിനെ പൂര്‍ണാര്‍ത്ഥത്തില് സത്യസന്ധമായ ഒരു കാര്യമായി വരുത്തിത്തീര്‍ക്കാനുള്ള കഴിവിനെയാണ് ഇന്ന് ഏറ്റവും ഉയര്‍ന്ന നയതന്ത്രകല എന്ന് വിശേഷിപ്പിക്കുന്നത്! താന് ഉദ്ദേശിക്കുന്നത് അതിവിദഗ്ധമായി എങ്ങനെ മറച്ചുവെക്കാനാവും, വെറുക്കുന്ന കാര്യം ഇഷ്ടപ്പെടാനാവും, ആഗ്രഹിക്കാത്ത കാര്യം എങ്ങനെ പറയാനാവും തുടങ്ങിയവയാണ് പുതിയ രാഷ്ട്രീയം ഓരോരുത്തരെയും പഠപ്പിക്കുന്നത്!\nചര്‍ച്ചിലില് നിന്ന് ഉദ്ധരിക്കപ്പെട്ട ഒരു സംഭവം ഈ സന്ദര്‍ഭത്തില് ഞാന് സ്മരിക്കുകയാണ്. ഒരു രാഷ്ട്രീയ നേതാവിന്റെ ശവകുടീരത്തിന്മേല് ‘സത്യസന്ധനും മഹാനായ രാഷ്ട്രീയ നേതാവുമായ ആ മനുഷ്യന് ഇവിടെയാണുറങ്ങുന്നത്’ എന്ന് എഴുതി വെച്ചത് കണ്ടപ്പോള് ചര്‍ച്ചില് ചിരിച്ച് കൊണ്ട് പറഞ്ഞുവത്രെ ‘ഒരു ശവക്കല്ലറയില് രണ്ട് പേരെ മറവ് ചെയ്തത് ഞാന് ആദ്യമായി കാണുകയാണ്’.\nസത്യസന്ധനായ ഒരു വ്യക്തിക്ക് മഹാനായ രാഷ്ട്രീയക്കാരനാവാന് സാധിക്കില്ലെന്നായിരുന്നു ചര്‍ച്ചിലിന്റെ വീക്ഷണം. രാഷ്ട്രീയ മഹത്വം നേടിയെടുക്കാനുള്ള യോഗ്യതകളില് പ്രഥമമായത് കളവ് പറയാനുള്ള പാടവമാണെന്ന് അദ്ദേഹം വിശ്വസിച്ചിരുന്നു.\nസ്വന്തം താല്‍പര്യങ്ങള്‍ക്ക് വേണ്ടി യാഥാര്‍ത്ഥ്യം മറച്ച് വെക്കുകയന്നതാണ് രാഷ്ട്രീയത്തിന്റെ ഉപാധി. വികാരം മാറ്റി വെച്ച്, തന്ത്രവും, ബുദ്ധിയും, ഉദാരതയും പ്രകടിപ്പിക്കുകയെന്നതും അതിന്റെ പ്രായോഗിക രീതികളില് പെടുന്നു. തന്റെ വികാരങ്ങളും താല്‍പര്യങ്ങളും ഉറക്കെ പ്രഖ്യാപിക്കുന്നവന് വിഢ്ഢിയായ രാഷ്ട്രീയക്കാരനാണ്. എന്നല്ല, നയതന്ത്രജ്ഞനാവാനുള്ള ഒരു യോഗ്യതയും അയാള്‍ക്കില്ലെന്ന് വേണം പറയാന്.\nഇനി മതത്തിന്റെയും ആരാധനകളുടെയും ലോകത്തെ നമുക്ക് നിരീക്ഷിക്കാവുന്നതാണ്. ആചാരങ്ങളുടെയും, ഉത്സവങ്ങളുടെയും പിന്നിലും കളവല്ലാതെ മറ്റൊന്നുമില്ല. അന്നപാനീയങ്ങള് ഉപേക്ഷിക്കുകയും, പട്ടിണിയും വിശപ്പും അനുഭവിക്കുകയും ചെയ്യേണ്ട വ്രതമാസത്തിലാണ് ഏറ്റവും കൂടുതല് ഭക്ഷണങ്ങള് ഉപയോഗിക്കപ്പെടുകയും, നശിപ്പിക്കപ്പെടുകയും ചെയ്യുന്നത്. സ്വാദൂറുന്ന മധുരപലഹാരങ്ങളും, കരിച്ചതും പൊരിച്ചതുമായ മറ്റ് വിഭവങ്ങളും കൂടുതല് പ്രത്യക്ഷപ്പെടുന്നതും ഈ മാസത്തില് തന്നെയാണ്. മറ്റ് മാസങ്ങളുടെ ഇരട്ടിയിലധികം ഭക്ഷണ വിഭവങ്ങളും, മാംസങ്ങളും റമദാനില് ചെലവാകുന്നുവെന്ന് ഇതുസംബന്ധിച്ച കണക്കുകള് നമുക്ക് മുന്നില് വെളിപ്പെടുത്തുന്നു!!\nഇനി നമസ്‌കരിക്കുന്നവരിലേക്ക് വരാം. നൂറില് തൊണ്ണൂറലധികം പേരും അല്ലാഹുവിന്റെ മുന്നില് അശ്രദ്ധയോടും, ആലസ്യത്തോടും കൂടിയാണ് എഴുന്നേറ്റ് നില്‍ക്കുന്നത്. അവരെല്ലാവരും യഥാര്‍ത്ഥത്തില് തങ്ങളുടെ താല്‍പര്യങ്ങളെയും, ആഗ്രഹങ്ങളെയുമാണ് ആരാധിക്കുന്നത്. പ്രസ്തുത താല്‍പര്യങ്ങളുടെ പൂര്‍ത്തീകരണത്തിന് വേണ്ടിയാണ് അവര് റുകൂഉം സുജൂദും ചെയ്യുന്നത്.\nമധ്യകാല നൂറ്റാണ്ടിലെ പോപ്പുമാര് രാജാക്കന്മാരെപ്പോലെ ആര്‍ഭാടത്തിലും, ആഢംബരത്തിലുമാണ് ജീവിച്ചിരുന്നത്. പട്ടിലും പരവതാനിയിലും, സ്വര്‍ണത്തിലും, അധികാരത്തിലും നീന്തിത്തുടിക്കുകയായിരുന്നു അവര്. മതത്തിന്റെയും ഇഞ്ചീലിന്റെയും പേരില് കൊട്ടാരങ്ങളും, പരമാധികാരവും സ്വന്തമാക്കി അവര്. ഒട്ടകം സൂചിക്കുഴയില് പ്രവേശിക്കുന്നത് പോലെയാണ് ധനികന് സ്വര്‍ഗത്തില് പ്രവേശിക്കുകയെന്ന് പഠിപ്പിച്ച ഇഞ്ചീല് ആയിരുന്നു അവരെ ധനാഢ്യരാക്കിയതെന്നാണ് അല്‍ഭുതകരം! സ്വര്‍ഗത്തിലേക്കുള്ള ടിക്കറ്റ് സ്വയം സമ്പാദിച്ച്, ചെയ്ത പാപങ്ങളുടെ പേരില് കുമ്പസരിക്കാനെത്തിയവര്‍ക്ക് അവ വിലക്ക് നല്‍കുകയും ചെയ്തു അവര്!!\nAthiesm Lie World\t2017-04-17\nTags Athiesm Lie World\nAbout abbas mahmud aqqad\nPrevious സയണിസവും കമ്യൂണിസവും യഹൂദരുടെ ഇരട്ടമക്കളാണ്\nNext യൂറോപ്പില് മുതലാളിത്തം ഉദയം ചെയ്ത വിധം -1\nഅടിമ വിമോചനത്തിന് ഇസ്ലാം സ്വീകരിച്ച ഘട്ടങ്ങള്-1


Malayalam news || തിരുവനന്തപുരത്ത് ബിജെപി ഓഫിസിനുനേരെ ആക്രമണം\nതിരുവനന്തപുരത്ത് ബിജെപി ഓഫിസിനുനേരെ ആക്രമണം\nതിരുവനന്തപുരം കുന്നുകുഴിയിലെ ബിജെപി സംസ്ഥാന സമിതി ഓഫീസിനുനേരെ ആക്രമണം. ബൈക്കിലെത്തിയ ആള് സ്‌ഫോടകവസ്‌തു എറിഞ്ഞ് ആക്രമണം നടത്തിയശേഷം രക്ഷപ്പെട്ടു. ആക്രമണത്തില് ഓഫീസിന്റെ ജനല്‍ചില്ലുകള് തകര്‍ന്നു. എന്നാല് ആര്‍ക്കും പരിക്കേറ്റിട്ടില്ല. ശബ്ദം കേട്ട് ഓഫിസിലുള്ളവര് പുറത്തിറങ്ങിയപ്പോള് അക്രമി രക്ഷപ്പെട്ടു. പൊലീസിന്റെ അന്വേഷണത്തില് ആക്രമണത്തിന്റെ സിസിടിവി ദൃശ്യങ്ങള് ലഭിച്ചിട്ടുണ്ട്. സമീപത്തെ ഒരു വീട്ടിലെ സിസിടിവി ക്യാമറയിലാണ് ദൃശ്യം പതിഞ്ഞത്. ബൈക്കിലെത്തിയ ആള് സ്‌ഫോടകവസ്‌തു എറിയുന്ന ദൃശ്യമാണ് പൊലീസിനു ലഭിച്ചത്. ഒരുവശത്തുനിന്നുള്ള ദൃശ്യമായതിനാല് അക്രമിയുടെ മുഖം തിരിച്ചറിയാനായിട്ടില്ല. വിവരം അറിഞ്ഞ് കൂടുതല് പൊലീസ് സ്ഥലത്തെത്തിയിട്ടുണ്ട്. ഫോറന്‍സിക് സംഘവും പരിശോധന നടത്തി. അക്രമിക്കായി പ്രത്യേക അന്വേഷണ സംഘത്തെ നിയോഗിച്ചിട്ടുണ്ട്.


സരിതാ നായരുടെ കത്ത്: ഉമ്മന്‍ചാണ്ടിയുടെ പേര് കൂട്ടിച്ചര്‍ത്തത്; പിന്നില് കെബി ഗണേശ് കുമാറെന്ന് വെളിപ്പെടുത്തല് | Daily Indian Herald\nസരിതാ നായരുടെ കത്ത്: ഉമ്മന്‍ചാണ്ടിയുടെ പേര് കൂട്ടിച്ചര്‍ത്തത്; പിന്നില് കെബി ഗണേശ് കുമാറെന്ന് വെളിപ്പെടുത്തല്\nDecember 30, 2017 9:23 am By : Indian Herald Staff\nകൊട്ടാരക്കര: സരിത നായരുടെ കത്തില് ഉമ്മന്‍ചാണ്ടിയെക്കുറിച്ചുള്ള പരാമര്‍ശം കൂട്ടിച്ചേര്‍ത്തതാണെന്ന് സരിതയുടെ മുന് അഭിഭാഷകന് ഫെനി ബാലകൃഷ്ണന്. ഉമ്മന്‍ചാണ്ടിയുടെയും യുഡിഎഫ് നേതാക്കളുടെയും പേരുകള് കൂട്ടിച്ചേര്‍ത്തത് കെബി ഗണേശ് കുമാറിന്റെ നിര്‍ദ്ദേശത്തെത്തുടര്‍ന്നാണെന്നും ഫെനി വെളിപ്പെടുത്തി. കൊട്ടാരക്കര ഒന്നാം ക്ലാസ് ജുഡീഷ്യല് മജിസ്‌ട്രേട്ട് കോടതിയില് നല്‍കിയ മൊഴിയിലാണ് ഫെനി ഇക്കാര്യം വ്യക്തമാക്കിയത്.\nസരിത എസ്.നായര് സോളര് കമ്മിഷനു മുന്നില് ഹാജരാക്കിയ കത്തില് മുന് മുഖ്യമന്ത്രി ഉമ്മന്‍ചാണ്ടിയുടെയും മുന്‍മന്ത്രിമാരടക്കമുള്ള യുഡിഎഫ് നേതാക്കളുടെയും പേരുകള് അടങ്ങിയ നാലു പേജുകള് കൂട്ടിച്ചേര്‍ത്തതു കെ.ബി.ഗണേശ്കുമാര് എംഎല്‍എയുടെ നിര്‍ദേശപ്രകാരമെന്നു സരിതയുടെ മുന് അഭിഭാഷകന് ഫെനി ബാലകൃഷ്ണന്റെ മൊഴി.\nമൊഴിയില്‍നിന്ന്: 2015 മേയ് 13നു കൊട്ടാരക്കരയിലാണ് ഗൂഢാലോചന നടന്നത്. ഗണേശിന്റെ പിഎ പ്രദീപ്കുമാറും ബന്ധു ശരണ്യ മനോജും ഇതില് പങ്കാളികളാണ്. സോളര് കമ്മിഷനില് ഹാജരാക്കിയ കത്തിന് 25 പേജുണ്ട്. സരിതയുടെ കത്ത് പത്തനംതിട്ട ജില്ലാ ജയിലില് താന് കൈപ്പറ്റുമ്പോള് 21 പേജുകളേ ഉണ്ടായിരുന്നുള്ളൂ. പിന്നീടു കത്ത് ശരണ്യ മനോജിനെ ഏല്‍പ്പിച്ചു. ഗണേശിന്റെ നിര്‍ദേശപ്രകാരം മനോജും പ്രദീപ്കുമാറും ചേര്‍ന്നു കത്തിന്റെ കരടുരൂപം തയാറാക്കി സരിതയെ ഏല്‍പ്പിച്ചു. സരിത അന്നേദിവസം തന്നെ നാലു പേജുകള് കൂടി എഴുതിച്ചേര്‍ക്കുകയായിരുന്നു.\nഗണേശിനെ മന്ത്രിസഭയില് നിന്നു പുറത്താക്കിയതാണു പ്രകോപനം. സരിതയുടെ കത്തിന്റെ പിന്നിലെ ഗൂഢാലോചന അന്വേഷിക്കണമെന്ന് ആവശ്യപ്പെട്ടു സുധീര് ജേക്കബ് നല്‍കിയ ഹര്‍ജിയിലാണു ഫെനിയുടെ മൊഴി. കേസ് ജനുവരി 19നു വീണ്ടും പരിഗണിക്കും.\nകൊട്ടാരക്കരന്മ പ്രതിപക്ഷ നേതാവ് രമേശ് ചെന്നിത്തലയെയും കേസില് ഉള്‍പ്പെടുത്താന് സരിത എസ്.നായരും ഗണേശ്കുമാറും ശ്രമിച്ചെന്നു ഫെനി ബാലകൃഷ്ണന്. കോടതിയില് മൊഴി നല്‍കിയ ശേഷം പ്രതികരിക്കുകയായിരുന്നു. ഈ നീക്കങ്ങള് എതിര്‍ത്തതാണ് താനുമായുള്ള ബന്ധം വഷളാക്കിയതെന്നും സരിതയുടെ മുന് അഭിഭാഷകനായ ഫെനി പറഞ്ഞു.\nകമ്മിഷനു കൈമാറിയ കത്ത് താന് കണ്ടിട്ടില്ലെന്ന സരിതയുടെ അവകാശവാദം തെറ്റാണ്. കോടതി നിര്‍ദേശപ്രകാരം പത്തനംതിട്ട ജയിലിലെത്തി കത്ത് കണ്ടിരുന്നു. കത്തിന്റെ പേരില് സരിതയും കൂട്ടരും ആദ്യംമുതല് വിലപേശല് നടത്തുകയാണ്. ഏതായാലും നമ്മള് മുങ്ങി; മറ്റുള്ളവരെയും മുക്കണമെന്നു കേരള കോണ്‍ഗ്രസ് (ബി) നേതാവ് തന്നോടു പറഞ്ഞതായും ഫെനി വെളിപ്പെടുത്തി.\nTags: letter, oommen chandy, saritha nair


ബുധന്, 29 ജൂണ് 2016 (12:33 IST)\nഒറ്റത്തടിയില് തീര്‍ത്ത കഥകളായിരുന്നു ലോഹിതദാസ് എഴുതിയതെല്ലാം. ഒട്ടും കലര്‍പ്പില്ലാത്ത കഥാശില്‍പങ്ങള്. കഥകള് നിറഞ്ഞ വഞ്ചിയുമായി മലയാളത്തിന്‍റെ പ്രിയപ്പെട്ട ചലച്ചിത്രകാരന് മരണത്തിന്‍റെ ആഴക്കടലിലേക്ക് ഇറങ്ങിപ്പോയിട്ട് ഏഴുവര്‍ഷം തികഞ്ഞിരിക്കുന്നു. കഥകളുടെ മുത്തും പവിഴവുമായി അദ്ദേഹം തിരിച്ചുവരാതിരിക്കില്ല എന്ന പ്രതീക്ഷയുമായി കണ്ണീരണിഞ്ഞ് മലയാളം.\nസ്വന്തം മകന് സര്‍ക്കാര് ജോലി ലഭിക്കാനായി ആത്മഹത്യ ചെയ്യുകയാണ് കാരുണ്യത്തിലെ മുരളിയുടെ കഥാപാത്രം. എന്നാല് സതീശന് എന്ന നായകന്‍റെ കുറ്റബോധം ആരെയും വേദനിപ്പിക്കും. അയാള് അച്ഛനെ കൊന്നുകളഞ്ഞാലോയെന്ന് ഒരു നിമിഷം ചിന്തിച്ചുപോകുന്ന ഭ്രാന്തമായ അവസ്ഥ ആ ചിത്രം കാണിച്ചുതരുന്നുണ്ട്. എല്ലാ പാപങ്ങളുടെയും ഭാരം കഴുകിക്കളയാന് സതീശന് ഒരു തീര്‍ത്ഥാടനം നടത്തുകയാണ്.\nഅടുത്ത ലേഖനം കസബ റെക്കോര്‍ഡുകള് തകര്‍ത്തെറിയുന്നു, ടീസര് 10 ലക്ഷത്തിലേക്ക് !


പൊലീസ് മര്‍ദ്ദനോപകരണം തന്നെ ; ഇനിയും പഴയതുപോലെ പോകാനാവില്ലെന്ന് മനസിലാക്കണം: എം ബി രാജേഷ് | From the Net | Deshabhimani | Wednesday Dec 21, 2016\nപൊലീസിന്റെ അടിസ്ഥാന സ്വഭാവം മര്‍ദ്ദനോപകരണം എന്നതില് മാറ്റം വന്നിട്ടില്ലെന്നും ഗവണ്‍മെന്റ് മാറുമ്പോള് സ്വിച്ചിട്ട പോലെ പോലീസിന്റെ അടിസ്ഥാന സ്വഭാവം മാറില്ലെന്നും എം ബി രാജഷ് എംപി. എങ്കിലും നിലവില് പൊലീസിന് പഴയതുപോലെ മുന്നോട്ടുപോകാനാവില്ലെന്ന സന്ദേശമാണ് സര്‍ക്കാര് നല്‍കുന്നത്. താനടക്കമുള്ളവര് പൊലിസിന്റെ മര്‍ദ്ദനമേറ്റിട്ടുള്ളവരാണെന്നും രാജേഷ് തന്റെ ഫേസ്‌ബുക്ക് പോസ്റ്റില് പറഞ്ഞു.\nപൊലീസ്അടിയന്തിരാവസ്ഥയുടെ പീഡാനുഭവങ്ങളുള്ള മുഖ്യമന്ത്രി പിണറായിക്കും കോടിയേരിക്കുമൊക്കെ പോലീസിന്റെ അടിസ്ഥാന സ്വഭാവത്തെക്കുറിച്ച് നല്ല ബോദ്ധ്യമുണ്ട്. ഒരു ഇടതു പക്ഷ സര്‍ക്കാരിന് ഈ അടിസ്ഥാന സ്വഭാവം നിയന്ത്രിച്ചും വരുതിയിലാക്കിയും കൊണ്ടു പോകാനേ കഴിയൂ. അതിനുള്ള ശ്രമങ്ങളാണ് സര്‍ക്കാര് സ്വീകരിക്കുന്നതെന്നും രാജേഷ് പറഞ്ഞു.\nരണ്ടാം ക്ളാസില് പഠിക്കുമ്പോഴാണ് പോലീസിനെ മര്‍ദ്ദനോപകരണം എന്ന നിലയില് ആദ്യമറിയുന്നത്.അഞ്ചു കിലോമീറ്റര് അകലെയുള്ള ചളവറയിലെ ഹൈസ്ക്കൂളില് നിന്ന് ഞാന് പഠിക്കുന്ന കയിലിയാട് കെവിയുപി സ്കൂളിലേക്ക് കാല്‍നടയായി ഒരു വിദ്യാര്‍ത്ഥി പ്രതിഷേധ ജാഥ വന്ന് ഞങ്ങളുടെ സ്കൂളിലും പഠിപ്പുമുടക്കി.ചളവറയിലെ ഒരു സ്കൂള് വിദ്യാര്‍ത്ഥിയെ മോഷണക്കുറ്റം ആരോപിച്ച് ലോക്കപ്പിലിട്ട് ക്രൂരമായി മര്‍ദ്ദിച്ചതിനെതിരായിട്ടായിരുന്നു പ്രതിഷേധം.ലിംഗത്തില് പച്ച ഈര്‍ക്കില് കയറ്റുന്നതുപോലുള്ള പീഡനമുറകളെക്കുറിച്ചൊക്കെ അന്ന് കേട്ട് നടുങ്ങിയിട്ടുണ്ട്. (യഥാര്‍ത്ഥ പ്രതിയെ പിന്നീട് പിടിച്ചു.)\nഏതാണ്ട് അതേ കാലത്തു തന്നെയുള്ള മറ്റൊരോര്‍മ്മയാണ്.ഒരു സന്ധ്യയില് അമ്മയോടൊപ്പം വീട്ടിലെ കോലായയില് ഇരുന്നു നാമം ചൊല്ലുമ്പോള് അകലെ റോഡില്‍ഇരമ്പുന്ന ഒരു മുദ്രാവാക്യം.'ഞങ്ങടെ പ്രിയ നാം രാജനെവിടെ ,പറയു പറയൂ പോലീസേ,മറുപടി പറയു കരുണാകരാ '. അമ്മയോട് ചോദിച്ചപ്പോള് രാജനെ പോലീസ് പിടിച്ചു കൊണ്ടുപോയെന്നും പിന്നെ കണ്ടിട്ടില്ലെന്നും പറഞ്ഞു. ഇതെല്ലാം പറഞ്ഞു കേട്ട കാര്യങ്ങള്. പിന്നീട് പല തവണ പോലീസിന്റെ 'വാത്സല്യം' നേരിട്ടറിഞ്ഞിട്ടുണ്ട്. ഒരിക്കല് ലാത്തിച്ചാര്‍ജില് സാരമായി പരിക്കുപറ്റിയ ഞങ്ങള് കുറേ എസ്എഫ്ഐ പ്രവര്‍ത്തകരെ പാലക്കാട്ടെ സൌത്ത് സ്റ്റേഷന് ലോക്കപ്പില് തുണിയുരിഞ്ഞാണ് നിര്‍ത്തിയത്. എന്നോടൊപ്പം അജിത് സഖറിയ, സോണി, അന്ന് കൊച്ചു കുട്ടിയായിരുന്ന ശ്യാം പ്രസാദ് എന്നിവരുണ്ടായിരുന്നു.\nസഖാവ് ശിവദാസമേനോന് വന്ന് ഏറെ ക്ഷോഭിച്ചിട്ടാണ് ഉടുതുണി തിരികെ തന്നത്. അര്‍ദ്ധരാത്രി മജിസ്ട്രേറ്റിന്റെ വീട്ടില് ഹാജരാക്കി ജയിലിലേക്ക് അയക്കുകയും ചെയ്തു. പിന്നീട് പാലക്കാട്ടും തിരുവനന്തപുരത്തുമെല്ലാം വെച്ച് പല തവണ ഇതാവര്‍ത്തിച്ചു. എംപിയായി ഡല്‍ഹിയിലെത്തിയപ്പോഴും രണ്ടു തവണ ഇതാവര്‍ത്തിച്ചു.ഏറ്റവുമൊടുവില് വടക്കുകിഴക്കന് സംസ്ഥാനങ്ങളിലെ വിദ്യാര്‍ത്ഥികളെ മര്‍ദ്ദിക്കുന്നതു തടയാന് ഇടപെട്ടപ്പോഴായിരുന്നു. ഞങ്ങളുടെ കാലത്തെ വിദ്യാര്‍ത്ഥി പ്രവര്‍ത്തകരില് ഈ അനുഭവങ്ങള് ഇല്ലാത്തവര് ഉണ്ടാകാനിടയില്ല. പെണ്‍കുട്ടികളടക്കം .ഗീനാ കുമാരിയുടെ തല തല്ലിത്തകര്‍ത്ത പോലീസുകാരനോട് പകരം വീട്ടാന് പല തവണ പിന്തുടര്‍ന്നതും നടക്കാതെ പോയതും ഓര്‍ക്കുന്നു.\nഎന്റെ ഭാര്യ നിനിതക്കും വിദ്യാര്‍ത്ഥിയായിരിക്കേ കാര്യമായിത്തന്നെ പോലീസിന്റെ കയ്യില് നിന്ന് കിട്ടിയിട്ടുണ്ട്. പി. രാജീവിന് ലോക്കപ്പില് ഒരു രാത്രി മുഴുവന് ക്രൂര മര്‍ദ്ദനമേറ്റിട്ടുണ്ട്.സ.ശിവദാസമേനോനെ പോലും പോലീസ് മര്‍ദ്ദിച്ചു മൃതപ്രായനാക്കിയിട്ടുണ്ട്. മന്ത്രിയായിരിക്കെ സല്യൂട്ട് ചെയ്ത കാക്കിപ്പട തന്നെയാണ് തൊട്ടുപിന്നാലെ തലയടിച്ചു തകര്‍ത്തത് എന്ന് മറക്കരുത്. ഇതെല്ലാം ഇപ്പോള് പറയുന്നത് പൊലീസിന്റെ മര്‍ദ്ദനോപകരണം എന്ന അടിസ്ഥാന സ്വഭാവം സ്വന്തം അനുഭവത്തില് നിന്ന് ഓര്‍മ്മിപ്പിക്കാനാണ്.\nഗവണ്‍മെന്റ് മാറുമ്പോള് സ്വിച്ചിട്ട പോലെ പോലീസിന്റെ അടിസ്ഥാന സ്വഭാവം മാറില്ല. ഒരു ഇടതു പക്ഷ സര്‍ക്കാരിന് ഈ അടിസ്ഥാന സ്വഭാവം നിയന്ത്രിച്ചും വരുതിയിലാക്കിയും കൊണ്ടു പോകാനേ കഴിയൂ. പഴയ പോലീസിന്റെ പഴയ ശീലങ്ങളെക്കുറിച്ച് കര്‍ശന ഭാഷയില് മുഖ്യമന്ത്രി തന്നെ പലപ്പോഴും താക്കീത് നല്‍കുന്നത് അതുകൊണ്ടാണ്.ഡഅജഅ, 124 എ എന്നിവക്കെതിരായ നിലപാട് പോലീസ് നടപടിയില് ഇന്നു പ്രതിഫലിച്ചതും യാദൃഛികമല്ല. നദീറുള്‍പ്പെട്ട കേസില് യുഎപിഎ ചുമത്തിയത് യുഡിഎഫ് സര്‍ക്കാര്. എല്‍ഡിഎഫ് ചെയ്തത് യുഎപിഎ രാഷ്ട്രീയ പ്രവര്‍ത്തകര്‍ക്കെതിരെ ചുമത്തില്ല എന്ന പ്രഖ്യാപനം.124 - എ യും ചുമത്തില്ല എന്ന് സര്‍ക്കാര് വ്യക്തമാക്കി.\nസി പി ഐ(എം)ന്റെ പ്രഖ്യാപിത നിലപാടാണിത്.കഴിഞ്ഞ പാര്‍ട്ടി കോണ്‍ഗ്രസിന്റെ രാഷ്ട്രീയ പ്രമേയത്തിലെ ഖണ്ഡിക 2.45 ഇതു വ്യക്തമാക്കുന്നു. പോലീസിലെ ആരെങ്കിലും ഇതു ലംഘിച്ചാല് സര്‍ക്കാര് ഇടപെട്ടു തിരുത്തും എന്നിപ്പോള് വ്യക്തമായല്ലോ. ഒരു കാര്യം കൂടി ഓര്‍മ്മിപ്പിക്കട്ടെ. സി പി ഐ എം നേതാക്കളായ കാരായി രാജനും, ചന്ദ്രശേഖരനും കഴിഞ്ഞ സര്‍ക്കാരിന്റെ കാലത്ത് പോലീസിന്റെ വേട്ടയാടലിന് നിരപരാധികളായിട്ടും ഇരയായപ്പോള് അവര്‍ക്ക് അന്ന് നീതി ലഭിച്ചില്ല, എന്നാല് പോലീസിന്റെ നീതി നിഷേധം ഇപ്പോള് സര്‍ക്കാര് തിരുത്തുന്നു. നദീറിനും കമല് ചാവറക്കും നീതി നിഷേധിക്കപ്പെടില്ല എന്നുറപ്പാക്കിയിരിക്കുന്നു.\nഅടിയന്തിരാവസ്ഥയുടെ പീഡാനുഭവങ്ങളുള്ള മുഖ്യമന്ത്രി പിണറായിക്കും കോടിയേരിക്കുമൊക്കെ പോലീസിന്റെ അടിസ്ഥാന സ്വഭാവത്തെക്കുറിച്ച് നല്ല ബോദ്ധ്യമുണ്ട്. എന്തായാലും ഈ സര്‍ക്കാരിന്റെ പോലീസിന് പഴയതുപോലെ പോകാനാവില്ല എന്ന സന്ദേശമാണ് ഇന്നുണ്ടായിരിക്കുന്നത്. സി പി ഐ (എം) നെ കടിച്ചുകീറാന് അവസരം പാര്‍ത്തിരുന്നവര്‍ക്ക് അല്പം നിരാശ ഉണ്ടായിട്ടുണ്ടാവാമെങ്കിലും.


ഷൂട്ടിംഗ് ലോകത്തെ ഞെട്ടിച്ച് പതിനാറുകാരന്; യൂത്തിലും സൗരഭിന് സ്വര്‍ണ്ണനേട്ടം\nSebastain October 11, 2018\nബ്യൂണസ് അയേഴ്‌സ്: യൂത്ത് ഒളിംപിക്‌സില് ഇന്ത്യയ്ക്കായി മൂന്നാം സ്വര്‍ണ്ണം വെടിവച്ചിട്ട് പതിനാറുകാരന് സൗരഭ് ചൗധരി. 10 മീറ്റര് എയര് പിസ്റ്റള് വിഭാഗത്തിലാണ് സൗരഭ് ചൗധരിയുടെ സുവര്‍ണനേട്ടം. ദക്ഷിണ കൊറിയന് താരം സുങ് യുന്‍ഹോ വെളളിയും സ്വിറ്റ്‌സര്‍ലന്‍ഡിന്റെ സോലാരി ജേസണ് വെങ്കലും നേടി. ഇതോടെ മൂന്ന് സ്വര്‍ണവും മൂന്ന് വെളളിയും ഉള്‍പ്പെടെ ഇന്ത്യയുടെ മെഡല്‍നേട്ടം ആറായി.\nജക്കാര്‍ത്ത ഏഷ്യന് ഗെയിംസില് 10 മീറ്റര് എയര് പിസ്റ്റളില് സൗരഭ് സ്വര്‍ണം നേടിയിരുന്നു. ജൂനിയര് ഷൂട്ടിംഗ് ലോക ചാമ്പ്യന് ഷിപ്പിലും അതേയിനത്തില് സ്വര്‍ണ്ണം നേടിയിരുന്നു ഈ പതിനാറുകാരന്.\nകെഎസ്എസ് ഷൂട്ടിംഗ് ചാമ്പ്യന്‍ഷിപ്പില് ഒളിമ്പിക് മെഡല് ജേതാവ് ജിത്തു റായിയെ അട്ടിമറിച്ച് ഷൂട്ടിംഗ് ലോകത്തെ തന്നെ ഞെട്ടിച്ചിരുന്നു ഈ അദ്ഭുതബാലന്. സീനിയര് താരങ്ങളോട് മത്സരിച്ചാണ് സൗരഭ് നേട്ടങ്ങള് കരസ്ഥമാക്കിയത്. മീററ്റിനടുത്തുളള കലിനയണ് സൗരഭിന്റെ ജന്മനാട്.\nTags: SOURAPH, WIN GOLD


Malayalam news || സാനിയ ഒന്നാം നംപര് താരം\nസാനിയ ഒന്നാം നംപര് താരം\nഇന്ത്യന് ടെന്നീസ് താരം സാനിയ മിര്‍സ ലോക വനിതാ ഡബിള്‍സ് റാങ്കിങില് ഒന്നാം സ്ഥാനത്ത്. സ്വിസ് താരം മാര്‍ട്ടിന ഹിന്‍ജിസുമൊത്ത് ഡബ്ലിയുടിഎ ഫാമിലി സര്‍ക്കിള് കിരീടം ചൂടിയതോടെയാണ് സാനിയ ഒന്നാംറാങ്കിലെത്തുന്ന ആദ്യ ഇന്ത്യാക്കാരിയായത്. ലോക റാങ്കിംഗില് ഒന്നാമതെത്തുന്ന ആദ്യ ഇന്ത്യന് വനിത എന്ന നേട്ടം സാനിയ സ്വന്തമാക്കി. ഇന്നലെ നടന്ന ഫൈനലില് ടോപ് സീഡുകളായ സാനിയ-ഹിംഗിസ് സഖ്യം ഓസ്‌ട്രേലിയയുടെ കാസെ ഡെല്ലാക്വ- ക്രൊയേഷ്യയുടെ ഡാരിജ യുറാക് സഖ്യത്തെ നേരിട്ടുള്ള സെറ്റുകള്‍ക്കു പരാജയപ്പെടുത്തുകയായിരുന്നു. സ്‌കോര്: 6-0, 6-4. സാനിയ- ഹിംഗിസ് സഖ്യത്തിന്റെ തുടര്‍ച്ചയായ മൂന്നാം കിരീടനേട്ടമാണിത്. ഇരുവരും ഡബിള്‍സില് ഒന്നിച്ചശേഷം പങ്കെടുത്ത മൂന്നു ചാമ്പ്യന്‍ഷിപ്പുകളിലും കിരീടം ചൂടി. ഇന്ത്യന് വെല്‍സ്, മയാമി ഓപ്പണ് എന്നിവയിലാണ ഇതിനുമുമ്പ് ഇരുവരും വിജയിച്ചത്. 7965 വ്യക്തിഗത പോയിന്‌റുകളോടെ സാനിയ ഇറ്റലിയുടെ സാഹ ഏറാനിയെയും റോബര്‍ട്ട് വിന്‍സിയേയും മറികടന്നു. സെമിയില് എത്തിയതോടെ തന്നെ സാനിയ-ഹിന്‍ജിസ് ജോടി ലോക ഒന്നാംനമ്പര് സഖ്യമായിരുന്നു. രാജ്യത്തിനുവേണ്‌ടി ഗ്രാന്‍ഡ്‌സ്‌ലാം കിരീടം നേടിയ ഏക വനിത എന്ന റിക്കാര്‍ഡ് നേരത്തേ സ്വന്തമാക്കിയിട്ടുള്ള സാനിയയുടെ 26-ാം ഡബ്ല്യുടിഎ കിരീടമാണിത്. ലിയാന്‍ഡര് പെയ്‌സ്, മഹേഷ് ഭൂപതി എന്നിവരാണ് സാനിയയ്‌ക്കു മുമ്പ് ടെന്നീസ് ലോക റാങ്കിങില് ഒന്നാമതെത്തിയ ഇന്ത്യന് താരങ്ങള്. പുതിയ നേട്ടത്തില് അതിയായ സന്തോഷമുണ്ടെന്ന് സാനിയ പ്രതികരിച്ചു. കൂടുതല് വിജയങ്ങള് ഇന്ത്യക്കായി നേടുക എന്നതാണ് തന്റെ സ്വപ്‌നമെന്നും അവര് പറഞ്ഞു. സാനിയയുടെ പുതിയ നേട്ടത്തില് പ്രധാനമന്ത്രിയടക്കമുള്ളവര് അനുമോദിച്ചു.